**Gjuha shqipe 11**

**LIBËR PËR MËSUESIN**

**Dr. IRIDA HOTI**

**PLANIFIKIMI I TEMAVE MËSIMORE - Gramatikë**

**TESTOJMË NJOHURITË GRAMATIKORE NGA KLASA X**

**1.** Shumësi i emrit *argument* është:

a. argumente b. argumenta

**2.** Cili emër nuk ka dy trajta shumësi:

a. nip b. numër c. qen

**3.**    Çfarё kanё tё pёrbashkёt foljet *dua, them, shpie?*

a. Janё folje tё zgjedhimit tё dytё.

b. Janё folje qё tri temat i ndryshojnё pjesёrisht.

c. Janё folje qё tri temat i ndryshojnё tёrёsisht.

d. Janё folje  tё diatezёs pёsore.

**4.** Lidhëzat *as…as, edhe, edhe ashtu si*janë:

a. bashkërenditëse shtuese

b. bashkërenditëse veçuese

c. bashkërenditëse kundërshtuese

d. bashkërenditëse përmbyllëse

**5.** Gjymtyra e veçuar në fjalinë “*Mësuesja, me qetësi, u foli nxënësve”,* është:

a. ndajshtim

b. përcaktor

c. kundrinor

d. rrethanor

**6.**Pjesorja e foljes *jam* është:

a. qeshë b. qenë c. qemë

**7.** Cila është shkruar saktë?

a. Jeronim De Rada b. Jeronim de Rada

**8.** Pjesorja e foljes *kam*është:

a. kisha b. pata c. pasur

**9.** Folja e nënvizuar në fjalinë *“Do të vinte po të kishte kohë”,*është në mënyrën:

a. lidhore b. dëftore c. kushtore

**10.** Kryefjala në fjalinë *“Kjo është krejtësisht e papritur”,*shprehet me:

a. përemër dëftor b. përemër vetor c. përemër pyetës d. përemër të pacaktuar

**11.** Në fjalinë“*I dukej sikur malet do të zgjatnin dorën për ta kthyer përsëri aty*...”, folja *do të zgjatnin* është**:**

a. në kohën e ardhme, mënyra dëftore

b. në kohën e ardhme të përparme, mënyra dëftore

c. në kohën e tashme, mënyra kushtore

d. në kohën e ardhme të së shkuarës, mënyra dëftore

**12.** Cila është shkruar saktë?

a. liqeni i Shkodrës b. Liqeni i Shkodrës

**13.** Gjymtyra homogjene në fjalinë “*Nuk ishin as të vështira as të padëgjuara nga nxënësit”* është:

a. raport përmbyllës

b. raport veçues

c. raport shtues

d. raport kundërshtues

**14.** Në fjalinë “*Dy më të mëdhatë**nuk po i mbante vendi”,* mbiemri *më të mëdhatë* është:

a. emërzim i qëndrueshëm

b. emërzimi kontekstual

**15.**  Në grupet emërore *asnjë nxënës, dëshira për të lexuar, shumë mësues* përcaktori është:

a. me përshtatje b. me drejtim

c. me bashkim d. me ndajshtim

**16.** Cili emër ka dy trajta shumësi:

a. rreth b. fshat c. monument

**17.** Në fjalinë “*Ajo mund ta realizojë ëndrrën e saj”,*kallëzuesi është:

a. kallëzues foljor i thjeshtë

b. kallëzues foljor i përbërë

c. kallëzues emëror

**18.** Pjesorja e foljes *ha* është:

a. hëngër b. ngrënë c. hëngra

**19.**Foljet e nënvizuara në fjalinë:

*S’dinë të vishen, të hanë, të flasin,* janë në mënyrën:

a. lidhore b. dëftore c. kushtore

**20.** Në fjalinë*Erdhi u afrua pranë portës***.**

fjala*portës* është**:**

1. emër b. parafjalë c. folje

**21.** Cila është shkruar saktë?

a. malet e Shqipërisë së Veriut

b. malet e Shqipërisë së veriut

c. Malet e Shqipërisë së Veriut

**22.** Shumësi i emrit *shitës*është:

a. shitësa b. shitës

**23.** Cili emër ka dy trajta shumësi:

a. vit b. urdhër c. trëndafil

**24.**  Në grupet emërore: *hyjnesha Afërditë, anija “Përparimi”*, përcaktori është:

a. me përshtatje b.me drejtim

c. me bashkim d. me ndajshtim

**25.** Në fjalinë “*Zuri të fliste menjëherë…”,*

kallëzuesi është:

a. kallëzues foljor i thjeshtë

b. kallëzues foljor i përbërë

c. kallëzues emëror

**26.** Pjesorja e foljes *shoh* është:

a. parë b. pamë c. pashë

**27.** Qarkoni alternativën e saktë:

a. kujdesi i **së** bijës

b. kujdesi i **të** bijës

**28.** Cila është shkruar saktë?

a. dita e Mësuesit b. Dita e Mësuesit

**29.** Lidhëzat *prandaj, pra*janë:

a. bashkërenditëse shtuese

b. bashkërenditëse veçuese

c. bashkërenditëse kundërshtuese

d. bashkërenditëse përmbyllëse

**30.**  Cila folje është josupletive?:

a. jam b. them c. kam

**31.**  Në grupet emërore *vajza e mësueses, qyteti me muze, zemrën e vajzës*përcaktori është:

a. me përshtatje b.me drejtim

c.me bashkim d. me ndajshtim

**32.** Lidhëzat *herë…herë, ose, apo, qoftë…qoftë*janë:

a. bashkërenditëse shtuese

b. bashkërenditëse veçuese

c. bashkërenditëse kundërshtuese

d. bashkërenditëse përmbyllëse

**33.**Qarkoni alternativën e saktë:

a. Studimi i një kërkuesi **së** universitetit tonë

b. Studimi i një kërkuesi **të** universitetit tonë

**34.** Fjala e nënvizuar në fjalinë: *E bukura është objekt studimi,* është:

a. emër b. mbiemër i emërzuar c. mbiemër

**35.** Gjymtyra e veçuar në fjalinë *Në shkollë, mësimi vijonte si zakonisht,* është:

a. ndajshtim

b. përcaktor

c. kundrinor

d. rrethanor

**36.** Pjesorja e foljes *them* është:

a. thamë b. thënë c. thashë

**37.** Kryefjala në fjalinë *Dikush po vraponte drejt saj,*shprehet me:

a. përemër dëftor b. përemër vetor

c. përemër pyetës d. përemër të pacaktuar

**38.** Folja në fjalinë *Lexova gazetën,*është:

a. kalimtare b. jokalimtare

**39.** Qarko fjalën që nuk i përket grupit.

a. pasthirrmë b. lidhëz c. pjesëz d. mbiemër

**40.** Në ndërtimin*Ju ika, ju ika,*fjala ***ju*** është:

a. përemër dëftor b. përemër vetor c. trajtë e shkurtër e përemrit vetor d. pjesëz

**41.**  Në grupet emërore*punë e ngutshme, qyteti ynë, klasa e dhjetë* përcaktori është:

a. me përshtatje b. me drejtim

c. me bashkim d. me ndajshtim

**42.** Folja në fjalinë *Toka rrotullohet rreth diellit,* është:

a. kalimtare b. jokalimtare

**43.** Cili emër ka dy trajta shumësi:

a. dokument b. frut c. çelës

**44.** Folja në fjalinë *Unë shkova pranë tij,*është:

a. kalimtare b. jokalimtare

**45.** Cili nuk është emër i dygjinishëm?

a. ndryshimet b. gjuhët c. faktet

**46.** Qarko fjalën që nuk i përket grupit.

a. ndajfolje b. folje c. përemër d. numëror

**47.** Lidhëzat *jo aq…sa, por, veç, veçse*janë:

a. bashkërenditëse shtuese

b. bashkërenditëse veçuese

c. bashkërenditëse kundërshtuese

d. bashkërenditëse përmbyllëse

**48.** Qarkoni alternativën e saktë:

a. Libri i gjuhës **së** klasës së dhjetë

b. Libri i gjuhës **të** klasës së dhjetë

**49.** Qarkoni alternativën e saktë:

a. Kërkesat i përgjigjen detyrës **të të** sotmes **e të së** ardhmes

b. Kërkesat i përgjigjen detyrës **të së** sotmes **e të së** ardhmes

c. Kërkesat i përgjigjen detyrës **të së** sotmes e **të të** ardhmes

**50.** Gjeni përdorimin e gabuar të foljes **ha**.

a. do të hajnë

b. të hash

c. të ha

**PLANIFIKIMI I TEMËS MËSIMORE 3**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Morfologji**  **Tema mësimore 3:**  **Përemrat, llojet e tyre** | | **Situata e të nxënit:**  Teksti “*Shqipëria - Kopshti shkëmbor i Evropës Juglindore*” | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon dhe përdor në fjali lloje të ndryshme përemrash; * përcakton kategorinë gramatikore të përemrave; * dallon përemrat vetorë nga ata dëftorë. | | **Fjalët kyçe:**   * përemra vetorë, vetvetorë, dëftorë, pronorë, pyetës, lidhorë, të pacaktuar * kategori gramatikore | |
| **Burimet:** teksti mësimor, skeda, bllok gramatike, videoprojektor, fisha, tabelë. | | **Lidhja me fushat e tjera ose me temat ndërkurrikulare:**  Letërsi | |
| **Metodologjia dhe veprimtaritë e nxënësve**  ***Puna me fisha, Stuhi mendimi, Diagram Veni, Punë në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***   * **(Puna me fisha)**   Teksti i shkëputur nga “*Shqipëria - Kopshti shkëmbor i Evropës Juglindore*”, i ndarë në fisha u shpërndahet nxënësve. Fishat mund të paraqiten edhe në videoprojektor, ose flipçart.  **Fisha 1.**   |  | | --- | | Në një vend tjetër koloneli Lik bën **këto** vërejtje: “Ndryshe nga turku dembel e fodull ose nga fshatari grek i varfër, që ka humbur gjallërinë si pasojë e mjerimit dhe shtypjes së vazhdueshme, **këta** shqiptarët janë të dalluar për veprimtarinë **e tyre** të palodhur. **Çdo** pikë mbizotëruese pranë rrugës kam parë se e kanë zënë një ose disa prej **tyre**, në kohën që më dilte para syve dhe dukej se bënin një garë se **kush** do të arrinte më parë. |   **Fisha 2.**   |  | | --- | | **Gjithë** pyetjeve për topografinë **ata** i përgjigjen me përpikëri dhe me zgjuarsi të madhe, ndërsa shpërblimi më i mirë për ta është leja që u jap të shohin goniometrin **tim**. Nuk ka gjëra më të ndryshme nga njëra-tjetra sesa sjellja e shqiptarëve dhe sjellja e osmanëve, që janë qeniet njerëzore më dembele e flegmatike, me përjashtim të çastit kur i lëviz nga vendi **ndonjë** nxitje e jashtëzakonshme”. Hobhauzit, mikut të Bajronit e **që** u quajt më pas lord Brauton, i kishte bërë shumë përshtypje ndjenja kombëtare, si një tipar i shqiptarëve. |   **Fisha 3.**   |  | | --- | | “Këtu ka, - thotë ai, - një shpirt pavarësie dhe dashuri për atdheun nga **gjithë** populli e **kjo** në një masë të madhe e mënjanon dallimin e thellë që vihet re në pjesët e tjera të Turqisë, ndërmjet pasuesve të dy feve. Kështu, kur banorët e viseve **të tjera** i pyet se çfarë janë, **ata** përgjigjen: “Jemi turq” ose “Jemi të krishterë”, ndërsa banori i **këtij** vendi përgjigjet “Jam shqiptar”… Ndjenja kombëtare bie fort në sy në karakterin **e tyre.** Nëse **ndonjë** prej tyre largohet nga vendi dhe duke rrugëtuar merr vesh se një bashkatdhetar banon në një fshat pranë **të cilit** mund të kalojë, ndonëse nuk e ka parë e as nuk ka dëgjuar ndonjëherë për të, **ai** ndërron rrugë dhe shkon për ta takuar. |   **Fisha 4.**   |  | | --- | | Disa herë kam qenë dëshmitar i gëzimit që **ata** shprehin kur takohen kështu, rastësisht dhe e shfaqin më haptas sesa i tregojnë ndjenjat dy anglezë miq në **këto** raste. E gjithë mënyra e sjelljes së **tyre** është e përzemërt dhe kur, pas një mungese të shkurtër, ndodh **që** një shqiptar ndesh një të njohur, i jep dorën e djathtë dhe e puth në faqe dhe po kështu bëjnë kur ndahen, ndërsa po të jenë takuar në rrugë, kur largohen ca njëri nga tjetri, qëllojnë me pistoletë ose me pushkë.” Po kështu një autor francez i shekullit të nëntëmbëdhjetë, admirali Zhyrjen dë Gravjerë, i cili, si komandant i flotës franceze në Mesdheun Lindor për shumë vjet, u kishte bërë një studim të thelluar shqiptarëve, ka vënë në dukje se “kombësia i bashkon shqiptarët shumë më tepër se feja”. |   Nxënësit nënvizojnë përemrat dhe tregojnë llojin e tyre.  ***Ndërtimi i njohurive të reja: Stuhi mendimi, Diagram Veni.***  Me teknikën “Stuhi mendimi” u paraqitet nxënësve në tabelë diagrami i llojeve të përemrave, si dhe disa rregulla gramatikore për përemrat.        **Rregulla**   * *Përemrat kanë përgjithësisht kategoritë gramatikore të gjinisë, numrit dhe rasës, një pjesë të vetës, ndërsa të tjerë mund të mos kenë asnjë kategori dhe janë të pandryshueshëm*. * Përemrat vetorë kanë kategorinë gramatikore të vetës, numrit dhe rasës.   Kategorinë gramatikore të gjinisë e ka vetëm veta e tretë: ***ai/ajo, ata/ato.***   * Përemrat dëftorë kanë kategorinë gramatikore të gjinisë, numrit dhe rasës. * Përemrat pyetës ***i cili, i sati*** kanë kategorinë gramatikore të gjinisë, numrit dhe rasës. * Përemrat pyetës ***kush, sa*** kanë kategorinë gramatikore të rasës * Përemrat pyetës ***ç’, çfarë, se*** nuk kanë kategori gramatikore. * Disa përemra të pacaktuar (secili, cilido) kanë kategorinë gramatikore të gjinisë; kurse disa të tjerë (ndonjëri, kushdo) kanë atë të rasës. * Zakonisht përdoren në të gjitha funksionet sintaksore, në të cilat përdoren edhe emrat, si: kryefjalë, kundrinor, kallëzues emërorë, përcaktorë apo rrethanorë.   Me teknikën “Diagram Veni” u paraqitet nxënësve përdorimi i përemrave **ai/ajo; ata/ato** si përemra vetorë dhe si përemra dëftorë.  Kur zëvendëson  një emër të përmendur më parë. Kur zëvendësohet nga  **ky, kjo, këta, këto.**  Kur përdoret pa a-në nistore. Kur përcaktohet nga ndajfolja  **atje**.  Kur përcakton një emër.  Kur ndiqet nga një fjali e varur  përcaktore.  Nxënësit shkruajnë diagramet dhe rregullat në skedë ose në bllokun e gramatikës.  Mësuesi/ja u kërkon nxënësve që të zëvendësojnë emrat në fjalitë me emra me përemra. (f.15)  Fjali me emra: **Babai** erdhi papritur. **Sytë** e tij ishin të bukur.  Përemri  Fjali me përemra: **Ai** erdhi papritur. Ata sy iu dukën si **të sajtë.**  ***Prezantimi dhe demonstrimi i rezultateve të arritura: Punë e pavarur dhe në grup***  Për të përmbledhur njohuritë e marra në mësimin e ditës, mësuesi/ja i kushton kohë zgjidhjes së ushtrimeve.  Punohen në mënyrë të pavarur dhe në grup:  Ushtrimet 1-6, f.16-17.  Diskutimi i ushtrimeve 4 dhe 6:  - plotësimi i përemrit lidhor, që mund të zbërthehet në dy përemra;  - përdorimi i përemrave të pacaktuar në rasën e duhur. | | | |
| **Vlerësimi:**  Vlerësohen nxënësit për dallimin dhe përdorimin e saktë të përemrave.  **Detyrë shtëpie:**  Në tekstin “Shtëpitë shqiptare” (f. 18-19) gjeni përemrat dhe i klasifikoni sipas llojit. | | | |

**PLANIFIKIMI I TEMËS MËSIMORE 4**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Morfologji**  **Tema mësimore 5:**  **Trajtat e shkurtra të bashkuara (ora I)** | | **Situata e të nxënit:**  Teksti “Shtëpitë shqiptare”. | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * lakon përemrat vetorë. * dallon bashkimet e trajtave të shkurtra dhe i përdor saktë në fjali. | | **Fjalët kyçe:**   * përemra vetorë * trajta të shkurtra, trajta të shkurtra të bashkuara | |
| **Burimet:** teksti mësimor, skeda, bllok gramatike, tabelë. | | **Lidhja me fushat e tjera ose me temat ndërkurrikulare:**  Letërsi | |
| **Metodologjia dhe veprimtaritë e nxënësve**  Punë në grup | | | |
| **ZHVILLIMI I ORËS SË MËSIMIT**  ***Veprimtari paraprake***  Nxënësit lakojnë përemrat vetorë.   |  |  |  |  |  |  |  |  |  | | --- | --- | --- | --- | --- | --- | --- | --- | --- | | **Rasat** |  |  |  |  |  |  |  |  | | Emërore | **unë** | **ti** | **ai** | **ajo** | **ne** | **ju** | **ata** | **ato** | | Gjinore | ------ | ------- | i atij | i asaj | ------- | ------- | i atyre | i atyre | | Dhanore | mua më | ty të | atij, i | asaj, i | neve na | juve ju | atyre, u | atyre, u | | Kallëzore | mua më | ty të | atë (të) e | atë (të), e | ne na | ju ju | ata (ta), i | ato (to), i | | Rrjedhore | meje | teje | atij (tij) | asaj (saj) | nesh | jush | atyre (tyre) | atyre (tyre) |   ***Ndërtimi i njohurive të reja:***  Nxënësve u jepen disa rregulla të lakimit të përemrave vetorë.  **Rregulla: Karakteristika të lakimit të përemrave vetorë:**   * *Përemrat vetorë të vetës së parë dhe të dytë, në numrin njëjës dhe shumës nuk kanë rasë gjinore.* * *Në rasat dhanore dhe kallëzore, përemrat vetorë* ***mua, ne, neve; juve, ju; atë, atij (asaj), ata (ato), atyre*** *kanë edhe trajtat e shkurtra përkatëse:* ***më, na, të, ju, e, i , u****.*   Paraqitja në tabelë e trajtave të shkurtra:   |  |  |  |  |  | | --- | --- | --- | --- | --- | | **Numri** | **Veta** | **Dhanore** | **Kallëzore, veta e tretë, njëjës** | **Trajtë**  **e bashkuar** | | njëjës | I | më | + e | ma | | II | të | ta | | III | i | ua | | shumës | I | na | +e | Na e | | II | ju | jua | | III | u | ua |  |  |  |  |  |  | | --- | --- | --- | --- | --- | | **Numri** | **Veta** | **Dhanore** | **Kallëzore, veta e tretë, njëjës** | **Trajtë**  **e bashkuar** | | njëjës | I | më | + i | m’i | | II | të | t’i | | III | i | ia | | shumës | I | na | +i | na i | | II | ju | jua | | III | u | ua |   **Rregulla: Trajtat e shkurtra**   * *Trajtat e shkurtra përdoren gjithmonë me foljet. Ato qëndrojnë:* * **përpara foljes;** * **në trup të foljes;** * **në fund të foljes.** * *Trajtat e shkurtra të bashkuara:* ***ma, ta*** *shkruhen pa apostrof,*   ***m’i, t’i*** *shkruhen me apostrof, ndërsa* ***na e, na i*** *shkruhen ndaras.*  Nxënësit shkruajnë tabelat dhe rregullat në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Për të përmbledhur njohuritë e marra në mësimin e ditës, mësuesi/ja i drejton nxënësit te teksti “Shtëpitë shqiptare”, f. 18-19.  Klasa ndahet në dy grupe.  Grupi i parë punon për të gjetur trajtat e shkurtra.  Grupi i dytë punon për të gjetur trajtat e shkurtra të bashkuara.  Kërkohet që të shpjegohet përdorimi i tyre. | | | |
| **Vlerësimi:**  Vlerësohen nxënësit për dallimin e trajtave të shkurtra dhe të shkurtra të bashkuara, shpjegimin e përdorimit të tyre.  **Detyrë shtëpie:**  Ushtrimi 5, f. 22. Gjeni shprehje me trajta të shkurtra dhe të bashkuara. Shpjegoni përdorimin e tyre dhe analizojini ato. | | | |

**PLANIFIKIMI I TEMËS MËSIMORE 5**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Morfologji**  **Tema mësimore 6:**  **Trajtat e shkurtra të bashkuara (ora II)** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë  - Kompetenca e të menduarit  - Kompetenca e komunikimit dhe e të shprehurit | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon bashkimet e trajtave të shkurtra dhe i përdor saktë në fjali; * dallon rastet e gabuara të përdorimit të trajtave të shkurtra/ të bashkuara. | | **Fjalët kyçe:**   * trajta të shkurtra * trajta të shkurtra të bashkuara. | |
| **Burimet:** teksti mësimor, bllok gramatike, tabelë. | | **Lidhja me fushat e tjera ose me temat ndërkurrikulare:**  Letërsi | |
| **Metodologjia dhe veprimtaritë e nxënësve**  ***Stuhi mendimi, Punë në grupe*** | | | |
| **ZHVILLIMI I ORËS SË MËSIMIT**  ***Lidhja e temës me njohuritë e mëparshme***  Nxënësit plotësojnë diagramin me rregulla të përemrave vetorë dhe të trajtave të shkurtra/ të bashkuara.  ***Diskutim i detyrave të shtëpisë:*** Nxënësit lexojnë shprehje me trajta të shkurtra dhe të bashkuara, duke shpjeguar përdorimin e tyre dhe duke i analizuar ato.    ***Ndërtimi i njohurive të reja:***  Nxënësve u jepen disa rregulla mbi shmangien e disa përdorimeve të gabuara të trajtave të shkurta/ të bashkuara.   * **Gabime në numër**  |  |  | | --- | --- | | **Trajtë e saktë** | **Trajtë e gabuar** | | **U** tha atyre se mësimi fillon menjëherë pas provimeve. | **I** tha atyre se mësimi fillon menjëherë pas provimeve. | | **Ua** dha atyre të gjitha të drejtat e botimit të romanit të ri. | **Ia** dha atyre të gjitha të drejtat e botimit të romanit të ri. | | **Na e** keni prishur mendjen fare me atë që keni bërë. | **Na i** keni prishur mendjen fare me atë që keni bërë. |  * **Gabime në vetë**  |  |  | | --- | --- | | **Trajtë e saktë** | **Trajtë e gabuar** | | **Ju** dhashë juve të gjitha porositë rreth projektit të ri. | **U** dhashë juve të gjitha porositë rreth projektit të ri. | | **Jua** tregova juve të gjitha detajet e ngjarjes. | **Ua** tregova juve të gjitha detajet e ngjarjes. | | **Ua** dhashë atyre të dhënat e modelit të ri të celularit. | **Jua** dhashë atyre të dhënat e modelit të ri të celularit. |   Nxënësit shkruajnë rastet e sakta dhe të gabuara të trajtave të shkurta/ të bashkuara në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Për të përmbledhur njohuritë e marra, mësuesi/ja i kushton kohë zgjidhjes së ushtrimit 3, f. 22.  Nxënësit lexojnë fjalitë dhe korrigjojnë gabimet në vetë ose në numër në përdorimin e trajtave të shkurtra dhe të bashkuara.  Dy nxënësve u kërkohet të krijojnë fjali në tabelë me njësitë ***të, i, e,*** duke i përdorur si nyje dhe si trajta të shkurtra.  Punohen në grup ushtrimet 8, 9 f. 23.  Diskutohen ushtrimet. | | | |
| **Vlerësimi:**  Vlerësohen nxënësit që dallojnë rastet e gabuara të përdorimit të trajtave të shkurtra dhe të shkurtra të bashkuara.  Vlerësohen nxënësit që përdorin saktë në fjali njësitë ***të, i, e,*** duke i përdorur si nyje dhe si trajta të shkurtra.  **Detyrë shtëpie:**  Ushtrimi 10, f. 23- Në një artikull të shtypit të përditshëm gjeni dhe diskutoni rastet e përdorimit të saktë apo të gabuar të trajtave të shkurtra/ të bashkuara.  *Ose*  Ushtrimi 11, f. 23 - Përshkruani një objekt, duke përdorur trajta të shkurtra dhe të bashkuara. | | | |

**PLANIFIKIMI I TEMËS MËSIMORE 6**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Leksikologji**  **Tema mësimore 9:**  **Sinonimet** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * përcakton se çfarë është sinonimia; * dallon fjalët sinonime që kanë kuptim të njëjtë ose të përafërt; * përcakton se nga dallohen sinonimet ndërmjet tyre; * analizon dhe vlerëson rëndësinë e njohjes dhe të studimit të sinonimeve në gjuhën shqipe. | | **Fjalët kyçe:**   * sinonime (të plota, të përafërta) * nuancë kuptimore * terminologji | |
| **Burimet:** teksti mësimor, videoprojektor, skeda, bllok gramatike, tabelë, “*Fjalor sinonimik* *i gjuhës shqipe*”, “*Si të shkruajmë shqip*”. | | **Lidhja me fushat e tjera ose me temat ndërkurrikulare:**  TIK, gjuhë e huaj | |
| **Metodologjia dhe veprimtaritë e nxënësve**  ***Stuhi mendimi, DDM*** | | | |
| **ZHVILLIMI I ORËS SË MËSIMIT**  ***Veprimtari paraprake***  Me anë të teknikës “*Di, Dua të di, Mësova”,* nxënësit kontrollojnë njohuritë e tyre mbi sinonimet.  - Si fjalë me kuptim të njëjtë.  - Llojet e sinonimeve.  - Dallimet mes sinonimeve të përafërta.   |  |  |  | | --- | --- | --- | | **DI** | **Dua të di** | **Mësova** | | Sinonimet janë fjalë me kuptim të njëjtë. | Cilat janë dallimet mes sinonimeve të përafërta? | Dallimet mes sinonimeve të përafërta janë:  - Në disa nuanca të kuptimit leksikor.  - Në ngjyrimet shprehëse emocionale.  - Në aftësinë për të krijuar fjalë të reja dhe për t’u lidhur me fjalë të tjera në grupe fjalësh apo në njësi frazeologjike.  - Në gjerësinë dhe dendurinë e përdorimit. | | Sinonimet janë të plota dhe të përafërta. |  |  |   Tabela e mësipërme plotësohet me pyetje të tjera të bëra nga nxënësit.  ***Ndërtimi i njohurive të reja: ‘Stuhi mendimi’***  Me teknikën “Stuhi mendimi”, mësuesi/ja paraqet në tabelë ose videoprojektor llojet e sinonimeve: të plota dhe të përafërta, si dhe dallimet që shfaqen te sinonimet e përafërta.    **Sinonimet**            **Dallohen:**        **Të mbajmë mend!**   * *Fjalët sinonime i përkasin së njëjtës pjesë të ligjëratës.* * *Më shumë sinonime kanë mbiemrat dhe ndajfoljet. Edhe foljet janë të pasura.*   *Më pak sinonime kanë emrat.*   * *Nën ndikimin e gjuhëve të huaja shpesh huazohen fjalë që e kanë gjegjësen e tyre në gjuhën shqipe.*   *Fjalët sinonime:*  *- mund të fitojnë nuanca të reja kuptimore,*  *- mund të përdoren në fusha të ndryshme,*  *- mund të dalin nga përdorimi.*  Nxënësit shkruajnë diagramin dhe rregullat në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Për të përmbledhur njohuritë e marra në mësimin e ditës mësuesi/ja i kushton kohë zgjidhjes së ushtrimeve.  Ushtrimet 1, 2, 3 zhvillohen me gojë, ku nxënësit:  - përjashtojnë në grupet e fjalëve të dhëna atë që nuk është sinonimike me të tjerat;  - plotësojnë vargjet sinonimike, sipas modelit të dhënë.  Të ndarë në grupe, nxënësit zhvillojnë ushtrimet 4, 5, 6, f. 29.  - Zëvendësojnë fjalët e nënvizuara me sinonimet e tyre.  - Krijojnë fjali çifte sinonimike të krijuara nga shprehje frazeologjike.  - Zëvendësojnë fjalët e huaja me fjalët shqipe.  Diskutohen ushtrimet duke iu rikthyer tabelës DDM, për t’u plotësuar më tej.  ***Për mësuesit, material ndihmës për këtë temë mësimore.***  *Sinonime nga*  J. Thomai, M. Samara, H. Shehu, Th, Feka*, Fjalor sinonimik* *i gjuhës shqipe*, Tiranë, 2004.   |  |  | | --- | --- | | *Administrim* - mbarështim, përdorim (f.29)  *Adresoj* - drejtoj (f.29)  *Angazhoj* - pajtoj (f.41)  *Autoritar* ,~e - i pushtetshëm (f.60)  *Ballinë* - ballore, parëse, faqe (f.69)  *Bazoj* - mbështes (f.81)  *Bëj* - veproj, kryej, zhvilloj, punoj,  realizoj, ndërtoj, shpik (f.86)  *Çështje* - problem, pikë, kauzë, punë,  rast (f.160) | *Ballinë* - ballore, parëse, faqe (f.69)  *Emëroj* - caktoj, bëj, vë (f.241)  *Fantazoj* - imagjinoj, ëndërroj,  trilloj(f.255)  *Mësoj* - nxë, stërvit, shkolloj, studioj  arsimoj, ushtroj(f.517)  *Pëlqej* - kënaq, dua, simpatizoj,  shijoj, miratoj(f.653)  *Tërësor*,~e - i plotë, i përgjithshëm (f.916)  *Vërtetoj* - dëshmoj, provoj,  argumentoj, mbështet (f.1003) |   Tregues i fjalëve të huaja që mund të zëvendësohen plotësisht ose pjesërisht.  Shiko më gjerë:  Gjovalin Shkurtaj*, Si të shkruajmë shqip*, Botimet “Toena”, Tiranë, 2008, f.253-275.   |  |  | | --- | --- | | *Abandonim* - braktis  *Abnegacion* - vetëmohim  *Abrogoj* - shfuqizoj  *Altoparlant* - fortafolës, zëzmadhues  *Barrier* - pengesë  (Në sport - *mur*.)  *Biografi* - jetëshkrim  *Bord* - këshill, komision  *Dekadë* - dhjetëditësh, dhjetëvjeçar  *Devijoj* - shmang | *Ekuivok*,~e – i dykuptimshëm,  i dykuptimtë  *Fasadë* - ballinë, parëse  *Glosar* - fjalës  *Iluzor*,~e – i rremë, i gënjeshtërt  *Multilateral*~e - shumëpalësh~e  *Novacion* - risi  *Proporcion* - përpjesëtim  *Publikoj* - botoj  *Spiker* - folës |  |  |  | | --- | --- | |  | **Nuk mund të zëvendësohet** | | *aksion* - veprim | Kur përdoret si term sportive dhe si term i financës | | *Asimiloj* - përvetësoj | Kur është fjala për shkrirje e popujve me njëri-tjetrin: asimilim me dhunë, dhunë politike | | | | |
| **Vlerësimi:**   * Vlerësohen nxënësit që dallojnë fjalët sinonime që kanë kuptim të njëjtë ose të përafërt, përcaktojnë se nga dallohen sinonimet ndërmjet tyre.   **Detyrë shtëpie:**  Ushtrimi 7, f. 29, Rishkruani një pjesë të tekstit “Shtëpitë shqiptare” , duke përdorur sinonime pa e prishur kuptimin e tij. | | | |

**MODULI II**

**PLANIFIKIMI I TEMËS MËSIMORE 14**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Drejtshkrim**  **Tema mësimore 14:**  **Shkrimi i citimeve (Ora I)** | | **Situata e të nxënit:**  Vepra letrare “Don Kishoti i Mançes” | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon citimet; * përdor drejt shenjat e pikësimit (tri pikat, kllapat, thonjëzat). | | **Fjalët kyçe:**   * citim * shenja pikësimi | |
| **Burimet:** teksti mësimor, videoprojektor, fisha, skemë, tabelë, “*Rregullat e pikësimit në gjuhën shqipe”* , “*Të shkruarit akademik- ide, koncepte, modele”.* | | **Lidhja me fushat e tjera ose me temat ndërkurrikulare:**  Letërsi | |
| **Metodologjia dhe veprimtaritë e nxënësve**  ***Puna me fisha, Punë në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Mësuesi/ja paraqet në fisha ose në videoprojektor disa citime të shkëputura nga vepra letrare e studiuar në klasën e dhjetë “*Don Kishoti*”. U kërkohet nxënësve të shkruajnë një paragraf mbi veprën, duke përfshirë brenda tij një citim të dhënë në fishë.  **Fisha 1.**   |  | | --- | | “*Pasi pagëzoi kalin me këtë emër kaq të pëlqyer vendosi të pagëzojë vetveten dhe me këtë punë u mor nja dhjetë ditë dhe, më në fund e quajti veten Don Kishot.*”  (“Don Kishoti i Mançes”, Pjesa e parë, Tiranë, 2008, f. 282.) |   **Fisha 2.**   |  | | --- | | “*Don Kishoti vazhdonte i zhytur në mendime udhëtimin e tij dhe përtypte me vete shakanë e hidhur që i kishin kurdisur magjistarët, duke ia shndërruar zonjën e tij Dylqine në një fshatarkë të shëmtuar, pa ditur sesi e tek të vepronte që t’i kthente asaj trajtën e mëparshme.*”  (“Don Kishoti i Mançes”, Pjesa e dytë, Tiranë, 2008, f. 96.) |   **Fisha 3.**   |  | | --- | | “*- Fli, o Sanço, - tha Don Kishoti, - se ti ke lindur që të flesh, kurse unë që të vigjëlloj, ndaj dhe këto orë që kanë mbetur edhe nga nata, do t’i përdor që t’i heq sfratin lumit të mendimeve të mia dhe t’i shpreh në një madrigal të vogël, të cilin e stisa, pa dijeninë tënde, natën që shkoi, me mendjen time.*”  (“Don Kishoti i Mançes” Pjesa e dytë, Tiranë, 2008, f. 634-635.) |   ***Ndërtimi i njohurive të reja:***  Mësuesi/ja ndërton skemën në tabelë:  Kuteli, Mitrush. Në cep të Ilirisë së poshtme: Naim Frashëri, Tiranë, 1983, f.17  **Të mbajmë mend!**   * *Pjesa e marrë nga një burim literature, nga vepra e ndonjë autori, e riprodhuar pa ndryshime, quhet* ***citat.*** * *Citimet duhet të jenë identike me origjinalin, duke përdorur dhe duke përmendur në mënyrë të hollësishme burimin.* * *Gjatë citimeve, shenjat e pikësimit vihen sipas të gjitha rregullave të pikësimit në ligjëratën e drejtë.*   ***Prezantimi dhe demonstrimi i rezultateve të arritura: Punë e pavarur dhe në grup***  Për të përmbledhur njohuritë e marra në mësimin e ditës mësuesi/ja i kushton kohë zgjidhjes së ushtrimeve.  Ushtrimi 1.  Nxënësit dallojnë citatet dhe i shkruajnë duke përdorur shenjat e duhura të pikësimit.  ***Për mësuesit material ndihmës për këtë temë mësimore.***   |  | | --- | | Akademia e Shkencave e Shqipërisë*, Rregullat e pikësimit në gjuhën shqipe*, Tiranë, 2002, f.88-94. |   ***-*** Thonjëzat përdoren në ligjëratë të drejtë për të veçuar e për të dalluar fjalët që riprodhohen nga fjalët e autorit. Ato vendosen në fillim dhe në fund të ligjëratës së drejtë.  - Kur një citim është i gjatë, dy ose tre paragrafë, çdo fillim paragrafi duhet filluar me thonjëza, por thonjëzat mbyllëse duhet të vihen vetëm në fund të tekstit të cituar.  - Duhet të përdoren edhe thonjëzat njëshe, në qoftë se përdoren thonjëzat brenda një teksti të mbyllur në thonjëza.   |  | | --- | | Irida Hoti, Merita Hysa*, Të shkruarit akademik - ide, koncepte, modele*, Shkodër, 2010, f.87-90. |   **Diagrami i citimeve**  **CITIM**  **Fjalë për fjalë Brenda citimit Jo nga origjinali**  **Citimi fjalë për fjalë**  Në këtë lloj citimi jepet fjalë për fjalë mendimi a përkufizimi i marrë nga një studiues tjetër, por duhet pasur kujdes në mënyrën e vendosjes së këtij citimi në tekstin ku duam ta përfshijmë, sepse ai duhet të ketë lidhje më atë që i paraprin dhe atë që do t’i shtohet pas.  **Citim brenda citimit**  Ka raste kur brenda një citimi të përfshihet një citim tjetër domethënë nga citimi që merret ndodhet edhe një citim tjetër, i specifikuar apo i referuar nga studiuesi, p.sh.:  “*Pjesa më e madhe e kulturës transmetohet përmes fjalës dhe shpesh thuhet që ka qenë zhvillimi i mundësisë së të folurit nga ana e qenieve njerëzore që e bëri të mundshëm zëvendësimin, si faktor mbizotërues në zhvillimin tonë, të ‘****evolucionit biologjik’****, që operon me genet, me ‘****evolucionin kulturor’****, që operon me mendjet. Nuk është e nevojshme të këmbëngulim mbi faktin që gjuha është një përbërës qendror i procesit të shoqërizimit*.” **(Hudson, Sociolinguistika, f. 105)**  **Citim jo nga origjinali**  Citimet duhet të merren gjithmonë nga vepra origjinale, por kur ndodh që nuk mund ta gjejmë veprën, atëherë mund të referohet nga vepra ku e kemi marrë dhe duke shënuar: Cituar nga:.p.sh.:  *“Këto përqasje nuk i njohin gjuhës së jashtme një status të veçantë, e cila ‘konceptohet pavarësisht nga cilësitë e mendjes, truri’ dhe përbën në vetvete objektin e studimit” (*Chomsky, 1986:20) | | | |
| **Vlerësimi:**  Vlerësohen nxënësit që dinë të dallojnë citimin dhe dinë ta shkruajnë duke përdorur shenjat e duhura të pikësimit.  **Detyrë shtëpie:**  Ushtrimi 2, f. 45.  Gjeni informacion në lidhje me gabimet gjuhësore që bëhen në shtyp dhe në media, duke shfrytëzuar tekste librash dhe faqe interneti. | | | |

**PLANIFIKIMI I TEMËS MËSIMORE 15**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Drejtshkrim**  **Tema mësimore 15:**  **Shkrimi i citimeve (Ora II)** | | **Situata e të nxënit:**  Vepra letrare, shkrime nga interneti. | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon gabimet gjuhësore në shkrimin e citimeve që bëhen në shtyp dhe në media, nga tekste librash; * përdor drejt shenjat e pikësimit (tri pikat, kllapat, thonjëzat). | | **Fjalët kyçe:**   * citim * shenja pikësimi | |
| **Burimet:** teksti mësimor, videoprojektor, tabelë, vepra letrare, shkrime nga interneti. | | **Lidhja me fushat e tjera ose me temat ndërkurrikulare:**  Letërsi | |
| **Metodologjia dhe veprimtaritë e nxënësve**  ***Stuhi mendimi***, ***Punë në grupe*** | | | |
| **ZHVILLIMI I ORËS SË MËSIMIT**  ***Lidhja e temës me njohuritë e mëparshme.***  Nxënësit plotësojnë diagramin me rregulla të përdorimit të citimeve dhe shenjave të pikësimit.  Nxënësit paraqesin informacionet në lidhje me gabimet gjuhësore që bëhen në shtyp dhe në media, nga tekste librash dhe faqet e internetit që ata kanë shfrytëzuar.   * **Fakte nga librat**  |  |  |  | | --- | --- | --- | | Fragmenti |  |  | | Autori |  |  | | Titulli i librit |  |  | | Viti i botimit |  |  | | Vendi i botimit |  |  | | Shtëpia Botuese |  |  |  * **Fakte nga interneti**  |  |  |  | | --- | --- | --- | | Fragmenti |  |  | | Autori |  |  | | Titulli i shkrimit |  |  | | Viti i botimit |  |  | | Adresa e faqes |  |  |   Diskutohen rastet e gabimeve gjuhësore të gjetura nga nxënësit.  Ato evidentohen në një tabelë në dërrasën e zezë.   |  | | --- | | **Gabime gjuhësore**  - Përdorim i gabuar i thonjëzave  - Përdorim i gabuar i pikës  - Përdorim i gabuar i presjes |   ***Diskutim***  Diskutohet rreth teknologjisë së informacionit dhe komunikimit. Nxënësit mbajnë shënim citimet nga njëri-tjetri dhe më pas hartojnë një tekst ku t’i përfshijnë ato.  Lexohen punimet e nxënësve dhe vlerësohen. | | | |
| **Vlerësimi:**  Vlerësohen nxënësit që kanë gjetur gabime gjuhësore te fragmentet e shkëputura nga librat apo faqet në internet.  Vlerësohen nxënësit që kanë përfshirë në shkrimin e tyre për teknologjinë citime të shokëve të tyre.  **Detyrë shtëpie:**  Ushtrimi 4, f. 46.  Zgjidhni një temë studimi dhe kërkoni studime letrare apo në internet se çfarë kanë shkruar të tjerët për të. Përzgjidhni dhe shkruani pesë citime. | | | |

**PLANIFIKIMI I TEMËS MËSIMORE 17**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Morfologji**  **Tema mësimore 17:**  **Lakimi i përemrave pronorë** | | **Situata e të nxënit:**  Teksti: “Biografia e Eqrem Çabej”. | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * lakon përemrat pronorë dhe i përdor në trajtën e duhur në fjali. * njeh përdorimet e gabuara të përemrit pronor në rasë dhe në gjini. | | **Fjalët kyçe:**   * përemër pronor * lakim | |
| **Burimet:** teksti mësimor, videoprojektor, skedë, bllok gramatike, tabelë | | **Lidhja me fushat e tjera ose me temat ndërkurrikulare:**  Letërsi | |
| **Metodologjia dhe veprimtaritë e nxënësve**  ***Punë në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Mësuesi/ja paraqet tekstin “Biografia e Eqrem Çabej” në videoprojektor dhe u kërkon nxënësve të nënvizojnë në tekstin e tyre përemrat pronorë.  Një nxënës i shkruan në tabelë.    ***Ndërtimi i njohurive të reja:***  Mësuesi/ja ndërton skemën në tabelë:     * ***Trajtat e përemrave pronorë kur përdoren të shoqëruar me emra***  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | **Veta e parë** | | | | **Veta e dytë** | | | | **Veta e tretë** | | | | | Njëjës | | Shumës | | Njëjës | | Shumës | | Njëjës | | Shumës | | | M | F | M | F | M | F | M | F | M | F | M | F | | (djali)  im | (vajza)  ime | (djemtë)  e mi | (vajzat)  e mia | (djali)  yt | (vajza)  jote | (djemtë)  e tu | (vajzat)  e tua | (djali)  i tij/  (djali)  i saj | (vajza)  e tij/  (vajza)  e saj | (djemtë)  e tij  (djemtë)  e saj | (vajzat)  e tij/  (vajzat)  e saj | | (djali)  ynë | (vajza)  jonë | (djemtë)  tanë | (vajzat)  tona | (djali)  juaj | (vajza)  juaj | (djemtë)  tuaj | (vajzat)  tuaja | (djali)  i tyre | (vajza)  e tyre | (djemtë)  e tyre | (vajzat)  e tyre |  * ***Trajtat e përemrave pronorë kur përdoren më vete***  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | **Veta e parë** | | | | **Veta e dytë** | | | | **Veta e tretë** | | | | | Njëjës | | Shumës | | Njëjës | | Shumës | | Njëjës | | Shumës | | | M | F | M | F | M | F | M | F | M | F | M | F | | imi | imja | yni | jona | yti | jotja | juaji | juaja | (djali)  i tij/  (djali)  i saj | (vajza)  e tij/  (vajza)  e saj | (djemtë)  e tij  (djemtë)  e saj | (vajzat)  e tij/  (vajzat)  e saj | | të mitë | të miat | tanët | tonat | të tutë | të tuat | tuajt | tuajat | (djali)  i tyre | (vajza)  e tyre | (djemtë)  e tyre | (vajzat)  e tyre |   **Rregulla!**   * *Përemrat pronorë lakohen së ba*shku me emrin dhe vendosen pas ose para tij. * Kur qëndrojnë pas një emri, ky i fundit përdoret në trajtën e shquar: *shoku im, vajza jote.* * *Përemrat pronorë të vetës së tretë kur përcaktojnë një emër të gjinisë mashkullore kanë nyjën* ***i*** *(qyteti i tij); kur përcaktojnë një emër të gjinisë femërore kanë nyjën* ***e*** *(klasa e tij).*   ***Përdorimet e gabuara të përemrave pronorë***  ***- Mospërshtatja në rasë***  *time* e përdorur gabimisht në vend të *sime*  *times* e përdorur gabimishtnë vend të *simes*  *tonë* e përdorur gabimisht në vend të *sonë*  *tënde* e përdorur gabimisht në vend të *sate*  *tuaj* e përdorur gabimisht në vend të *suaj.*  ***- Mospërshtatja në gjini***  *jonë* e përdorur gabimishtnë vend të *ynë*  *tonë / tona* e përdorur gabimishtnë vend të *tanë.*  Nxënësit shkruajnë tabelat dhe rregullat në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Për të përmbledhur njohuritë e marra në mësimin e ditës, mësuesi/ja i kushton kohë zgjidhjes së ushtrimeve.  Ushtrimi 1.  Përemrat pronorë nga teksti “Biografia e Eqrem Çabej”, të shkruar në tabelë, plotësohen me vetën dhe rasën e tyre.  Të ndarë në grupe, nxënësit zhvillojnë ushtrimet e tjera në tekst, f. 52.  Diskutohen ushtrimet. | | | |
| **Vlerësimi:**  Vlerësohen nxënësit që dinë të dallojnë përemrat vetorë, rasën dhe vetën e tyre. Vlerësohen nxënësit që dallojnë përdorimet e gabuara të përemrave pronorë.  **Detyrë shtëpie:**  Ushtrimi 7, f. 52.  Përshkruani dy pajisje elektronike, duke përdorur sa më shumë përemra pronorë. | | | |

**PLANIFIKIMI I TEMËS MËSIMORE 20**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Sintaksë**  **Tema mësimore 20:**  **Gjymtyrët e dyta dhe klasifikimi i tyre (ora II)** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * përcakton gjymtyrët e dyta në një fjali dhe argumenton përgjigjen e tij; * analizon rendin e gjymtyrëve të dyta në fjali. | | **Fjalët kyçe:**   * gjymtyrë kryesore * gjymtyrë të dyta | |
| **Burimet:** teksti mësimor, videoprojektor, skemë, tabelë, bllok gramatike. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Skelet peshku, Stuhi mendimi, Diagram Veni*** | | | |
| **ZHVILLIMI I ORËS SË MËSIMIT**  ***Veprimtari paraprake***  Mësuesi/ja përmes teknikës “Skelet peshku” paraqet në tabelë gjymtyrët e fjalisë: *kryesore* dhe *të dyta*.  **kryefjala kallëzuesi**  **kundrinori rrethanori përcaktori**  Diskutohet me nxënësit rreth njohurive të tyre të mëparshme. Me se shprehen këto gjymtyrë?  Nxënësit plotësojnë diagramet.  ***Ndërtimi i njohurive të reja:***  Mësuesi/ja me Diagram Veni paraqet të përbashkëtat dhe ndryshimet mes gjymtyrëve kryesore dhe gjymtyrëve të dyta.  Nuk kanë gjymtyrë të varura. Varen prej fjalëve të tyre drejtuese.  **Të mbajmë mend!**   * *Si fjalë drejtuese për kundrinorët dhe rrethanorët mund të shërbejë edhe një gjymtyrë e dytë.*   ***Prezantimi dhe demonstrimi i rezultateve të arritura: Punë e pavarur dhe në grup***  Për të përmbledhur njohuritë e marra në mësimin e ditës, mësuesi/ja i kushton kohë zgjidhjes së ushtrimeve.  Ushtrimi 1, f. 57.  Nxënësit dallojnë gjymtyrët kryesore dhe gjymtyrët e dyta.  Ushtrimi 2, f. 57.  Nxënësit dallojnë fjalët drejtuese të kundrinorëve dhe të rrethanorëve.  Ushtrimi 3, f. 57.  Nxënësit, duke iu përgjigjur pyetjeve të dhëna, dallojnë gjymtyrët e fjalisë së ndërtuar nga vetë ato. | | | |
| **Vlerësimi:**  Vlerësohen nxënësit që dinë të dallojnë gjymtyrët kryesore nga gjymtyrët e dyta.  Vlerësohen nxënësit që dinë të dallojnë fjalët drejtuese të kundrinorëve dhe të rrethanoreve.  **Detyrë shtëpie:**  Ushtrimi 7, f.57.  Shkruani një tekst të shkurtër me temë ë lirë dhe dalloni aty gjymtyrët e dyta të fjalive, si dhe fjalët e tyre drejtuese. | | | |

**PLANIFIKIMI I TEMËS MËSIMORE 21**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Sintaksë**  **Tema mësimore 21:**  **Gjymtyrët e dyta dhe klasifikimi i tyre (ora II)** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * analizon rendin e gjymtyrëve të dyta në fjali; * dallon përcaktorët dhe fjalët e tyre drejtuese. | | **Fjalët kyçe:**   * gjymtyrë kryesore * gjymtyrë të dyta | |
| **Burimet:** teksti mësimor, videoprojektor, skemë, tabelë, bllok gramatike. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Punë e pavarur dhe në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Nxënësit lexojnë tekstet e tyre, ku dallojnë gjymtyrët e dyta të fjalive si dhe fjalët e tyre drejtuese.  ***Ndërtimi i njohurive të reja:***  Mësuesi/ja shpjegon marrëdhëniet që shprehin gjymtyrët e dyta me fjalën drejtuese.   * Kundrinorët shprehin marrëdhënie objektore dhe hyjnë në lidhje drejtimi me fjalën drejtuese. * Rrethanorët shprehin marrëdhënie rrethanore mes një procesi dhe rrethanës në të cilën zhvillohet ai. Mes rrethanorëve dhe fjalëve të tyre drejtuese, realizohet lidhja sintaksore e bashkimit. * Përcaktorët hyjnë në marrëdhënie përcaktore me fjalën drejtuese dhe lidhen me të me anë të lidhjes sintaksore *të përshtatjes, drejtimit apo bashkimit*. Si fjalë drejtuese mund të shërbejë: *një kryefjalë, kundrinor, rrethanor.* * Përcaktori kallëzuesor dallon nga gjymtyrët e tjera, pasi del me lidhje të dyfishtë sintaksore: ai lidhet njëkohësisht me kallëzuesin dhe me kryefjalën ose kundrinorin.   ***Prezantimi dhe demonstrimi i rezultateve të arritura: Punë e pavarur dhe në grup***  Për të përmbledhur njohuritë e marra në mësimin e ditës mësuesi/ja i kushton kohë zgjidhjes së ushtrimeve.  Ushtrimi 6, f. 57.  Nxënësit dallojnë pohimet e sakta.  Ushtrimi 4, f. 57.  Nxënësit dallojnë përcaktorët dhe fjalët e tyre drejtuese.  Ushtrimi 5, f. 57.  Dy nxënës shkruajnë në tabelë shembuj me grupe fjalësh ku të realizohet lidhja sintaksore: me drejtim, me bashkim, me përshtatje.  Diskutohen ushtrimet së bashku me nxënësit. | | | |
| **Vlerësimi:**  Vlerësohen nxënësit që dinë të dallojnë përcaktorët dhe fjalët e tyre drejtuese.  **Detyrë shtëpie:**  Shkruani një tekst të shkurtër me temë ë lirë me grupe fjalësh ku të realizohet lidhja sintaksore: me drejtim, me bashkim, me përshtatje. | | | |

**24. TESTOJMË NJOHURITË GRAMATIKORE**

**Tremujori I**

**1.** Përemri pyetës që nuk ka kategorinë gramatikore të gjinisë, numrit, rasës është:

a. i cili b. se c. i sati

**2.** Cila trajtë e shkurtër e bashkuar nuk është shkruar saktë?

a. m’i b. t’i c. t’a

**3.**  Qarko fjalën që nuk është sinonimike me tjerat.

a. vetëdije b. subkoshiencë c. ndërgjegje

**4.** Përemri në fjalinë *Atje është mësuesja ime,* është:

a. vetor b. dëftor

**5.** Përemri lidhor në fjalinë *E pranova ftesën, të cilën po e prisja prej kohësh,* kryen funksionin e:

a. kryefjalës b. kundrinorit të drejtë

**6.** Qarko alternativën e saktë për të plotësuar fjalinë: ‘*\_\_\_\_\_\_\_\_ nuk u pëlqeu vendimi im.’*

a. Disa b. Disave

**7.** Gjeni trajtën e saktë:

a. Jua thashë juve të vërtetën.

b. Ua thashë juve të vërtetën.

**8.** Gjegjësja shqipe e fjalës *barrierë* është:

a. pengesë b. ndalesë

**9.** Në një citim në fillim shkruhet?

a.t itulli b. autori

**10.** Cila është shkruar saktë?

a. Gjuha e një kombi nuk ndalet kurrë ka thënë Naimi ynë.

b. “Gjuha e një kombi nuk ndalet kurrë”,- ka thënë Naimi ynë.

**11.** Cili përemër pyetës ka kategorinë gramatikore të gjinisë, numrit, rasës?

a. i cili b. se c. çfarë d. ç’

**12.** Cila trajtë e shkurtër e bashkuar nuk është shkruar saktë?

a. na i b. na’i c. ia

**13.**  Qarko fjalën që nuk është sinonimike me tjerat.

a. rinovoj b. evokoj c. përtërij

**14.** Përemri në fjalinë: *Ata do të kënaqen në udhëtim,* është:

a. vetor b. dëftor

**15.** Qarko alternativën e saktë për të plotësuar fjalinë: *Mendimi i\_\_\_\_\_\_\_\_ ishte të merrnin pjesë.*

a. të gjithë b. të gjithëve

**16.** Dalloni pohimin e saktë:

a. Mes rrethanorit dhe kallëzuesit vendoset lidhje drejtimi.

b. Mes rrethanorit dhe kallëzuesit nuk vendoset lidhje drejtimi.

**17.** Gjeni trajtën e saktë:

a. Ia tregove atyre të vërtetën.

b. Ua tregove atyre të vërtetën.

**18.** Gjegjësja shqipe e fjalës *multilaterale* është:

a. shumëpalëshe b. shumëplanëshe

**19.**Qarko përdorimin e saktë të përemrit pronor.

a. Shoku jot u diplomua.

b. Shoku yt u diplomua.

**20.** Dalloni pohimin e saktë:

a. Kallëzuesi mund të shërbejë si fjalë drejtuese për përcaktorët.

b. Kallëzuesi nuk mund të shërbejë si fjalë drejtuese për përcaktorët.

**21.** Cili përemër pyetës nuk e ka kategorinë gramatikore të rasës?

a. kush b. se c. sa

**22.** Dalloni pohimin e saktë:

a. Fjala drejtuese e drejton kundrinorin në një rasë të caktuar.

b. Fjala drejtuese nuk e drejton kundrinorin në një rasë të caktuar.

**23.**  Qarko fjalën që nuk është sinonimike me tjerat.

a. administrim b. mbarështim

c. përdorim c. kërkim

**24.** Përemri në fjalinë *Ajo që më tregove më befasoi,* është:

a. vetor b. dëftor

**25.** Qarko përdorimin e saktë të përemrit pronor.

a. Iu drejtova vajzës suaj.

b. Iu drejtova vajzës tuaj.

**26.** Qarko përdorimin e saktë të përemrit pronor.

a. Prej sjelljes tënde u ndëshkua e gjithë klasa.

b. Prej sjelljes sate u ndëshkua e gjithë klasa.

**27.** Gjeni trajtën e saktë:

a. Na e keni bërë të vështira provimet.

b. Na i keni bërë të vështira provimet.

**28.**  Qarko fjalën që nuk është sinonimike me tjerat.

a. emëroj b. caktoj c. vë c. shkarkoj

**29.** Dalloni pohimin e saktë:

a. Numri i kundrinorëve në fjali nuk është i kufizuar.

b. Numri i kundrinorëve në fjali është i kufizuar.

**30.**Gjeni trajtën e saktë:

a. Na e keni bërë të vështirë provimin.

b. Na i keni bërë të vështirë provimin.