**PLANIFIKIMI I TEMËS MËSIMORE 26**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Drejtshkrim**  **Tema mësimore 26:**  **Shkrimi i fjalëve njësh dhe ndaras (ora I)** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * përcakton rastet kryesore kur fjalët shkruhen njësh; * përdor saktë fjalët që shkruhen njësh. | | **Fjalët kyçe:**  emra, mbiemra, lidhëza, pjesëza, pasthirrma, numërorë, fjalë të përbëra, fjalë me parashtesa, fjalë të përbëra me lidhje përcaktore, fjalë të përbëra me lidhje këpujore. | |
| **Burimet:** teksti mësimor, skeda, bllok gramatike, videoprojektor, fisha, tabelë, “*Fjalor drejtshkrimor i gjuhës shqipe”*. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Puna me fisha, Stuhi mendimi, Pemë mendimi, Punë në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Mësuesi/ja shpërndan disa fisha, në të cilat janë të rreshtuara fjalë që shkruhen njësh. Fishat mund të paraqiten edhe me videoprojektor, ose fjalët mund të shkruhen në tabelë.  **Fisha 1.**   |  | | --- | | Mosmarrëveshje, fotoekspozitë, jashtëshkollor, kryeqytet, nëndrejtor, i paaftë, juglindje, nëntëmbëdhjetë, aspak, ndonjëherë, kushedi, obobo, mirëdita, kësisoj, ngaqë, gjithçka. |   **Fisha 2.**   |  | | --- | | Kryeredaktor, orëndreqës, i porsaardhur, i shumanshëm, trefish, verilindje, asnjëherë, tjetërkush, gjithsaherë, përveçqë, pothuaj, vetvetiu, gjësendi, kurrfarë, tatëpjetë. |   **Fisha 3.**   |  | | --- | | Liridashës, projektbuxhet, luledele, marrëveshje, i derisotshëm, parafytyrim, jozyrtar, veriperëndimor, i patëmetë, njëmbëdhjetë, faleminderit, kushdo, gjëegjëzë, matanë. |   ***Ndërtimi i njohurive të reja: “Stuhi mendimi”, “Pemë mendimi”.***  Me teknikën “Stuhi mendimi” ndërtohet diagrami i fjalëve që shkruhen njësh.        Nxënësit shkruajnë diagramin në skedë ose në bllokun e gramatikës.  ***Prezantimi dhe demonstrimi i rezultateve të arritura: “Pemë mendimi”, “Punë në grup”***  Nxënësit drejtohen edhe një herë drejt fishave, fjalëve në tabelë ose të paraqitura në videoprojektor.  U kërkohet nxënësve që diagramin e mësipërm ta kthejnë në “Pemë mendimi”, duke i vendosur këto fjalë te ndarja e saktë.        Zhvillohen ushtrimet 1, 2, 3 f. 69, ku nxënësit:  - gjejnë dhe formojnë fjalë të përbëra me lidhje përcaktore;  - shprehin me fjalë të tjera shprehjet pasthirrmore të dhëna.  ***Për mësuesit material ndihmës për këtë temë mësimore.***   |  | | --- | | Ali Dhrimo, Rami Memushaj, *Fjalor drejtshkrimor i gjuhës shqipe*, Tiranë, 2011. |   ***Shembuj fjalësh që shkruhen njësh***  (f. 325-327) – joartificial, joekonomik, jolëndor, joestetik, jomuzikor, jonatyror, jonjerëzor, joobjektiv, jopaqësor, joproblematik, joshkencor, joshoqëror, jospecialist, joshterues, jotërheqës.  (f. 486-487) – mirëbesim, mirëdashës, mirëkuptim, mirëdita, mirëmbajtje, mirëmbrëma, mirënjohje, mirëpres, mirëqenie, mirësjellje, mirinformim.  (f. 496-497) – mosbarazi, mosbesim, moshyrje, moskufizim, mosdashje, mosmirënjohje, mosparaqitje, mospajtim, mospërkim, mospërhapje, mosplotësim, mosprovim, mospërsëritje.  (f. 574-575) – paracaktoj, paradoksal, paradhënie, parafjalor, parafrazim, parafytyrim, paragjykim, parakohës, parakuptoj, parakusht, paralajmërim.  (f. 684-694) – riafroj, riaktivizoj, riargumentim, riatdhesim, riautorizim, ridalje, ridetyrim, ribotim, ribisedim, ribërje, rigrupim, rifillim, rikontrolloj, rilexoj, ripajtoj, ripërkthim, riprodhim, ripunim. | | | |
| **Vlerësimi:**  Vlerësohen nxënësit, të cilët përcaktojnë rastet kryesore kur fjalët shkruhen njësh.  Vlerësohen nxënësit, të cilët përdorin saktë fjalët që shkruhen njësh.  **Detyrë shtëpie:**  Gjeni një artikull në gazetë dhe qarkoni të gjitha fjalët që shkruhen njësh. Tregoni pse. | | | |

**PLANIFIKIMI I TEMËS MËSIMORE 27**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Drejtshkrim**  **Tema mësimore 27:**  **Shkrimi i fjalëve njësh dhe ndaras (ora II)** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * përcakton rastet kryesore kur fjalët shkruhen ndaras; * i përdor saktë fjalët që shkruhen ndaras. | | **Fjalët kyçe:**   * togfjalësh, shprehje parafjalore ose lidhëzore, pjesëz, ndajfolje, shprehje ndajfoljore. | |
| **Burimet:** Teksti mësimor, skeda, bllok gramatike, videoprojektor, fisha, tabelë, “*Fjalor drejtshkrimor i gjuhës shqipe”*. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Puna me fisha, Stuhi mendimi, Pemë mendimi, Punë në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Nga fragmente të shkëputura në gazeta, nxënësit lexojnë të gjitha fjalët që shkruhen njësh të përdorura në atë shkrim, duke treguar pse.  Mësuesi/ja shpërndan disa fisha, në të cilat janë të rreshtuara fjalë që shkruhen ndaras. Fishat mund të paraqiten edhe me videoprojektor, ose fjalët mund të shkruhen në tabelë.  **Fisha 1.**   |  | | --- | | Lule blete, bojë qielli, së bashku, së dyti, së fundi, në qoftë se, gjer në, në mënyrë që, 120 për qind, u lodhëm, një mijë, tridhjetë e dy, për shembull, me radhë, Udhë të mbarë! |   **Fisha 2.**   |  | | --- | | Bar zemre, bojë gruri, më së miri, për së largu, kaq sa, deri kur, kurdo që, qind për qind, u nisëm, dy milionë, njëqind e trembëdhjetë, me ngut, me padurim, Mirë se erdhe! |   **Fisha 3.**   |  | | --- | | Vaj peshku, bojë vaji, për një, për dy, së pari, ashtu si, ngado që, pesë për qind, u afrova, tri mijë, dy milionë, shtatëdhjetë e tre, me ditë, me kohë, Mirë ardhshi! |   ***Ndërtimi i njohurive të reja: “Stuhi mendimi”, “Pemë mendimi”.***  Me teknikën “Stuhi mendimi” ndërtohet diagrami i fjalëve që shkruhen ndaras. Nxënësit drejtohen edhe një herë drejt fishave, fjalëve në tabelë ose të paraqitura në videoprojektor.  **Togfjalëshat**  **E.r.emërore + E.r. rrjedhore**  **Togfjalëshat**  **me kuptim mbiemëror**  **SHKRUHEN**  **NDARAS**  **Ndajfoljet dhe shprehjet ndajfoljore**  **Shprehjet parafjalore ose lidhëzore**  **Numërorët themelorë**  **Pjesëza *u* e trajtave pësore-vetvetore (para foljeve)**  **Ndërtimet për + emër në kallëzore të pashquar**  **Shprehjet ndajfoljore të formuara nga dy fjalë**    **Shprehjet pasthirrmore**  **Shprehjet emërore për qind, për mijë**    U kërkohet nxënësve që diagramin e mësipërm ta kthejnë në “Pemë mendimi”, duke i vendosur këto fjalë te ndarja e saktë.  **Togfjalëshat**  **E.r.emërore + E.r. rrjedhore**  **Togfjalëshat**  **me kuptim mbiemëror**  **SHKRUHEN**  **NDARAS**  **Ndajfoljet dhe shprehjet ndajfoljore**  **Shprehjet parafjalore ose lidhëzore**  **Numërorët themelorë**  **Pjesëza *u* e trajtave pësore-vetvetore (para foljeve)**  lule blete  bojë qielli  së bashku  ashtu si  u afrova  **Ndërtimet për + emër në kallëzore të pashquar**  me ditë  **Shprehjet ndajfoljore të formuara nga dy fjalë**  kot më kot    **Shprehjet pasthirrmore**  një mijë    **Shprehjet emërore për qind, për mijë**  pesë për qind  Mirëse erdhe!    ***Prezantimi dhe demonstrimi i rezultateve të arritura: Punë e pavarur dhe në grup***  Zhvillohet ushtrimi 4 f. 69, ku nxënësit:  - rishkruajnë fjalitë, duke korrigjuar rastet në të cilat nuk janë zbatuar rregullat e drejtshkrimit.  ***Për mësuesit material ndihmës për këtë temë mësimore.***   |  | | --- | | Ali Dhrimo, Rami Memushaj, *“Fjalor drejtshkrimor i gjuhës shqipe”*, Tiranë, 2011. |   ***Shembuj fjalësh që shkruhen ndaras***  (f. 43) – ashtu edhe, ashtu që, ashtu si, ashtu siç  (f. 327) – jo vetëm…, por edhe, jo vetëm që…, po(r), jo vetëm që…, po(r) as, jo vetëm që…, po(r) edhe, jo vetëm që…, porse  (f. 602-615) – për dy, për nder, për në, për perëndi, për qind, për tre, për shkak, për shkak se, për së largu, për së mbari, për së gjalli, për së bashku, për së drejti, për së gjeri, për së afërmi  (f. 723-724) – së afërmi, së bashku, së jashtmi, së fundi, së dyti, së gjalli, së këndejmi, së koti, së largu, së pari, së paku, së tepërmi, së treti, së shpejti, së thelli, së voni  (f. 725) – si…, ashtu (e)dhe, si (e)dhe, si dhe, si urdhëron | | | |
| **Vlerësimi:**  Vlerësohen nxënësit, të cilët përcaktojnë rastet kryesore kur fjalët shkruhen ndaras.  Vlerësohen nxënësit, të cilët përdorin saktë fjalët, që shkruhen ndaras.  **Detyrë shtëpie:**  Gjeni një artikull në gazetë dhe qarkoni të gjitha fjalët që shkruhen ndaras. Tregoni pse. | | | |

**PLANIFIKIMI I TEMËS MËSIMORE 28**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Drejtshkrim**  **Tema mësimore 28:**  **Shkrimi i fjalëve me vizë lidhëse në mes** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * përcakton rastet kryesore kur fjalët shkruhen me vizë lidhëse në mes; * i përdor saktë fjalët që shkruhen me vizë lidhëse në mes. | | **Fjalët kyçe:**   * antonime, numërorë, emërtime, formime, emra të përbërë. | |
| **Burimet:** teksti mësimor, skeda, bllok gramatike, videoprojektor, tabelë, “*Fjalor drejtshkrimor i gjuhës shqipe*”. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Punë në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Nga fragmente të shkëputura në gazeta, nxënësit lexojnë të gjitha fjalët që shkruhen ndaras të përdorura në atë shkrim, duke treguar pse.  ***Ndërtimi i njohurive të reja:***  Mësuesi/ja në dy tabela paraqet rastet kur fjalët shkruhen me vizë lidhëse në mes dhe shembujt për secilin rast.   |  |  | | --- | --- | | **SHKRUHEN ME VIZË LIDHËSE NË MES** | **SHEMBUJ** | | - Formimet e përftuara nga përsëritja e një fjale në të njëjtën trajtë ose në trajta të ndryshme.  - Formimet e përftuara nga bashkimi i dy antonimeve.  - Formimet e përftuara nga bashkimi i dy numërorëve themelorë.  - Formimet onomatopeike të përftuara nga përsëritja e një fjale në të njëjtën trajtë ose në trajtë të ndryshuar.  - Emërtimet e përbëra të njësive të matjes.  - Emërtimet e përbëra të njësive të ndryshme të klasifikimit.  - Formimet e tipit:  - Formimet terminologjike të tipit:  - Formimet kryesisht mbiemërore, që shprehin marrëdhënie plotësuese ose të ndërsjella.  -Formimet që përmbajnë pjesëzën  ***ish***- përpara emërtimeve të ndryshme.  - Emërtimet e përbëra të pikave të horizontit (fjalë e thjeshtë+fjalë e përbërë).  - Emrat e përbërë të krahinave e të fshatrave.  - Emrat e përbërë të krahinave e të fshatrave të përbërë gjeografikë të huaj.  -Emrat ose mbiemrat e huaj të personave të përbërë prej dy a më shumë pjesësh.  - Numërorët rreshtorë, kur vetë numri ose një pjesë e tij shënohet me shifra arabe.  - Emërtimet e përvjetorëve dhe formimet e ngjashme me to, kur numërori shënohet me shifër.  - Emërtimet e shkurtuara të institucioneve, të zyrave, të organizatave etj. | - copë-copë, fije-fije, tufa-tufa, vende-vende, lloj-lloj  - aty-këtu, hyrje-dalje, pritje-përcjellje  - dy-tri orë, 10-15 vjet, 5-6 ditë.  - bam-bam, ham-ham, tik-tak  - ditë-punë, vit-dritë, orë-normë.  - grup-kulturë, grup-moshë  - bar-bufe, hotel-restorant  - ajër-ajër, ajër-tokë, tokë-tokë  - analitiko-sintetik, ekonomiko-shoqëror  - ish-drejtor, ish-ministër  - jug-juglindje, veri-verilindje  - Bardhaj-Reç, Zall-Herr  - Nju-Jork, Hong-Kong  - Mak-Donald.  - Klasa e dytë, i 74-ti  - Shkolla 9-vjeçare  - AKP-ja (Agjencia Kombëtare e Provimeve) |   **Kujdes!**   * *Në emërtimet gjeografike, që si pjesë të parë kanë një nyjë të përparme në gjuhët përkatëse, ndërmjet saj dhe pjesës tjetër nuk vihet vizë lidhëse: Los Anxheles.* * *Pjesët përcaktuese të mbiemrave të personave shkruhen pa vizë lidhëse e pa kllapa: Gavril Dara i Riu.* * Kur numërori rreshtor shkruhet me shifër romake, përdoret pa prapashtesë dhe pa nyje të përparme: klasa I, Kreu XVI.   ***Prezantimi dhe demonstrimi i rezultateve të arritura: Punë e pavarur dhe në grup***  Në grupe dhe në punë të pavarur zhvillohen ushtrimet 1, 2, 3, f. 72, ku nxënësit:  - shkruajnë formimet që mund të formohen nga përsëritja e disa fjalëve të dhëna;  - shkruajnë fjalë që mund të përftohen nga bashkimi i antonimeve;  - rishkruajnë shembujt e dhënë, duke i kthyer në numra numërorët e shënuar me fjalë.    ***Për mësuesit, material ndihmës për këtë temë mësimore***   |  | | --- | | Ali Dhrimo, Rami Memushaj, *Fjalor drejtshkrimor i gjuhës shqipe*, Tiranë, 2011. |   ***Shembuj fjalësh që shkruhen me vizë lidhëse në mes***  (f. 43) ashtu-ashtu, ashtu-kështu  (f. 120) copë-copë,  (f. 163) ditë-punë, ditë-njeri  (f. 168) dora-dorë, dora-dorën, dora-dorës  (f. 182) dy-tre (djem), dy-tri (vajza)  (f. 306) hyrje-dalje  (f. 327) jug-juglindje, jug-jugperëndim  (f. 353) këmba-këmbës  (f. 432) liqenor-kënetor  (f. 439) lule-lule  (f. 597) peshk-akrep, peshk-flutur, peshk-laraskë, peshk-çekan, peshk-krehër, peshk-hënë. | | | |
| **Vlerësimi:**   * Vlerësohen nxënësit, që përcaktojnë rastet kryesore kur fjalët shkruhen me vizë lidhëse në mes. * Vlerësohen nxënësit, që përdorin saktë fjalët që shkruhen me vizë lidhëse në mes.   **Detyrë shtëpie:**  Ushtrimi 4, f. 72. Rishikoni dhe rishkruani tekstin e dhënë, duke dalluar rastet ku nuk janë zbatuar rregullat e drejtshkrimit. | | | |

**PLANIFIKIMI I TEMËS MËSIMORE 31**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Morfologji**  **Tema mësimore 31:**  **Ndajfolja** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon ndajfoljet dhe përcakton llojin e tyre; * përdor ndajfoljet në fjali në trajtën e duhur; * përcakton shkallën e ndajfoljes; * krahason shkallët e ndajfoljes me njëra-tjetrën. | | **Fjalët kyçe:**   * ndajfolja, ndajfolje përcaktore, ndajfolje rrethanore, shkallë të ndajfoljes, lokucione ndajfoljore. | |
| **Burimet:** teksti mësimor, skeda, bllok gramatike, videoprojektor, tabelë. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***“Di, Dua të di, Mësova”, “Pemë Mendimi”, “Punë në grup”*** | | | |
| **ZHVILLIMI I ORËS SË MËSIMIT**  ***Veprimtari paraprake***  - Me anë të teknikës *“Di, Dua të di, Mësova”,* nxënësit kontrollojnë njohuritë e tyre mbi ndajfoljet.  - Si pjesë e pandryshueshme e ligjëratës.  - Përdoren si gjymtyrë më vete, si rrethanorë a përcaktorë.  - Klasifikimi i ndajfoljeve.   |  |  |  | | --- | --- | --- | | **DI** | **Dua të di** | **Mësova** | | Ndajfolja është pjesë e pandryshueshme e ligjëratës. | Klasifikimi i ndajfoljeve. | Sipas funksionit që kryejnë në fjali ndajfoljet ndahen në: ***përcaktore*** dhe ***rrethanore.*** | | Ndajfoljet kanë kuptim të mëvetësishëm leksikor, përdoren si gjymtyrë më vete, si rrethanorë a përcaktorë. |  | Sipas mënyrës së fjalëformimit, ndajfoljet i kemi: ***të parme, të prejardhura, të përngjitura, lokucione ndajfoljore.*** | | Ndajfoljet kanë tri shkallë: pohore, krahasore dhe sipërore. |  |  |   Tabela e mësipërme plotësohet me pyetje të tjera të bëra nga nxënësit.  ***Ndërtimi i njohurive të reja: “Pemë mendimi”***  Me teknikën “Pemë mendimi”, mësuesi/ja paraqet në tabelë ose videoprojektor klasifikimin e ndajfoljeve sipas funksionit që kryejnë në fjali, mënyrës së fjalëformimit, si dhe shkallët e ndajfoljes.    **NDAJFOLJA**                    Nxënësit shkruajnë diagramin në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Për të parë përvetësimin e njohurive gramatikore zhvillohen ushtrimet në f. 78, 79, ku nxënësit:  - gjejnë ndajfoljet dhe përcaktojnë llojin e tyre sipas funksionit që kryejnë në fjali;  - analizojnë ndajfoljet sipas mënyrës së fjalëformimit;  - dallojnë shkallët e ndajfoljes. | | | |
| **Vlerësimi:**  Vlerësohen nxënësit që:  - gjejnë ndajfoljet dhe përcaktojnë llojin e tyre sipas funksionit që kryejnë në fjali;  - analizojnë ndajfoljet sipas mënyrës së fjalëformimit.  **Detyrë shtëpie:**  Usht. 4, 6, f. 79  Formoni fjali me fjalët *shumë pak, mjaft, kaq*, duke i përdorur si *ndajfolje* dhe si *përemra të pacaktuar*.  Formoni fjali me fjalët: *matanë, përtej, sipër, nga*, duke i përdorur si *ndajfolje* dhe si *parafjalë*. | | | |

**PLANIFIKIMI I TEMËS MËSIMORE 32**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Morfologji**  **Tema mësimore 32:**  **Lokucionet ndajfoljore** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * tregon ç’janë lokucionet ndajfoljore dhe ndërton fjali me to; * përcakton se si janë formuar lokucionet ndajfoljore. | | **Fjalët kyçe:**   * ndajfolja, pjesë ligjërate, lokucion ndajfoljor. | |
| **Burimet:** teksti mësimor, skeda, bllok gramatike, videoprojektor, tabelë. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Stuhi mendimi***, ***Punë e pavarur dhe në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Nxënësit lexojnë fjalitë:  - me fjalët *shumë pak, mjaft, kaq*, të përdorura si *ndajfolje* dhe si *përemra të pacaktuar*.  - me fjalët: *matanë, përtej, sipër, nga*, duke i përdorur si *ndajfolje* dhe si *parafjalë*.  Me teknikën “Stuhi mendimi” u kërkohet nxënësve të paraqesin ç’dinë për ndajfoljen, klasifikimin e ndajfoljeve sipas *funksionit që kryejnë* dhe *mënyrës së fjalëformimit,* si dhe *shkallët e ndajfoljes.*  ***Ndërtimi i njohurive të reja: “Stuhi mendimi”.***  Drejtohen nxënësit drejt fjalive të dhëna në tekst, f.80., nga ku nënvizohen lokucionet ndajfoljore.  Mësuesi jep përkufizimin e lokucioneve ndajfoljore, si grup fjalësh që kanë lidhje të qëndrueshme midis tyre dhe, kuptimisht e gramatikisht, janë të barasvlershme me një ndajfolje.  Përmes teknikës “Stuhi mendimi”, mësuesi ndërton diagramin e formimit të lokucioneve ndajfoljore në gjuhën shqipe.    **Përsëritja e të njëjtit emër** të lidhur me lidhëzën **e.**  **Përsëritja e një emri në formën e numrit shumës**  **Bashkimi i ndajfoljeve me kuptim antonimik** të lidhur me **e** ose me **-.**  **Përsëritja e të njëjtës ndajfolje** të lidhura me **e** ose me **-.**  **LOKUCIONET NDAJFOLJORE**  **Parafjalë dhe numëror**  **Emër i R. Emërore tr. e shquar +**  **emër R. Dhanore, tr. shquar.**  **Me parafjalët me** ose **për + mbiemër i emërzuar i gjinisë asnjanëse.**  **Përsëritja e të njëjtit emër me ndërmjetësinë e parafjalës.**  **Parafjalë + emër i pashquar**    **Ndajfolje + parafjalë + ndajfolje**    Nxënësit shkruajnë diagramin në skedë ose në bllokun e gramatikës.  Për secilin rast, jepen shembuj.  ***Prezantimi dhe demonstrimi i rezultateve të arritura: Punë e pavarur dhe në grup***  Diagrami e mësipërm zbërthehet përmes ushtrimeve:  - Ushtrimi 1, f. 81 - nxënësit duhet të japin shembuj për secilin rast.  - Ushtrimi 3, f. 81 - nxënësit gjejnë lokucionet ndajfoljore dhe tregojnë si janë formuar ato.  - Ushtrimi 4, f. 81 - Nxënësit krijojnë fjali me lokucionet ndajfoljore.  Në grup zhvillohet ushtrimi 5, f. 82 - Nxënësit gjejnë shprehje me lokucione ndajfoljore. | | | |
| **Vlerësimi:**  Vlerësohen nxënësit, që tregojnë ç’janë lokucionet ndajfoljore dhe si janë formuar ato.  Vlerësohen nxënësit, që krijojnë fjali me lokucionet ndajfoljore.  **Detyrë shtëpie:**  Ushtrimi 6, f. 82 – Përshkruani një gjendje tuajën emocionale, duke përdorur lokucione ndajfoljore. | | | |

**PLANIFIKIMI I TEMËS MËSIMORE 33**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Leksikologji**  **Tema mësimore 33:**  **Antonimet** | | **Situata e të nxënit:**  **Poezi:** “Shpella e Dragobisë”, “Syrgjyn vdekur”. | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon kur antonimet janë të plota dhe kur ato janë të pjesshme. * përcakton dhe përdor në komunikim antonimet. * analizon dhe vlerëson funksionin e antonimeve. | | **Fjalët kyçe:**   * antonim, antonime të plota, antonime të pjesshme, çift antonimik. | |
| **Burimet:** teksti mësimor, skeda, bllok gramatike, videoprojektor, tabelë, “*Leksikologjia e gjuhës shqipe”*. | | **Lidhja me fushat e tjera ose me temat ndërkurrikulare:**  Letërsi | |
| **Metodologjia dhe veprimtaritë e nxënësve**  ***Stuhi mendimi***, ***Punë e pavarur dhe në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Nxënësve u kërkohet të kujtojnë vargjet e Nolit, të cilat paraqiten edhe në videoprojektor, ku duhet të dallojnë antonimet: nisi-mbaroi / krisi-pushoi/ qante-qeshnin/ veshte-çveshnin.    ***Shpella e Dragobisë Syrgjyn vdekur***  Atje **nisi**, atje **mbaroi,** Se të deshte kur s’të deshnin,  Atje **krisi**, atje **pushoi,** Se të **qante** kur s’të **qeshnin**,  Rrufe-shkab’ e Malësisë,Se të **veshte** kur të **çveshnin**  Në një shkëmb të Dragobisë.Nëno moj, të ra dëshmor.  ***Ndërtimi i njohurive të reja: “Stuhi mendimi”.***  Përmes teknikës “Stuhi mendimi”, mësuesi ndërton diagramin e grupimit të antonimeve.    **Leksikore**  **Gramatikore**  **ANTONIMET**  **c. Të ndërsjella**  **b. Të shkallëve**  **të ndryshme**  **a. Mohuese**  **Kujdes!**   * *Pjesëzat mohuese* ***nuk*** *dhe* ***s’*** *nuk përdoren për ndërtimin e antonimeve.* * *Nuk janë antonime fjalë që nuk e kanë kundërshtinë kuptimore të plotë.*   Nxënësit shkruajnë diagramin dhe rregullat në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Në mënyrë të pavarur dhe në grup zhvillohen ushtrimet:  - Nënvizimi i antonimeve dhe shpjegimi i vlerës së tyre stilistike.  - Përcaktimi i antonimeve të plota nga ato të pjesshme.  - Krijimi i çifteve antonimike.  ***Për mësuesit material ndihmës për këtë temë mësimore.***   |  | | --- | | Jani Thomai*, Leksikologjia e gjuhës shqipe*, Tiranë, 2006, f. 158-168. |   ***Shembuj antonimesh shkëputur nga “Juga e bardhë” e Jakov Xoxes***  “Kjo duket sikur ia dobësoi kontrastin e thellë në mes të *dritës* së fortë të traktorit dhe *errësirës* së natës…Ylli e kuptoi pse po e *shante natën* qilizmën ky kryetar, që *ditën* nuk e kishte *hequr nga goja*… Përgjegjësit i erdhi *mirë* për *gradimin*, ndërsa Kiut nuk i erdhi aspak *keq* për *degradimin.* Nga kjo lojë *ulje-ngritje* gradash qeshi vetëm brigada…Gjersa nga *trazira* të dilte *rregulli*, duhej të kalonte kohë… Ylli me Shpresën rrinin e heshtnin. Kontrasti në mes të *zhdërvjelltësisë* *së jetës,* mu në lulen e saj dhe të *plogështisë së vdekjes* mu në strofkullën e vet, ua kishte vrarë gazin në buzë…Ai i *plogët*, jo sikur të *merrte*, po sikur të *jepte.* Ajo, *e shpejtë*  jo sikur të *jepte* por sikur të *merrte*… Sikur qenkësh hapur dera jo *për t’ia lehtësuar* ikjen, por *për t’ia vështirësuar*, u futën me radhë çupat e lagjes. Do *ndreq* këtë, por do *prish* atë…” | | | |
| **Vlerësimi:**  Vlerësohen nxënësit që dallojnë antonimet e plota nga ato të pjesshme.  Vlerësohen nxënësit që krijojnë fjali me çifte antonimike.  **Detyrë shtëpie:**  Ushtrimi 7, f. 85. – Përshkruani stinën tuaj të preferuar, duke përdorur çifte antonimike. | | | |

**PLANIFIKIMI I TEMËS MËSIMORE 34**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Sintaksë**  **Tema mësimore 34:**  **Kundrinori i drejtë** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon kundrinorin dhe përcakton llojin e tij; * tregon se me çfarë është shprehur; * ndërton fjali me kundrinorë të llojeve të ndryshme; * krahason kundrinorin me gjymtyrët e tjera të fjalisë. | | **Fjalët kyçe:**   * kundrinor, kundrinor i drejtë, kundrinor i zhdrejtë me parafjalë, kundrinor i zhdrejtë pa parafjalë. | |
| **Burimet:** teksti mësimor, skeda, bllok gramatike, videoprojektor, tabelë. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Stuhi mendimi***, ***Punë e pavarur dhe në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Me teknikën “Stuhi mendimi” u kërkohet nxënësve të paraqesin ç’dinë për kundrinorin si gjymtyrë e dytë e fjalisë që lidhet drejtpërdrejt me foljen, qoftë kjo e shtjelluar apo e pashtjelluar, llojet e tij.    ***Ndërtimi i njohurive të reja: “Stuhi mendimi”.***  Përmes “Stuhi mendimi”, mësuesi tregon se me se shprehet kundrinori i drejtë dhe i zhdrejtë.    Shprehet me: - Emër  - Grup emëror  - Përemër  **-** Ndajfolje e emërzuar  **-** Trajtë e shkurtër e përemrit vetor.   * Kundrinori i drejtë mund të rimerret (ose jo) nga një trajtë e shkurtër e përemrit vetor.   Mund të shprehet me: - Emër  - Grup emëror  - Përemër  **-** Ndajfolje e emërzuar  **-** Trajtë e shkurtër e përemrit vetor.   * Kundrinori i zhdrejtë i shprehur me emër a përemër në rasën dhanore, duhet të rimerret gjithnjë nga një trajtë e shkurtër përemërore, në të kundërt fjalia nuk qëndron.   **Kujdes!**   * *Vetëm kundrinori i drejtë mund të rimerret nga trajtat e shkurtra përemërore.* * *Kundrinori i zhdrejtë me parafjalë nuk rimerret nga trajtat e shkurtra përemërore.*   Nxënësit shkruajnë diagramin dhe rregullat në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Në mënyrë të pavarur dhe në grup zhvillohen ushtrimet:  - Gjetja e kundrinorëve të drejtë dhe të zhdrejtë dhe fjalët e tyre drejtuese.  - Rishkrimi i fjalive duke shtuar trajta të shkurtra përemërore.  - Dallimi i kundrinorëve të zhdrejtë me parafjalë nga rrethanorët. | | | |
| **Vlerësimi:**  Vlerësohen nxënësit që dallojnë kundrinorin, përcaktojnë llojin e tij dhe tregojnë se me se shprehet.  Vlerësohen nxënësit që ndërtojnë fjali me kundrinorë të llojeve të ndryshme.  Vlerësohen nxënësit që krahasojnë kundrinorin me gjymtyrët e tjera të fjalisë.  **Detyrë shtëpie:**  Ushtrimi 9, f. 89 – Në një pjesë gazete apo reviste, vëreni përdorimin e trajtave të shkurtra.  Ose  Ushtrimi 10, f. 89 – Shkruani një tekst me temë të lirë, ku të përdorni të gjithë llojet e kundrinorëve. | | | |