**PLANIFIKIMI I TEMËS MËSIMORE 41**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Morfologji**  **Tema mësimore 41:**  **Lidhëzat** | | **Situata e të nxënit:**  Teksti “Muzgu i perëndive të stepës” | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * përcakton llojin e lidhëzave bashkërenditëse dhe nënrenditëse; * përdor drejt në fjali lidhëzat; * dallon lokucionet lidhëzore dhe përcakton se si janë formuar ato; * krahason lidhëzat me klasat e tjera të fjalëve. | | **Fjalët kyçe:**   * lidhëza, lidhëza bashkërenditëse, lidhëza nënrenditëse, lokucione lidhëzore. | |
| **Burimet:** teksti mësimor, skeda, bllok gramatike, videoprojektor, tabelë. | | **Lidhja me fushat e tjera ose me temat ndërkurrikulare:**  Letërsi | |
| **Metodologjia dhe veprimtaritë e nxënësve**  ***Stuhi Mendimi, Diagram Veni, Punë e pavarur dhe në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Me teknikën “Stuhi mendimi” u kërkohet nxënësve të paraqesin ç’dinë për lidhëzat si fjalë të pandryshueshme, që lidhin dy gjymtyrë fjalie ose dy pjesë të një fjalie të përbërë.    Paraqitet teksti i shkëputur nga vepra e I. Kadaresë “*Muzgu i perëndive të stepës*” në videoprojektor. Nxënësit në tekstin e tyre nënvizojnë lidhëzat dhe tregojnë llojin e tyre.    Ne luanim pingpong përjashta, fare pranë bregut të detit afër mesnatës, **sepse** kishte dritë të  mjaftueshme, **megjithëse** netët e bardha kishin kaluar. Lojërat e fundit, domethënë pas orës  njëmbëdhjetë e gjysmë, i bënin ata që i kishin sytë më të fortë, **kurse** ne të tjerët rrinim  mbështetur në parmakët e drunjtë, vështronim lojën **dhe** korrigjonim ata **që** ngatërronin pikët. Pas  orës dymbëdhjetë, **kur** të gjithë iknin dhe mbi tryezën e pingpongut ngeleshin vetëm raketat, **që** i  gjenim shpesh në mëngjes të lagura nga shiu i natës, unë nuk dija **ku** të shkoja, **sepse** nuk më  flihej. Vija një copë herë rrotull rreth kopshteve të shtëpisë së pushimit, **që** kishte qenë më parë  çiflig i një baroni letonez, shkoja gjer te shatërvani me delfinë, pastaj kthehesha te shtëpia suedeze dhe,  më në fund, dilja në breg të Baltikut, **por** natën bënte shumë ftohtë **dhe** ishte e pamundur të rrije atje  për një kohë të gjatë……  Ndërkohë që nxënësit punojnë në mënyrë të pavarur, një nxënës i shkruan në tabelë lidhëzat duke i vendosur sipas llojit: *bashkërenditëse dhe nënrenditëse.*   |  |  | | --- | --- | | Bashkërenditëse | Nënrenditëse | | dhe, kurse, por | që, megjithëse, sepse, kur |   ***Ndërtimi i njohurive të reja: Diagram Veni***  Mësuesi/ja paraqet në dy tabela klasifikimin dhe llojin e lidhëzave: *bashkërenditëse* dhe *nënrenditëse.*   * **Klasifikimi i lidhëzave bashkërenditëse**  |  |  | | --- | --- | | **Lloji** | **Lidhëzat** | | **Shtuese (këpujore)** | e, edhe, as, si edhe, edhe... edhe, as… as, jo…vetëm…por, si…ashtu edhe, jo vetëm që…por as, le që…por edhe etj. | | **Veçuese** | ose, apo, a, ose…ose, o…o, ja…ja, qoftë…qoftë, herë…herë | | **Kundërshtore** | po, por, kurse, mirëpo, veç, veçse, vetëm se, megjithatë, megjithëkëtë, ndërsa, teksa, porsa | | **Përmbyllëse** | andaj, ndaj, prandaj, pa |  * **Klasifikimi i lidhëzave nënrenditëse**  |  |  | | --- | --- | | **Lloji** | **Lidhëzat** | | **Ftilluese** | se, që, në, nëse | | **Vendore** | ku, nga, tek, kudo, ngado, gjer ku etj. | | **Kohore** | kur, që kur, derisa, ndërsa, se, pasi, sapo etj. | | **Shkakore** | se, sepse, meqenëse, meqë, ngaqë etj. | | **Qëllimore** | që, me qëllim që, në mënyrë që etj. | | **Krahasore-mënyrore** | si, siç, sa, sikur, ashtu si | | **Rrjedhimore** | kështu që, që, sa, saqë, aq sa etj. | | **Kushtore** | në, nëse, në qoftë se, në rast se, po, po qe se, me kusht që etj. | | **Lejore** | megjithëse, ndonëse, sido që, sado që, edhe pse, edhe në, edhe sikur etj. | | **Kundërvënëse** | nëse, në qoftë se, ndërsa, në vend që |   ***Të thjeshta***  ***Lidhëzat Të përngjitura***  ***Lokucione***  ***Lokucionet lidhëzore***  - Në çdo lokucion lidhëzor zakonisht gjendet një lidhëz ose një fjalë lidhëse.  - Përbëhen prej dy a më shumë fjalësh, të cilat kanë një kuptim të vetëm dhe kryejnë funksionin e një lidhëze.  Me teknikën “Diagram Veni”, mësuesi paraqet dallimin mes lidhëzave dhe parafjalëve.  Lidhin fjalë që i takojnë së njëjtës pjesë ligjërate. Lidhin dy pjesë të ndryshme të ligjëratës.  Janë fjalë homogjene nga pikëpamja sintaksore. Shprehin marrëdhënie sintaksore varësie.  Nuk ndikohen nga rasa e njësive që lidhin. Kërkojnë pranë një emër, përemër a numëror.  ***në, tek***  Nxënësit shkruajnë tabelat, rregullat dhe diagramin në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Në mënyrë të pavarur dhe në grup nxënësit u drejtohen ushtrimeve të tekstit, f. 107-108.  - Gjeni lidhëzat dhe përcaktoni llojin e tyre.  - Tregoni ç’pjesë ligjërate janë fjalët e nënvizuara.  - Formoni fjali, në të cilat fjala:  - ***në, tek*** të përdoret si parafjalë dhe si lidhëz;  - ***ku*** si lidhëz dhe si ndajfolje;  - ***veç*** si ndajfolje, parafjalë dhe lidhëz;  - ***që*** si përemër lidhor, pjesëz dhe lidhëz. | | | |
| **Vlerësimi:**  Vlerësohen nxënësit që përcaktojnë llojin e lidhëzave bashkërenditëse dhe nënrenditëse dhe i përdorin drejt në fjali lidhëzat.  Vlerësohen nxënësit që dallojnë lokucionet lidhëzore dhe përcaktojnë se si janë formuar ato.  Vlerësohen nxënësit që krahasojnë lidhëzat me klasat e tjera të fjalëve.  **Detyrë shtëpie:**  Ushtrimi 1: Në tekstin “Lashtësia e shqipes”, f. 98, nënvizoni lidhëzat dhe përcaktoni llojin e tyre. | | | |

**PLANIFIKIMI I TEMËS MËSIMORE 43**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Drejtshkrim**  **Tema mësimore 43:**  **Përdorimi i shenjave të pikësimit: tri pikat, kllapat, thonjëzat** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * përdor drejt shenjat e pikësimit (tri pikat, kllapat, thonjëzat). | | **Fjalët kyçe:**   * tri Pikat, kllapat, thonjëzat. | |
| **Burimet:** teksti mësimor, skeda, bllok gramatike, tabelë, “*Rregullat e pikësimit në gjuhën shqipe*”. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Stuhi mendimi***, ***Punë e pavarur dhe në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Me teknikën “Stuhi mendimi”, u kërkohet nxënësve të shprehin raste të përdorimit të shenjave të pikësimit.    **Shenjat e pikësimit**                  ***Ndërtimi i njohurive të reja:***  Mësuesi liston në tabelë rastet e përdorimit të tri pikave, kllapave, thonjëzave.   |  |  | | --- | --- | | ***Shenjat e pikësimit*** | **Raste të përdorimit** | | ***Tri pikat*** | - Në vend të një fjale a të një thënieje që s’duam ta përmendim.  - Në shkurtimet e fjalëve a të datave që nuk duam t’i japim të plota ose që s’na kujtohen.  - Për të shprehur mungesën ose vonesën e përgjigjes në dialog.  - Në një ligjërim pa vijimësi logjike.  - Për të shprehur pushime të gjata në të folur me ritëm të ngadaltë.  - Pas një numërimi që unk jepet deri në fund.  - Në citime ku fjalia nuk jepet e plotë në fillim, në mes a në fund të saj.  - Para një fjale me ngarkesë emocionale për të shprehur ndërprerjen e ligjërimit para saj, me qëllim që të vihet më shumë në dukje. | | ***Thonjëzat*** | - Për të veçuar fjalët e një tjetri në ligjëratën e drejtë.  - Për të veçuar citatin.  - Për të veçuar emrat e përveçëm a grupet e fjalëve që emërtojnë.  - Për të veçuar fjalë që janë përdorur me kuptim jo të zakonshëm, me ngarkesë emocionale, apo me kuptim të veçantë.  - Për të veçuar thirrje, porosi, lëvizje, nisma etj. | | ***Kllapat*** | **Kllapat e rrumbullakëta ( )**  - Për të mbyllur fjalë e fjali të ndërkallura, që dalin më pak të lidhura me pjesën tjetër të fjalisë.  - Për të veçuar treguesit skenikë në veprat teatrale.  - Për të mbyllur fjalët që zbërthejnë një emërtim të shkurtuar, për pseudonimet dhe për nëntitujt.  - Për të mbyllur referimin e një citati dhe datën e lindjes dhe të vdekjes së një autori.  - Për të mbyllur edhe një pikëpyetje ose pikëçuditje, ose dhe të dyja së bashku, kur përdoren për të shprehur mosbesimin, falsitetin, rezervën për vërtetësinë e asaj që është thënë më përpara.  **Kllapat katrore[ ]**  - Për të mbyllur fjalë të shtuara nga botuesi, për ta bërë më të qartë përmbajtjen.  - Për të mbyllur emrin e një vendi që njihet e përdoret sot, i shtuar nga botuesi krahas emrit të vjetër që përdoret në dokument.  - Për të mbyllur tri pikat, për të treguar që botuesi ka hequr fjalë nga dokumenti. |     **Kujdes!**   * *Nuk vihen thonjëza dhe shkruhen gjithashtu me shkronjë të madhe emrat: shesh, rrugë, lagje etj., kur ata janë pjesë e emërtimit të përveçëm përkatës: Rruga e Dibrës, Hoteli i Gjuetarëve etj.*   Nxënësit shkruajnë diagramin dhe rregullat në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Në mënyrë të pavarur dhe në grup zhvillohen ushtrimet f. 115:  - Përdorni tri pikat.  - Vendosni thonjëzat.  - Shpjegoni përdorimin e kllapave.  ***Për mësuesit material ndihmës për këtë temë mësimore.***   |  | | --- | | Akademia e Shkencave e Shqipërisë, *Shenjat e pikësimit në gjuhën shqipe*, Tiranë, 2002. |   ***Shembuj ilustrues për përdorimin e tri pikave, thonjëzave, kllapave.***  ***Tri pikat***  (f. 84-87)   * Dola nga takimi me premtimin se do të shkruaja patjetër për këtë përvojë me vlerë ***të ...madhe.*** * ***...E sheh këtë libërth?*** Është fare i vogël, rëndon sa një pupël zogu, po pati një forcë të shumë të madhe. * Sadoqë dëshpërohej për fatin e saj të keq, Rina kishte një shpresë të fshehtë: ***“Ja, sa të më rritet djali, pa…”***   ***Thonjëzat***  (f. 88-94)   * ***“Dhe thonë pastaj që fëmijët grinden gjithmonë”***, mendoi Eva e hidhëruar. * Por përgjigjja kishte qenë: ***“Guxon të të shkojë në mendje të më kritikosh?”*** * ***“Po atëherë,*** - thashë me vete,- ***ç’vlerë ka t’i rrisësh ato bimë pa kokrra?”*** * Deshi ta pyeste: ***“Çfarë je?”,*** por duke menduar se nuk do të tingëllonte si pyetje e një   njeriu të sjellshëm tha thjesht: - Kush je?   * ***“Domethënë rreh gjetkë çekani”***, mendoi me vete djaloshi.   ***Kllapat***  (f.95-101)   * Më priti me përzemërsi ***(sidoqoftë pa buzëqeshje të tepruara)*** dhe më ftoi të hyja. * Dhe ja se ç’mora vesh ***(nga burime shumë të besueshme)*** gjatë muajit të fundit janë bërë edhe disa pranime të reja… * Kripa e gjellës ***(NaCl)*** * Asdreni ***(Aleks Stavre Drenova)*** * Ai e paraqiti si “një burrë të dëgjuar për ***[….]***  veprat” e tij. | | | |
| **Vlerësimi:**  Vlerësohen nxënësit që përdorin drejt shenjat e pikësimit (tri pikat, kllapat, thonjëzat).  **Detyrë shtëpie:**  ***Hulumtim***  Kërkoni në gazeta e revista, në libra të ndryshëm dhe në Internet raste të përdorimit të shenjave të pikësimit. | | | |

**PLANIFIKIMI I TEMËS MËSIMORE 46**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Sintaksë**  **Tema mësimore 46:**  **Rrethanori, llojet e tij** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon rrethanorin dhe përcakton llojin e tij; * përcakton se me çfarë është shprehur rrethanori; * ndërton fjali me rrethanorë të llojeve të ndryshme; * krahason rrethanorin me gjymtyrët e tjera të fjalisë. | | **Fjalët kyçe:**   * rrethanor, gjymtyrë e dytë, fjalë drejtuese, formë e pashtjelluar foljore, mbiemër prejfoljor, grup emëror, lokucion ndajfoljor. | |
| **Burimet:** teksti mësimor, skeda, bllok gramatike, tabelë. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Stuhi mendimi***, ***Diagram Veni, Punë e pavarur dhe në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Me teknikën “Stuhi mendimi”, u kërkohet nxënësve të paraqesin ç’dinë për rrethanorin si gjymtyrë e dytë e fjalisë që tregon rrethanën e kryerjes së veprimit, si: vend, kohë, mënyrë, shkak, qëllim, sasi.    ***Ndërtimi i njohurive të reja: “Stuhi mendimi’.***  Përmes “Stuhi mendimi”, mësuesi tregon se me se shprehet rrethanori i vendit dhe i kohës si dhe fjalët e tyre drejtuese.    Shprehet me: Shprehet me:  - Ndajfolje - Ndajfolje  - - Grup emëror - Lokucion ndajfoljor  - Emër - Grup emëror  **-** Formë të pashtjelluar foljore      Si fjalë drejtuese:  Si fjalë drejtuese:    - Folje  - Formë foljore e pashtjelluar  -Mbiemër prejfoljor - Folje e shtjelluar  - Formë e pashtjelluar foljore  - Mbiemër prejfoljor  Krahasimi i rrethanorit dhe gjymtyrëve të tjera të fjalisë.  Ilustrim me shembuj. Kryefjalë: **Nata** ishte me hënë.  Kundrinor: Ku e kaluat **natën?**  Përcaktor: Zhurmat e **natës** mbërrinin njëherësh me errësirën.  Kryefjalë: **Netëve** bënte ftohtë.  Nxënësit shkruajnë diagramet dhe shembujt në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Në mënyrë të pavarur dhe në grup zhvillohen ushtrimet:  - Gjetja e rrethanorëve të vendit dhe të kohës dhe e fjalëve të tyre drejtuese.  - Dallimi i rrethanorëve nga gjymtyrët e tjera të fjalisë. | | | |
| **Vlerësimi:**  Vlerësohen nxënësit që dallojnë rrethanorin, përcaktojnë llojin e tij dhe përcaktojnë se me çfarë është shprehur.  Vlerësohen nxënësit që krahasojnë rrethanorin me gjymtyrët e tjera të fjalisë.  **Detyrë shtëpie:**  Ushtrimi 5, f. 121. – Ndërtoni një fjali me katër gjymtyrë të ndryshme dhe rishkruajeni atë sipas të gjitha varianteve të mundshme. | | | |

**PLANIFIKIMI I TEMËS MËSIMORE 47**

|  |  |  |  |
| --- | --- | --- | --- |
| **Fusha:**  Gjuha e komunikimi | **Lënda:**  **Gjuhë shqipe** | **Shkalla: V** | **Klasa: XI** |
| **Rubrika:** Njohuri gjuhësore  **Sintaksë**  **Tema mësimore 47:**  **Rrethanori i shkakut dhe i qëllimit** | | **Situata e të nxënit:** | |
| **Rezultatet e të nxënit sipas kompetencave kyçe:**  **-** Kompetenca e të mësuarit për të nxënë.  - Kompetenca e të menduarit.  - Kompetenca e komunikimit dhe të shprehurit. | | | |
|  | |  | |
| **Rezultatet e të nxënit të kompetencave të fushës sipas temës mësimore:**  Nxënësi:   * dallon rrethanorin e shkakut dhe qëllimit; * përcakton se me çfarë është shprehur rrethanori i shkakut dhe i qëllimit. | | **Fjalët kyçe:**   * rrethanor shkaku, rrethanor qëllimi, mbiemër foljor. | |
| **Burimet:** teksti mësimor, skeda, bllok gramatike, tabelë. | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve**  ***Stuhi mendimi***, ***Diagram Veni, Punë e pavarur dhe në grup*** | | | |
| **ZHVILLIMI I ORËS SË MËSIMIT**  ***Veprimtari paraprake***  Nxënësit lexojnë fjali me katër gjymtyrë të ndryshme, të rishkruara sipas të gjitha varianteve të mundshme.  Me teknikën “Stuhi mendimi”, u kërkohet nxënësve të paraqesin ç’dinë për rrethanorin e shkakut dhe të qëllimit.      ***Ndërtimi i njohurive të reja: “Stuhi mendimi”.***  Përmes “Stuhi mendimi”, mësuesi/ja tregon se me se shprehet rrethanori i shkakut dhe i qëllimit, si dhe fjalët e tyre drejtuese.    Shprehet me: Shprehet me:  - Ndajfolje  - - Grup emëror - Ndajfolje  - Formë foljore të pashtjelluar - Grup emëror  **-**  Formë të pashtjelluar foljore      Mund të varet nga një:  Si fjalë drejtuese:  - Folje  - Mbiemër - Folje  - Mbiemër foljor  Mësuesi me “Diagram Veni”, së bashku me nxënësit paraqet dallimet mes rrethanorit të shkakut dhe rrethanorit të qëllimit.  Shpreh marrëdhënie shkakore. Shpreh marrëdhënie qëllimore.  Ai tregon shkakun e përftimit të veprimit a tiparit. Me anë të tij shprehet qëllimi i kryerjes së veprimit.  I përgjigjet pyetjes “*Pse*?”. I përgjigjet pyetjes “*Përse*?”.  Shprehen me:  ndajfolje, GE, formë të pashtjelluar foljore  Nxënësit shkruajnë diagramet në skedë ose në bllokun e gramatikës.  ***Prezantimi dhe demonstrimi i rezultateve të arritura: Punë e pavarur dhe në grup***  Në mënyrë të pavarur dhe në grup zhvillohen ushtrimet:  - Gjetja e rrethanorëve të shkakut dhe të qëllimit dhe fjalët e tyre drejtuese.  - Dallimi i rrethanorëve të shkakut nga rrethanorët e qëllimit. | | | |
| **Vlerësimi:**  Vlerësohen nxënësit që dallojnë rrethanorin e shkakut nga ai i qëllimit.   * Vlerësohen nxënësit që përcaktojnë se me çfarë është shprehur rrethanori i shkakut dhe i qëllimit.   **Detyrë shtëpie:**  Ushtrimi 6, f. 123. – Shkruani një letër të hapur drejtuar shokëve dhe shoqeve të klasës rreth përmirësimit të klimës bashkëpunuese në klasë. Përdorni rrethanorë shkaku dhe qëllimi, si dhe përcaktoni gjymtyrët prej të cilave varen ata. | | | |

**48. TESTOJMË NJOHURITË GRAMATIKORE**

**Tremujori II**

**1.** Qarko shkrimin e saktë.

a. proces verbal b. procesverbal

**2.** Trajta e shkurtër përemërore në fjalinë: *“Merre shtruar”,* është:

a. para foljes b. pas foljes c. në mes të foljes

**3.** Qarko shkrimin e saktë.

a. për shembull b. përshembull

**4.** Qarko alternativën e saktë:

a. Pjesëzat mohuese *nuk* dhe *s’* përdoren për ndërtimin e antonimeve.

b. Pjesëzat mohuese *nuk* dhe *s’* nuk përdoren për ndërtimin e antonimeve.

**5.** Qarko shkrimin e saktë.

a. ashtusi b. ashtu si

**6.** Në fjalinë “*Mësimi u kuptua nga nxënësit”,* ***nga nxënësit***, është:

a. rrethanor mënyre

b. kundrinor i zhdrejtë me parafjalë

**7.** Lidhëzat *që, sa, saqë* janë:

a. nënrenditëse rrjedhimore;

b. nënrenditëse qëllimore;

c. nënrenditëse krahasore-mënyrore.

**8.** Qarko pohimin e saktë, për: *Në çdo lokucion lidhëzor gjendet zakonisht*:

a. një lidhëz.

b. një fjalë lidhëse

c. një lidhëz ose fjalë lidhëse

**9.** Rrethanori në fjalinë: “*U shtang nga frika”,* është:

a. rrethanor shkaku b. rrethanor qëllimi

**10.** *Rrethanori* i nënvizuar në fjalinë: *“Sot për sot kështu janë rezultatet”,* shprehet me:

1. formë të pashtjelluar foljore
2. grup emëror
3. lokucion ndajfoljor

**11.** Qarko shkrimin e saktë.

a. disavjeçar b. disa vjeçar

**12.** Trajta e shkurtër përemërore në fjalinë: *“Mbyllini dritaret*”, është:

a. para foljes b. pas foljes c. në mes të foljes

**13.** Si fjalë drejtuese e rrethanorit të kohës mund të shërbejë një:

a. folje, mbiemër

b. ndajfolje, mbiemër prejfoljor

**14.** Si fjalë drejtuese e rrethanorit të vendit mund të shërbejë një:

a. folje, mbiemër prejfoljor, formë foljore e pashtjelluar

b. ndajfolje, mbiemër prejfoljor

**15.** Qarko shkrimin e saktë.

a. së bashku b. sëbashku

**16.** Rrethanori i shkakut mund të varet nga:

a. folje, mbiemër

b. ndajfolje, mbiemër prejfoljor

**17.** Rrethanori në fjalinë: “*Të gjithë po punojnë për mbrojtjen e ambientit”,* është:

a. rrethanor shkaku b. rrethanor qëllimi

**18.** Qarko shkrimin e saktë.

a. kështuqë b. kështu që

**19.** Lidhëzat *që, në mënyrë që* janë:

a. nënrenditëse rrjedhimore

b. nënrenditëse qëllimore

c. nënrenditëse krahasore-mënyrore

**20.** Rrethanori në fjalinë: “*Përse më shikon me habi”,* është:

a. rrethanor shkaku b. rrethanor qëllimi

**21.** Qarko shkrimin e saktë.

a. përveçqë b. përveç që

**22.** Në fjalinë: “*Shkruan me kujdes”,* ***me kujdes*** është:

a. rrethanor mënyre

b. kundrinor i zhdrejtë me parafjalë

**23.** Lidhëzat *se, sepse, meqenëse* janë:

a. nënrenditëse shkakore

b. nënrenditëse kushtore

**24.** Qarko pohimin e saktë, për: *Sipas mënyrës së fjalëformimit lidhëzat mund të jenë*:

a. të thjeshta dhe të përngjitura

b. të thjeshta, të përngjitura dhe lokucione

**25.** Qarko shkrimin e saktë.

a. herëpashere b. herë pas here

**26.** Në fjalinë: “*Erdhi me nxitim”,* ***me nxitim*** është:

a. rrethanor mënyre

b. kundrinor i zhdrejtë me parafjalë

**27.** Trajta e shkurtër përemërore në fjalinë: “*Nuk më besohet kjo gjë”,* është:

a. para foljes b. pas foljes c. në mes të foljes

**28.** Qarko përdorimin e saktë të kllapës.

a. Bordi zgjodhi një komision […] për të përzgjedhur punimet.

b. Bordi zgjodhi një komision (…) për të përzgjedhur punimet.

**29.** Lidhëzat *në, në rast se, me kusht që*  janë:

a. nënrenditëse shkakore

b. nënrenditëse kushtore

**30.** Rrethanori i nënvizuar në fjalinë: *“Rezultatet e nxënësit u përkeqësuan për mungesë kujdesi”,* shprehet me:

a. formë të pashtjelluar foljore

b. grup emëror