**MODULI 4 TEKSTI ARGUMENTUES**

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 39-40: Të folurit në publik** | | **Situata e të nxënit:** Dëgjohen sekuenca të ligjëratave të ndryshme të të folurit në publik. Mbahen shënime gjatë dëgjimit. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  **-** organizon në mënyrë të strukturuar mendimet dhe idetë e tij gjatë të folurit;  - përzgjedh fjalët e duhura për të shprehur idetë në diskutime e në prezantime me gojë;  - analizon tiparet e të folurit në publik dhe  vlerëson rëndësinë e tij;  - luan role të ndryshme në një diskutim: rolin  e drejtuesit, rolin e dëgjuesit etj.;  - respekton dhe vlerëson mendimet e të  tjerëve gjatë diskutimeve në grup. | | Fjalët kyçe:    **Audiencë**  **Mesazh**  **Publik**  **Humor**  **Gjeste**  **Komunikim verbal**  **Mjete audio-vizuale** | |
| **Burimet dhe mjetet mësimore:** materiale të shtypit tëshkruar, libri i nxënësit, tabela, *fleep‐charter,* shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK, Histori, Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**  **Diskutimi dhe bashkëveprimi në grup**  **Diagram Veni**  **Diskutim në grup** | | | |
| **ZHVILLIMI I ORËS SË MËSIMIT**  **I. Veprimtari paraprake**  **Hapi i parë - Stuhi mendimesh**  - Cilat janë strategjitë dhe teknikat që i duhen individit për të realizuar një të folur të suksesshëm në publik?  Dëgjohen diskutimet e nxënësve.  **II. Zhvillimi i situatës**  **Hapi i dytë** **– Praktikë e drejtuar**  Zgjidhet njëra nga temat alternativë për të folur në publik:  **- Studimet e larta në Shqipëri apo jashtë saj.**  **- Unë kam një ëndërr.**  **- Për një botë të drejtë.**  - Përpiquni të shmangni emocionet dhe nervozizmin.  - Merrni informacion për të njohur audiencën.  - Organizojini materialet në mënyrë që të arrini qëllimin tuaj.  - Kërkoni vlerësim nga audienca dhe përshtatuni me nevojat e saj.  - Përdorni zërin dhe duart në mënyrë të efektshme.  - Bëni kujdes që si hyrja, edhe mbyllja e fjalës suaj të jenë dinamike.  - Përdorni mjete audio-vizuale.  **Hapi i tretë - Diagram Veni**   |  |  | | --- | --- | | ***Të folurit në publik*** | ***Bashkëbisedimi*** | | Kërkon parapërgatitje. | Është spontan. | | Shfaqen emocione të forta. | Ruhet qetësia. | | Kërkon përdorimin e një regjistri formal të  gjuhës, në përshtatje me temën. | Realizohet në regjistrin e zakonshëm të të folurit. | | Përdoret në mënyrë më të kontrolluar gjuha  verbale dhe ajo joverbale. | Përdoret dendur gjuha joverbale. | | Kërkon përdorimin e shënimeve paraprake. | Artikulohet në kohen kur flitet. | | Përdoren teknologji për ilustrim. | Nuk përdoren teknologji gjatë kohës që  bashkëbisedohet. | | Kërkon marrjen e roleve të ndryshme, si lider, dëgjues, monitorues etj. | Personat që bashkëbisedojnë janë në pozita të barabarta me njëri-tjetrin. | | Duhet që personi i cili flet në publik, të kujdeset për paraqitjen e tij të jashtme. | Personat që bashkëbisedojnë kanë paraqitjen e zakonshme. | | Kërkon përdorimin e gjuhës standarde. | Flitet thjesht dhe përdoren të folmet dialektore. |   **Përforcim njohurish**  **Hapi i katërt – Diskutim në grup**  Përshkruani emocionet që keni përjetuar gjatë një seance të foluri në publik. Tregoni se si arrini t’i kontrolloni emocionet gjatë një seance të foluri në publik. Diskutoni rreth mënyrave të ndryshme që ju ndihmojnë t’i kontrolloni ato.  Nxënësi ndalet në elementet:  - Rregullat e etikës gjatë të folurit  - Respektimi i mendimit të të tjerëve  - Nervozizmi dhe demonstrimi i seriozitetit gjatë të folurit  - Forca e fjalës dhe pasuria leksikore e gjuhës shqipe  - Iniciativa dhe shprehja e interesit për çështje të ndryshme  - Imagjinata dhe kreativiteti për zgjidhjen e problemeve | | | |
| **Veprimet në situatë**  Situata konsiderohet e realizuar kur:   * nxënësit përfshihen në diskutime duke dhënë kontributin e tyre, si dhe respektojnë mendimin e të tjerëve; * analizojnë tiparet e të folurit në publik dhe vlerësojnë rëndësinë e tij; * luajnë role të ndryshme në një diskutim: rolin e drejtuesit, rolin e dëgjuesit etj. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për fjalorin e përdorur gjatë diskutimit të ushtrimeve dhe përgjigjet e dhëna; * për vetëbesimin, imagjinatën dhe shpirtin krijues gjatë të folurit; * për respektimin e parimeve, vlerave, bindjeve dhe kulturës së të tjerëve; * respektimin e forcës së fjalës dhe pasurisë leksikore të gjuhës shqipe. | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 42: Dëgjojmë dhe analizojmë një fjalim** | | **Situata e të nxënit: Prezantohet një material me përmbajtje historike** | |
| **Rezultatet e të nxënit të kompetencave të fushës sipas temës mësimore**  Nxënësi/ja:  - është i vëmendshëm ndaj folësit ose ndaj  mesazhit që dëgjon;  - demonstron të dëgjuarit e qëllimshëm, duke  mbajtur shënime, duke bërë pyetje dhe  duke kërkuar sqarime;  - përmbledh idetë e dëgjuara, si dhe diskuton  rreth tyre;  - bën pyetje dhe diskuton rreth tekstit që  dëgjon;  - zbulon kuptimin e fjalëve të reja nëpërmjet  kontekstit në komunikimet gojore;  - analizon qëllimin e folësit ose të mesazhit  që dëgjon;  - krahason dhe analizon informacionet e  prezantuara me gojë nga të tjerët;  - analizon rastet kur përdoret  argumenti në komunikimin gojor. | | Fjalët kyçe:  **Fjalim**  **Akademi**  **Dëgjim**  **Argument**  **Ballkan**  **Evropë**  **Shqiptar** | |
| **Burimet dhe mjetet mësimore:** materiale të shtypit tëshkruar, fjalime, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK, Histori, Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**  **Diskutim paraprak**  **Të dëgjuarit për të kuptuar dhe për të reflektuar**  **Të dëgjuarit për të vlerësuar**  **Punë në grupe** | | | |
| **ZHVILLIMI I ORËS SË MËSIMIT**   1. **Veprimtari paraprake** 2. Lexohen sekuenca të ndryshme nga historia e Ballkanit: luftërat, problemet, ndodhitë.   Nxënësit dëgjojnë për të kuptuar dhe reflektuar rreth materialit.  **Hapi i parë - Diskutim paraprak**  **II. Zhvillimi i situatës**  **Hapi i dytë** **– Të dëgjuarit për të kuptuar dhe për të reflektuar**  **Të dëgjuarit për të vlerësuar**  Dëgjohet ***Fjalimi i pranimit t*ë *Ismail Kadaresë në Akademin*ë *Franceze.***  Kërkohet nga nxënësit:  - të përmbledhin idetë e dëgjuara, me qëllim diskutimin e tyre;  - të bëjnë pyetje dhe të diskutojnë rreth tekstit që dëgjojnë;  - të zbulojnë kuptimin e fjalëve të reja nëpërmjet kontekstit dhe të analizojë qëllimin e folësit, si dhe të mesazhit që dëgjon.  **Hapi i tretë: Punë në grupe**  Pas dëgjimit të fjalimit të mësipërm, shpjegoni kuptimin e shprehjeve:  **“…kur pikërisht midis shtjellës së keqe shfaqet drita”**  Përgjigje: Autori i referohet shpresës, asaj që pritet të vijë në të ardhmen. Drita është simbol i së mirës, pozitives, e cila do të dominojë dhe triumfojë përmbi errësirën dhe të shkuarën e errët.  **“…diçka e mirë e pret ditën e vet për t’u shfaqur”**  Përgjigje: Sipas autorit, ka një kohë optimale për çdo gjë. Ai shpreson se kjo kohë do të vijë, dita e shumëpritur do të bekojë popullin shqiptar.  **“…Evropa mbetet përherë një referencë e paluajtshme në mendimet e tyre”**  Përgjigje: Evropa mbetet destinacioni i synuar, mbetet ëndrra dhe modeli për ballkanasit.  **“…shqiptarët, populli të cilit unë i përkas, e kanë humbur dy herë Evropën: herën**  **e parë në shekullin XV, si gjithë popujt e tjerë ballkanas, herën e dytë pas luftës së**  **Dytë Botërore, kur ranë nën sundimin komunist”**  Përgjigje: Autori ndalet në dy momente historike:   1. Sundimi osman në Shqipëri filloi pas [Betejës së Savrës](https://sq.wikipedia.org/wiki/Beteja_e_Savr%C3%ABs) në vitin 1384, kur shumica e prijësve vendas ranë në vasalitetin osman. Osmanët ngritën garnizonet e tyre nëpër Shqipërinë Jugore deri në vitin 1415 dhe themeluan një jurisdiksion zyrtar mbi shumicën e Shqipërisë deri në vitin 1431. Disa rajone shqiptare u pavarësuan mes viteve 1443 dhe 1479, si pasojë e kryengritjeve të drejtuara nga [Skënderbeu](https://sq.wikipedia.org/wiki/Sk%C3%ABnderbeu). Qytetet e fundit që ranë nën sundimin osman ishin [Shkodra](https://sq.wikipedia.org/wiki/Shkodra) (viti 1479) dhe [Durrësi](https://sq.wikipedia.org/wiki/Durr%C3%ABsi) (viti 1501). Territori i sotëm i [Republikës së Shqipërisë](https://sq.wikipedia.org/wiki/Shqip%C3%ABria) mbeti pjesë e [Perandorisë Osmane](https://sq.wikipedia.org/wiki/Perandoria_Osmane) deri në vitin 1912, kur Shqipëria shpalli [pavarësinë](https://sq.wikipedia.org/wiki/Shpallja_e_Pavar%C3%ABsis%C3%AB_s%C3%AB_Shqip%C3%ABris%C3%AB). 2. Rënia e [komunizmit](https://sq.wikipedia.org/wiki/Komunizmi) në [Shqipëri](https://sq.wikipedia.org/wiki/Shqip%C3%ABria) filloi në dhjetor të vitit [1990](https://sq.wikipedia.org/wiki/1990) me demonstratat antikomuniste studentore. Zgjedhjet e marsit të vitit 1991 i lanë sërish komunistët në pushtet, por një grevë e përgjithshme dhe opozita qytetare, çuan në formimin e një koalicioni i cili përfshiu edhe jokomunistë. Komunistët shqiptarë u mundën nga [opozita](https://sq.wikipedia.org/wiki/Partia_Demokratike) në zgjedhjet e marsit të vitit 1992, mes kolapsit ekonomik dhe protestave shoqërore.   Regjimi diktatorial i [Enver Hoxhës](https://sq.wikipedia.org/wiki/Enver_Hoxha) përfundoi në vitin 1985, me vdekjen e tij. Pasardhësi [Ramiz Alia](https://sq.wikipedia.org/wiki/Ramiz_Alia) përpos disa modernizimeve të lehta ndoqi të njëjtin plan qeverisës autokratik.  Në vitin [1989](https://sq.wikipedia.org/wiki/1989) filluan revoltat e para qytetare në [Shkodër](https://sq.wikipedia.org/wiki/Shkodra), ku njerëzit filluan të shkatërronin statujën e Josif Stalinit. Protesta ndoqën në qytete të tjera. Regjimi duke parë që fryma e përgjithshme po ndryshonte vrullshëm, kreu disa reforma liberalizuese. Gjatë diktaturës komuniste u ekzekutuan, me dhe pa arsye, rreth 5,000 burra e 450 gra. 35,135 njerëz u burgosën dhe 1,000 vdiqën nëpër burgje. Shumë familje ende sot e kësaj dite nuk i kanë akoma eshtrat e të afërmve të vet dhe janë në kërkim të tyre  **“…nuk mund ta dini se ç’është ankthi i popujve që jetojnë në periferi të kontinentit evropian”**  Përgjigje: Autori i referohet gjendjes së vështirë të popujve fatkeq të Ballkanit.  **Ushtrimi 2, 3 dhe 4**  **Përforcim njohurish**  **Hapi i katërt – Përmbledhje e strukturuar**  Nxënësit realizojnë një përmbledhje të strukturuar të argumenteve kyçe të fjalimit të dëgjuar. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * reflektojnë rreth fjalimit të dëgjuar; * vlerësojnë materialin e dëgjuar. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për fjalorin e përdorur gjatë diskutimit të ushtrimeve dhe përgjigjet e dhëna; * për analizën e argumenteve të dëgjuara; * për krahasimin e informacioneve të dëgjuara. | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 44: Mënyra për organizimin e një fjalimi** | | **Situata e të nxënit:** Rilexohet fjalimi i Kadaresë dhe përqendrohet vëmendja te koha e rrëfimit. | |
| **Rezultatet e të nxënit të kompetencave të fushës sipas temës mësimore**  Nxënësi/ja:  - shprehet qartë, saktë dhe në përputhje me tematikën, qëllimin dhe audiencën;  - organizon në mënyrë të strukturuar  mendimet dhe idetë e tij gjatë të folurit;  - përzgjedh fjalët e duhura për të shprehur  idetë në diskutime e në prezantime me  gojë;  - përfshihet dhe mban një qëndrim të caktuar  ndaj një diskutimi në grup. | | Fjalët kyçe:  **Rend kronologjik**  **Shkak-pasojë**  **Qasje dhe krahasim**  ***E veçantë - E përgjithshme - E veçantë*** | |
| **Burimet dhe mjetet mësimore:** fjalime, libri i nxënësit, tabela, *fleep‐charter,* shkumësa mengjyra (kur është e mundur projektor osetabelë interaktive). | | **Lidhja me fushat e tjera ose me temat ndërkurrikulare:**  **TIK, Histori, Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**  **Stuhi mendimesh**  **Diskutim dhe bashkëveprim në grup**  **Prezantim me gojë**  **Organizues grafik**  **Punë në grupe** | | | |
| **ZHVILLIMI I ORËS SË MËSIMIT**  **Hapi i parë - Stuhi mendimesh**  Cilat janë karakteristikat e një fjalimi?  **-** Qëllimi i fjalimit  - Informacionet dhe faktet  - Argumentet logjike  - Subjektiviteti  - Gjuha e formale e integruar me atë joformale  **Hapi i dytë - Diskutim dhe bashkëveprim në grup**  **E shkuar -** Kur pak më parë zoti kryetar i Akademisë, duke folur për Gadishullin Ballkanik, shfaqi mendimin e tij se nga ky rajon i botës nuk presim vetëm tmerre dhe prapësira, por edhe shenja të tjera, unë, si i ardhur këtu, pikërisht nga kjo lagje e vështirë e botës, i mora ato fjalë si një mesazh fisnik, drejtuar popujve të kësaj zone.  **E tashme** - Sot ka shumë egërsi në Gadishullin Ballkanik, ka shumë ankth e sidomos ka shumë marrëzi.  **E tashme por që i paraprin një të ardhmeje -** Por siç ndodh shpesh, kur pikërisht midis shtjellës se keqe shfaqet drita, të jeni të sigurt se atje diçka e mirë e pret ditën e vet për t’u shfaqur. E ndër shenjat e mira që më sigurojnë për këtë vizion shprese, është dashuria për Evropën.  **E përgjithshme -e veçantë**  Në antikitet, grekët e vjetër, që janë një ndër popujt më të vjetër të gadishullit, e përfytyronin Evropën si një qenie mitike. Edhe sot, po të lexoni këngët që vazhdojnë të krijohen atje, jo vetëm të grekëve, por edhe të popujve të tjerë ballkanas, dhe ndër këta hyn edhe populli të cilit unë i përkas, vazhdon kjo traditë.  **Detaj i veçantë:** Evropa vazhdon të përfytyrohet si grua. Një grua e bukur, inteligjente, disi e paarritshme. Dhe, siç ndodh shpesh me gra të tilla, ato nxitin tek adhuruesit ndjenja kundërthënëse: dëshirën për ta dashuruar natyrisht, por në pamundësi të saj, dëshirën për ta përdhunuar. Ballkanasit kanë më shumë se një shekull që e shprehin dashurinë për Evropën në mënyrë pasionale, nervoze. Ajo që duhet të ishte dashuri përfundon në keqkuptim tragjik.  **Hapi i tretë - Prezantimi me gojë**   * Zgjidhni një nga mënyrat e mësipërme dhe përgatitni një fjalim për një nga çështjet   që ngre Kadareja në fjalimin e tij. Mbajeni fjalimin para klasës.  Çështjet:  **Probleme të popujve të Gadishullit Ballkanik**  **Lidhja e fortë e Ballkanit me Evropën**  **Fati i trishtë i popullit shqiptar**  **Figura frymëzuese e Nënë Terezës.**  **Hapi i katërt - Organizues grafik**  **Punë në grupe**  Analizohen kohët foljore të përdorura në fjalim. Vendosen në një tabelë duke specifikuar edhe kohën të cilës i referohen.   |  |  |  | | --- | --- | --- | | E shkuar | E tashme | E ardhme | | Rrëfimi u referohet kohëve të shkuara. | Ngjarjet ndodhin në të tashmen. | Autori aspiron apo parashikon çfarë do të ndodhë në të ardhmen. |   Në varësi të dendurisë së përdorimit, mund të ndërtohet edhe kurba e një grafiku që paraqet përdorimin e foljeve dhe integrimin e dimensioneve që ato shenjojnë. | | | |
| **Veprimet në situatë**  Situata konsiderohet e realizuar kur nxënësi:   * organizon në mënyrë të strukturuar mendimet dhe idetë e tij gjatë të folurit; * përzgjedh fjalët e duhura për të shprehur idetë në diskutime e në prezantime me gojë; * përfshihet dhe mban një qëndrim të caktuar ndaj një diskutimi në grup. | | | |
| **Vlerësimi:**  Nxënësit do të vlerësohen:   * për demonstrimin e strategjive efektive të përcjelljes së mesazhit gojor (organizimi, gjuha e gjesteve, fjalori i përshtatshëm); * për përdorimin e një shumëllojshmërie strategjish organizative (tabela, diagrame, grafikë etj.); * për shprehjen e alternativës personale mbi çështjen ose temën që diskutohet. | | | |