**PLANIFIKIMI I ORËVE MËSIMORE PËR TEKSTIN JOLETRAR**

**MODULI 1**

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 1: Tekstet përshkruese** | | **Situata e të nxënit:** Lexohen paragrafë të ndryshëm përshkrues dhe nxënësit i drejtojnë pyetje njëri-tjetrit lidhur meobjektet dhe mënyrat e përshkrimit. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - dallon karakteristikat strukturore të tekstit përshkrues;  - dallon karakteristikat stilistike dhe gjuhësore të tekstit përshkrues;  - krahason tiparet midis teksteve përshkruese;  - analizon realizimin e përshkrimit sipas perceptimit shqisor;  - interpreton ndërtimin gjuhësor të tekstit përshkrues. | | **Fjalët kyçe:**  **Përshkrim objektiv**  **Përshkrim subjektiv**  **Perceptim shqisor**  **Rendi i përshkrimit**  **Detaje të përshkrimit** | |
| **Burimet dhe mjetet mësimore:** materiale të shtypit tëshkruar, modele të komunikimit, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK**  **Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**   * **Kompetenca e komunikimit dhe e të shprehurit** * **Kompetenca e të menduarit** * **Kompetenca e të nxënit** * **Kompetenca personale** * **Kompetenca qytetare** * **Kompetenca digjitale** | | | |
| **Metodologjia dhe veprimtaritë e nxënësve**   * Përvijim i mendimit * Të nxënit ndërveprues * Stuhi mendimi * Hartë konceptesh * Diagram Veni * Punë në grup * Praktikë e drejtuar | | | |
| **ZHVILLIMI I ORËS SË MËSIMIT**  **I. Veprimtari paraprake - Stuhi mendimi**  Nëpërmjet videoprojektorit shfaqen pamje të ndryshme në të cilat përshkruhen vende, objekte, njerëz, kafshë. Kërkohet nga nxënësit të përshkruajnë në bazë të perceptimit të tyre shqisor. Dëgjohen përshkrimet dhe jepen vlerësime të shkurtra mes grupeve të vogla pjesëmarrëse.  **II. Zhvillimi i situatës**  **Hapi i dytë** **–** Shkruhet në tabelën e zezë përkufizimi për tekstin përshkrues.  Teksti përshkrues është një nga llojet e teksteve. Ai mund të përkufizohet si produkt i përshkrimit me fjalë të objektit, vendit, mjedisit apo personit që dikush vrojton. Qëllimi i teksteve përshkruese është paraqitja me hollësi e tipareve që vrojtohen. Hollësitë e shumta e bëjnë më të gjallë dhe më të prekshëm përshkrimin.  **Hapi i tretë -** Hartë konceptesh  Teksti përshkrues    Objektiv Subjektiv  **Struktura**: Hyrje-zhvillim-mbyllje  **Përshkruhen:** objekte, vende, njerëz, kafshë.  Bazohet në **perceptimin shqisor**.  **Teknikat e përshkrimit:** Mund të përshkruhet së brendshmi dhe pastaj së jashtmi, nga lart-poshtë, nga e përgjithshmja tek e veçanta, e kështu me radhë.  **Gjuha:** informale (figurative) te tekstet përshkruese subjektive dhe formale te tekstet përshkruese objektive.  **Hapi i katërt -** Punë e pavarur  Nxënësit punojnë në grupe me ushtrimet në tekst.  **Ushtrimi 1**- teksti i parë është rrëfyes, në të dominon folja, autori rrëfen ndodhi të jetës së tij. Teksti i dytë është përshkrues. Në të përshkruhet telefoni më i ri i kompanisë “Apple”, *iPhone* 7.   * Fjalët që sjellin perceptimin shqisor:   Forma, përmasa, pesha, imazhi optik  Fjalët teknike: kompani, risi, alumin, rezistent, buton, bateri, sensorë, megapiksel.  Koha e foljeve është e tashmja.  Dominojnë mbiemrat: i ri, të lavdërueshme, rezistent, i mirëfilltë, por edhe ndajfoljet: më shpejt, më gjatë etj.  **Përforcim njohurish**  **Hapi i pestë –** përmblidhen tiparet e tekstit përshkrues  Bëhen diagrame Veni për ta krahasuar atë me lloje të tjera tekstesh. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë tiparet strukturore të tekstit përshkrues; * dallojnë tiparet gjuhësore të tekstit përshkrues; * bëjnë krahasime mes llojeve të teksteve. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për materialet e sjella në mbështetje të njohurive të reja; * për fjalorin e përdorur gjatë diskutimit; * për përgjigjet e dhëna për ushtrimet e punuara. | | | |
| **Detyra dhe puna e pavarur:** Gjeni një tekst përshkrues dhe rendisni të gjitha karakteristikat e tij strukturore dhe ato gjuhësore. | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 2: Analizë: Tekst përshkrues i një vendi. Shqipëria - Kopshti shkëmbor i Evropës juglindore, F. Konica** | | **Situata e të nxënit:** Bëhet një prezantim i shkurtër rreth vlerave të përshkrimit të Konicës në veprën nga është marrë pjesa. Paraqiten nëpërmjet pamjeve apo albumeve sekuenca nga bukuritë natyrore të vendit tonë. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - dallon informacionin e dhënë gjatë përshkrimit;  - analizon teknikat përshkruese;  - dallon citimet në funksion të përshkrimit;  - interpreton informacionin e dhënë në tekstin përshkrues bazuar në njohuritë e veta;  - arrin në konkluzione rreth audiencës, lexuesit të tekstit. | | **Fjalët kyçe:**  **Këndvështrim përshkrues**  **Referim**  **Citim**  **Alpe** | |
| **Burimet dhe mjetet mësimore:** materiale të shtypit tëshkruar, albume me pamje nga Shqipëria, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK**  **Qytetari**  **Gjeografi**  **Histori** | |
| **Kompetencat kyçe:**  **Rezultatet e të nxënit sipas kompetencave kyçe**   * **Kompetenca e komunikimit dhe e të shprehurit** * **Kompetenca e të menduarit** * **Kompetenca e të nxënit** * **Kompetenca personale** * **Kompetenca qytetare** * **Kompetenca digjitale** | | | |
| **Metodologjia dhe veprimtaritë e nxënësve**   * Të nxënit ndërveprues * Prezantim filmik * Lexim me ndalesa * Praktikë e drejtuar * Punë në grupe | | | |
| **ZHVILLIMI I ORËS SË MËSIMIT**  **I. Veprimtari paraprake**  Paraqitet një material ku nxënësi njihet me përshkrime të ndryshme nga autorë të ndryshëm kushtuar Shqipërisë. Diskutohet rreth vlerësimeve dhe opinioneve të tyre. Nga moria e materialit të dëgjuar, nxënësi përzgjedh fragmentin përshkrues apo tiparin më interesant që u vishet bukurive të vendit tonë.  **II. Zhvillimi i situatës**  **Hapi i dytë** **– Lexim me ndalesa**  Lexohet teksti: **Shqipëria - Kopshti shkëmbor i Evropës juglindore (F. Konica)** në librin e nxënësit.  Në fund të çdo paragrafi ndalohet për të diskutuar informacionin e marrë.  **Hapi i tretë - Praktikë e drejtuar**  Fragmente ku përshkrimi është objektiv dhe fragmente ku përshkrimi është subjektiv:  **Subjektiv:** Qoftë i lartë, qoftë i ulët, një mal shqiptar është unik me profilin e prerë pastër dhe ngritjen e thiktë përpjetë mbi tokë. Të lind përshtypja sikur je përballë monumenteve kolosale, të ndërtuara nga vetë natyra.  **Objektiv:** Po e rikujtojmë që Via Egnatia ka qenë një zgjatim i rrugës se madhe romake Apia, e cila shkonte nga Roma në Brindizi, kapërcente Adriatikun për të ardhur në Durrës dhe vijonte në Elbasan, Ohër, Selanik, Bizant e Jerusalem. Ajo është një xhade që ende, si të thuash, mban gjurmët e legjioneve të Cezarit e të Pompeut.  **Hapi i katërt - Punë në grupe**  Klasa ndahet në grupe ku secili punon me ushtrimet e dhëna në tekst.  - Çfarë këndvështrimi zgjedh autori për të përshkruar relievin malor të vendit tonë? Si realizohet përshkrimi, duke shkuar nga tiparet e përgjithshme te tiparet e përveçme  apo e anasjella?  - Këndvështrimi është nga e përgjithshmja te e veçanta. Informacionet e përgjithshme pasohen nga detaje të hollësishme:  Tipar karakteristik i klimës së Shqipërisë është larmia e saj. Gjatë bregdetit të Adriatikut ndeshet e ashtuquajtura klimë mesdhetare, që përafërsisht mund të krahasohet me Kaliforninë e Jugut. Bregdeti është i ngrohtë dhe në pjesën më jugore rriten portokaj e agrume të tjera. Në brendësi të vendit klima, siç e quajnë zakonisht gjeografët, është kontinentale. Këtu lartësitë që ngrihen thikë, të shpien tek ajri i ftohtë e gjallërues i maleve.  **Përforcim njohurish**  **Hapi i pestë –** Arrihet në konkluzione rreth qëllimit të ushtrimeve:  - Informacioni i marrë nëpërmjet përshkrimit: gjeografik, historik, social.  - Struktura e tekstit.  - Këndvështrimi.  - Lexuesi i zakonshëm, i cili njihet me tipare të ndryshme të vendit. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë informacionin e marrë nëpërmjet përshkrimit; * analizojnë teknikat përshkruese; * analizojnë strukturën e tekstit përshkrues. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për materialet e sjella në mbështetje të njohurive të reja; * për fjalorin e përdorur gjatë diskutimit, pas zhvillimit të punës në grupe; * për analizën e strukturës së tekstit përshkrues. | | | |
| **Detyra dhe puna e pavarur: Ushtrimi 8. Gjeni në tekst të paktën dy detaje, të cilat njihen si të diskutueshme nga shkenca shqiptare sot. Përse mendoni se Konica ka “gabuar” në këto raste gjatë përshkrimit?** | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 4:** Analizë: tekst përshkrues i një objekti. Shtëpitë shqiptare | | **Situata e të nxënit:** | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - dallon karakteristikat e objektit të përshkruar;  - dallon paragrafët objektivë dhe subjektivë në përshkrim;  - krahason tipare të objektit të përshkruar duke e parë atë në shtrirje horizontale;  - interpreton ndërtimin gjuhësor të tekstit përshkrues. | | **Fjalët kyçe:**  **Shtëpitë shqiptare**  **Veçori estetike**  **Zbukurime**  **Ndërtesat e vjetra**  **Udhëtarët** | |
| **Burimet dhe mjetet mësimore:** materiale të shtypit tëshkruar, albume fotografike, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive). | | **Lidhja me fushat e tjera ose me temat ndërkurrikulare:**  **TIK**  **Qytetari**  **Gjeografi**  **Histori** | |
| **Kompetencat kyçe:**  **Rezultatet e të nxënit sipas kompetencave kyçe**   * **Kompetenca e komunikimit dhe e të shprehurit** * **Kompetenca e të menduarit** * **Kompetenca e të nxënit** * **Kompetenca personale** * **Kompetenca qytetare** * **Kompetenca digjitale** | | | |
| **Metodologjia dhe veprimtaritë e nxënësve**   * Të nxënit ndërveprues * Stuhi mendimi * Diagram Veni * Punë në grupe | | | |
| **ZHVILLIMI I ORËS SË MËSIMIT**  **I. Veprimtari paraprake:** **Stuhi mendimi**  Lexohen përshkrime të ndryshme të bëra nga studiues të huaj, të cilët janë marrë me kulturën, traditat dhe historinë e popullit shqiptar.  Xh. K. Hobhauzi  Lord Bajroni  Edit Durham  **II. Zhvillimi i situatës**  **Hapi i dytë** **– Lexim dhe koment**  Lexohet teksti**: Shtëpitë shqiptare,** fragment nga *Shqipëria, kopshti shkëmbor i Evropës Juglindore, F. Konica.* Gjatë leximit, veçohen informacionet e marra:  - …gjakmarrja ka qenë një ngjarje e përditshme.  - Kishte një kontrast të madh me shtëpitë malazeze.  -…arat i kanë disa kilometra më tutje dhe secila zotëron disa dynymë.  **Hapi i tretë - Diagram Veni**  Informacionet e dhëna nga autori renditen dhe vendosen në diagram, ku krahasohen me njëri-tjetrin.  - Shtëpitë shqiptare janë zakonisht ndërtesa një-a dykatëshe, të bëra prej guri të fortë e të rrethuara me kopshte e oborre.  - Brenda, një shtëpi shqiptare është zakonisht fare e thjeshtë. Pastërtia e zhveshur nuk prishet në shumicën e viseve nga asnjë zbukurim, me përjashtim të ikonës në shtëpitë e krishtera ose të armëve të zjarrit që hijeshojnë muret e shtëpive te myslimanët.  **Hapi i katërt - Punë në grupe**  Klasa ndahet në grupe, të cilat punojnë me ushtrimet në tekst.  Veçoritë estetike të shtëpive shqiptare:  Një autor tjetër anglez thotë kështu për një banesë shqiptare, ku kaloi një ditë: “Ndonëse ishte e varfër, e kënaqte anën artistike të natyrës sonë jo thjesht nga pamja piktorike, por nga diçka tjetër. Duke e menduar hollë, arrita në përfundimin se më kënaqte fakti që çdo gjë ishte bërë me duart e veta: qilimi mbi të cilin rrinim, i zbukuruar me një lule prej vijash të zeza e ngjyrë qumështi; kapulja e shtrojave; veshjet prej shajaku të endur në vegje, me lesh natyror delesh dhe të pangjyer, që i mbanin si burrat edhe gratë; madje edhe trarët e gdhendur trashë dhe gurët e mëdhenj të mureve. Gjithçka është një punë dore e ndershme, një art i ndershëm, në të vërtetë një art shumë më i mirë sesa i mjaft gjërave që mbajnë po këtë emër, në të ashtuquajturat qarqe artistike të Evropës më të qytetëruar”.  **Përforcim njohurish**  **Hapi i pestë – Tabelë konceptesh**  Sintetizohen tiparet e tekstit përshkrues të studiuar.  Referenti: Shtëpitë shqiptare  Cilësitë dhe veçoritë e tyre.  Gjuha e pasur me mbiemra.  Kohët foljore të përdorura: e tashme për përshkrime të autorit dhe e kryer e thjeshtë, më se e kryer për përshkrime të referuara nga studiues të tjerë. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë llojet dhe tiparet e tekstit përshkrues; * interpretojnë informacionin e marrë; * bëjnë krahasime rreth llojeve të teksteve. | | | |
| **Vlerësimi:**  Nxënësit do të vlerësohen:   * për pjesëmarrjen në diskutimin e ushtrimeve të punuara; * për analizën e tekstit përshkrues të një objekti; * për fjalorin e përdorur gjatë diskutimit; * për interpretimin e informacioneve të marra gjatë përshkrimit. | | | |
| **Detyra dhe puna e pavarur: Ushtrimi 6: Përmblidheni me pesëmbëdhjetë fjali tekstin e mësipërm, duke ruajtur tiparet e tekstit përshkrues.** | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 7-8: Të shkruarit. Përshkrimi i një vendi** | | **Situata e të nxënit:** Lexohen paragrafë të ndryshëm përshkrues dhe vërehen teknikat e shkrimit, mbiemrat e përdorur. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - shkruan një ese përshkruese duke respektuar temën e shkrimit;  - shkruan një ese përshkruese duke respektuar strukturën e saj përkatëse;  - shkruan një ese përshkruese duke synuar stil dhe origjinalitet krijues. | | **Fjalët kyçe:**  **Hyrje-zhvillim-mbyllje**  **Mbiemra dhe ndajfolje**  **Detajet përshkruese** | |
| **Burimet dhe mjetet mësimore:** materiale të shtypit tëshkruar, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive). | | **Lidhja me fushat e tjera ose me temat ndërkurrikulare:**  **TIK**  **Qytetari**  **Gjeografi** | |
| **Kompetencat kyçe:**  **Rezultatet e të nxënit sipas kompetencave kyçe**   * **Kompetenca e komunikimit dhe e të shprehurit** * **Kompetenca e të menduarit** * **Kompetenca e të nxënit** * **Kompetenca personale** * **Kompetenca qytetare** * **Kompetenca digjitale** | | | |
| **Metodologjia dhe veprimtaritë e nxënësve**   * Të nxënit ndërveprues * Stuhi mendimi * Leksion i përqendruar * Hartë konceptesh * Punë në grup | | | |
| **ZHVILLIMI I ORËS SË MËSIMIT**  **I. Veprimtari paraprake**  Lexohet modeli i tekstit përshkrues të dhënë për Parkun e Liqenit të Tiranës.  **II. Zhvillimi i situatës**  **Hapi i dytë** **– Leksion i përqendruar**  Diskutohet me nxënësit dhe jepen udhëzime rreth shkrimit të një eseje përshkruese:  - Zgjidhni për të përshkruar një **vend që e njihni mirë**.  - Përdorni sa më shumë **mbiemra** dhe **ndajfolje,** për të përshkruar pamjen dhe atmosferën e këtij vendi.  - Disa prej tyre përdorini **në shkallën sipërore**.  - Shprehni ndjenja personale.  **Hapi i tretë - Praktikë e drejtuar**  Vërehen figurat dhe shtohen elemente të tjera në përshkrimin e Parkut të Madh të Liqenit të Tiranës.  **Hapi i katërt – Punë me shkrim:**  1.Vërehet fotografia dhe përshkruhet sipas ndarjeve në kuadrate, duke nisur nga ekstremet drejt qendrës.  2. Duke u bazuar në modelin e dhënë shkruani një tekst përshkrues për vendlindjen tuaj. | | | |
| **Veprimet në situatë**  Situata konsiderohet e realizuar kur:   * nxënësit shkruajnë një ese përshkruese duke respektuar strukturën përkatëse; * shkruajnë një ese përshkruese duke synuar stil dhe origjinalitet; * shkruajnë një ese përshkruese duke zbatuar rregullat e standardit. | | | |
| **Vlerësimi:**  Nxënësit do të vlerësohen:   * për shkrimin e esesë sipas formatit të kërkuar; * për shkrimin e esesë duke përdorur gjuhë korrekte; * për fjalorin e përdorur gjatë shkrimit të esesë; * për përdorimin e mjeteve stilistike në paragrafët subjektivë përshkrues. | | | |
|  | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 10: Rëndësia e të dëgjuarit në komunikimin njerëzor** | | **Situata e të nxënit:** Dëgjohen sekuenca lajmesh, leksionesh, tregimesh. Nga nxënësit kërkohet të ndjekin me vëmendje dhe të riprodhojnë informacionin e dëgjuar. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - përdor strategjitë e të dëgjuarit dhe kupton tekste të llojeve të ndryshme;  - bën identifikimin e tipareve të formës e të përmbajtjes së teksteve;  - mban shënime të tilla që demonstrojnë të dëgjuarit e qëllimshëm;  - analizon qëllimin e folësit ose të mesazhit  që dëgjon. | | **Fjalët kyçe:**  **Komunikim i përditshëm**  **Vëmendje**  **Reagim emocional**  **Dëgjues i efektshëm**  **Parafrazim, përmbledhje** | |
| **Burimet dhe mjetet mësimore:** materiale dëgjimore, CD dëgjimore, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK**  **Qytetari**  **Art** | |
| **Kompetencat kyçe:**  **Rezultatet e të nxënit sipas kompetencave kyçe**   * **Kompetenca e komunikimit dhe e të shprehurit** * **Kompetenca e të menduarit** * **Kompetenca e të nxënit** * **Kompetenca personale** * **Kompetenca qytetare** * **Kompetenca digjitale** | | | |
| **Metodologjia dhe veprimtaritë e nxënësve**  **Diskutim njohurish paraprake**  **Stuhi mendimi**  **Punë në grup**  **Leksion i përqendruar**  **Përmbledhje e strukturuar**  **Shkrim i shpejtë/Rishikim** | | | |
| **ZHVILLIMI I ORËS SË MËSIMIT**  **I. Veprimtari paraprake** - **Diskutim njohurish paraprake**  Drejtohet pyetja:  Sa i rëndësishëm është të dëgjuarit në komunikimin e përditshëm?  Si sinjalizohet të dëgjuarit e efektshëm?  **II. Zhvillimi i situatës**  **Hapi i dytë** **–** Leksion i përqendruar  Të dëgjuarit e qëllimshëm është një proces mendor që lidhet me dëgjimin e përqendruar të një teksti. Disa nga tekstet që dëgjohen, janë: *mësimi, relacioni, njoftimi, bashkëbisedimi, diskutimi, debati, prezantimi, lajmet, emisionet tematike televizive.*  Që të dëgjuarit të jetë i efektshëm, nevojitet: të jemi të përqendruar, pra të vëmendshëm; ta pranojmë informacionin që dëgjojmë; të tregojmë ndjeshmëri ndaj tij, pra të reagojmë emocionalisht.  **Hapi i tretë- Dëgjohen tekstet**  MALLI I ATDHEUT FAIK KONICA  Kur vete njeriu, i lirë e i vetëm, larg atdheut - viset e reja, ndryshimi i zakoneve, ëmbëlsia e udhëtimit e një mijë gjëra që vihen re ndër popuj të huaj, të gjitha këto ta përgëzojnë zemrën e të bëjnë jo të harrosh Shqipërinë, po të mos të vejë tek ajo aq dendur mendja. Më tutje, si ngopen sytë së pari ndryshime, gazi shuhet pak nga pak. S[di ç`të mungon, s`di se ç`të duhet.  Një hije trishtimi ta mbulon fytyrën; e, pikë së pari herë-herë, mbastaj më dendur e më në fund shpesh e pothuaj kurdo e kudo, kujtimi i prindërve, i miqve e i shokëve, kujtimi i dheut ku u lindëm e u rritëm, ku qajtëm foshnja e ku lozëm djelm, kujtimi i atyre maleve larg të cilëve nuk rron dot mire një shqiptar, kujtimi i kombit, që, me gjithë ca të liga që ka, është kombi ynë, e më tepër kujtimi e dëshira e etja e gjuhës sonë ta shtrëngojnë e ta dërrmojnë me të vërtetë zemrën. Ah, malli i Shqipërisë, malli i atdheut të dashur, i shenjti mall e dashuri e shenjtë, kush është ai shqiptar që s`e ka pasur në dhe të huaj! Duhet të jesh jashtë Shqipërisë, e të jesh larg, për të kuptuar se ç`forcë e ç`bukuri të ëmbël ka për veshët kjo fjalë: Shqipëri! Ajo më e zbrazura letër, ajo fjala më e vogël, na sjell, kur vjen nga Shqipëria, një gaz të parrëfyeshëm, se na sjell si një copë të atdheut...  **Dëgjojmë një anekdotë**  **Armiku në trajtën e shquar**  - Agim, si thuhet në dialektin gegë emri në trajtën e shquar armiku? - pyeti arsimtari nxënësin  gjatë orës së mësimit.  - Unmiku, profesor, - u përgjegj Agimi shpejt e shpejt.  - Shumë bukur! Duket qartë që kujtesën e keni të fortë, - plotësoi profesori i gjuhës shqipe.  *Beqir Elshani*  **Hapi i katërt - Punë në grupe**  Nxënësi përcakton nivelin e dëgjimit të efektshëm apo të kundërtën duke përdorur një organizues grafik në funksion të vlerësimit:  P.sh.: Kupton tekstin që dëgjohet. 6 pikë  Kupton fjalët, theksin, intonacionin. 8 pikë  **Përforcim njohurish**  **Hapi i pestë – Përmbledhje e strukturuar**  **Proceset njohëse** të të dëgjuarit të efektshëm lidhen me:  *- të pyeturit,* i cili lidhet me nevojën e bërjes së pyetjeve për sqarime;  *- parafrazimin,* i cili lidhet me qartësimin dhe konkretizimin e informacionit;  *- përmbledhjen,* e cila lidhet me strukturimin në mënyrë të përmbledhur, të të gjitha veprimtarive që tregojnë angazhimin e dëgjuesit në bisedë dhe përpjekjet e tij në të. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë llojet dhe tiparet e komunikimit dhe t’i zbërthejnë ato konkretisht; * flasin dhe prezantojnë me qasje drejt standardit; | | | |
| **Vlerësimi:**  Nxënësit do të vlerësohen për:  - tregimin e respektit, empatisë (ndjeshmërisë) dhe interesit ndaj folësit;  - demonstrimin e vullnetit gjatë kryerjes së detyrave;  - ndërmarrjen e iniciativave dhe shprehjen e interesit për çështje të ndryshme;  - përdorimin e imagjinatës dhe kreativitetit për zgjidhjen e problemeve;  - respektimin e parimeve, vlerave, bindjeve dhe kulturës së të tjerëve. | | | |