**MODULI 2**

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 11: Karakteristikat strukturore, gjuhësore dhe stilistike të teksteve rrëfyese** | | **Situata e të nxënit:** Lexohen fragmente të teksteve rrëfyese dhe diskutohet rreth veçorive të tyre. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - analizon tekstin, veçoritë dhe strukturën e tij;  - krahason tekste të llojeve të ndryshme;  - identifikon karakteristika të formës së teksteve, si: hyrja, mbyllja, paragrafi, fragmenti.  - analizon veçoritë gjuhësore të një teksti. | | **Fjalët kyçe:**  **Teksti rrëfyes**  **Rend kronologjik**  **Strukturë ciklike**  **Strukturë rrethore** | |
| **Burimet dhe mjetet mësimore:** materiale të shtypit tëshkruar, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive). | | **Lidhja me fushat e tjera ose me temat ndërkurrikulare:**  **TIK** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * Përvijim i mendimit * Të nxënit ndërveprues * Stuhi mendimi * Hartë semantike * Diagram Veni * Punë në grup * Përmbledhje e strukturuar | | | |
| **ZHVILLIMI I ORËS SË MËSIMIT**  **I. Veprimtari paraprake**  Lexohen paragrafë të ndryshëm të teksteve rrëfyese dhe të llojeve të tjera. Bëhet krahasimi mes tyre.  Qëllimi, teknikat, gjuha e tekstit. Analizohet ndërtimi i tyre gjuhësor.  **II. Zhvillimi i situatës**  **Hapi i dytë** **– Leksion i përqendruar**  Teksti rrëfyes është teksti në të cilin rrëfehet një ndodhi, një ngjarje apo një histori e trilluar ose jo, sipas një rendi të caktuar kronologjik. Ai i vendos njerëzit/personazhet në një kohë dhe vend të caktuar.  Teksti rrëfyes mund të ketë strukturë të thjeshtë ose të ndërlikuar. Në një tekst me strukturë të thjeshtë, ngjarjet rrëfehen sipas rendit kronologjik [hyrja (fillimi), zhvillimi, mbyllja].  **Hapi i tretë - Hartë semantike**  **Harta e tekstit**  **Koha** kur zhvillohen ngjarjet (koha e ngjarjes) dhe kur  tregohen ato (koha e rrëfimit).  **Personazhet** ose njerëzit që marrin pjesë në historinë që po  rrëfehet.  **Hyrja** ose parashtrimi i problemit/i çështjes për të cilën po  rrëfehet.  **Konflikti/synimi** ose pika kyçe rreth së cilës organizohet e  gjithë historia.  **Ngjarjet** përbëjnë një ose më shumë përpjekje nga ana e  personazhit kryesor, për të arritur synimin ose për të zgjidhur  problemin.  **Zgjidhja** është rezultati i përpjekjeve për të arritur një qëllim  të caktuar.  **Hapi i katërt- Punë në grupe**  **Ushtrimi 1:**  **Teksti rrëfyes letrar:** përrallat, legjendat, mitet, tregimet, novelat, romanet etj.  **Teksti rrëfyes joletrar:** biografia, autobiografia, kujtime, reportazhi, ditari, intervista, kronika etj.  - Teksti në ushtrimin 2 u referohet skulpturave antike.  - Rendi kronologjik shënohet përmes treguesve: *Le ta shohim tani; Njerëzit e asaj kohe; Sot ne e njohim.*  *-* Kohët foljore: *e tashme, e kryer, e kryer e thjeshtë.*  **Ushtrimi 2**  *Në të shkuarën njohja shkonte:* Njerëzit e asaj kohe e kanë vëzhguar trupin në llixha, në vallet e shenjta, në lojërat publike; ata kanë dalluar dhe u kanë dhënë përparësi atyre formave dhe atyre qëndrimeve që shfaqin fuqi, shëndet dhe veprimtari; kanë punuar me zell të veçantë për të ngulitur ato forma dhe për të mësuar ato qëndrime. Për rreth tre apo katërqind vjet, ata kanë korrigjuar, kanë kulluar dhe kanë zhvilluar idenë e tyre të bukurisë fizike.  **Përforcim njohurish**  **Hapi i pestë – Përmbledhje e strukturuar**   * Tekstet rrëfyese shkruhen në vetën e parë ose të tretë. (Ka edhe raste të pazakonta kur rrëfimi   bëhet në vetën e dytë).   * Përdoren përgjithësisht folje të së shkuarës, por edhe në të tashmen. Në këtë rast, e tashmja përdoret brenda kohëve të shkuara. * Tekstet rrëfyese kanë një denduri të lartë foljesh, të cilat përdoren për të përshkruar veprimet, mendimet dhe ndjenjat. * Kanë fjalë lidhëse që tregojnë kohën (*pastaj, më tej, pas kësaj, pas një farë kohe* etj. * Ndër figurat letrare, më të përdorura janë: *metafora*, *similituda dhe krahasimi.* * Përdoren fjali të shkurtra, ose të gjata, të cilat shërbejnë për ta çuar rrëfimin përpara, për të shtuar hollësi dhe për të bërë përshkrime. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë veçoritë e tekstit rrëfyes; * analizojnë strukturën e tekstit rrëfyes. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për materialet e sjella në mbështetje të njohurive të reja; * për fjalorin e përdorur gjatë diskutimit të ushtrimeve dhe përgjigjet e dhëna; * për analizën e strukturës së tekstit rrëfyes. * për analizën gjuhësore të tekstit rrëfyes. | | | |
| **Detyra dhe puna e pavarur: Gjeni një tekst rrëfyes joletrar dhe bëni hartën e strukturës së tekstit, sipas modelit të dhënë.** | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 12: Teknikat e shkrimit të kronikës, ditarit, biografisë dhe autobiografisë** | | **Situata e të nxënit:** Lexohen shembuj të ndryshëm të autobiografisë, biografisë, kronikës dhe ditarit. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - dallon llojet e tekstit rrëfimtar;  - krahason llojet e teksteve rrëfimtare;  - analizon teknikat dhe strukturën e teksteve rrëfimtare të shqyrtuara;  -interpreton informacionin e marrë nëpërmjet teksteve rrëfimtare. | | **Fjalët kyçe:**   * **Biografi** * **Autobiografi** * **Ditar** * **Kronikë** * **Strukturë rrëfyese** | |
| **Burimet dhe mjetet mësimore:** materiale të shtypit tëshkruar, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK**  **Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * Stuhi mendimi * Hartë semantike * Punë e pavarur * Praktikë e drejtuar * Përmbledhje sintetike | | | |
| **ZHVILLIMI I ORËS SË MËSIMIT**  **I. Veprimtari paraprake**  Nxënësit kanë parapërgatitur materiale dhe kanë sjellë në klasë kronika të ndryshme, biografi, autobiografi. Këto materiale lexohen dhe renditen tiparet e tyre kyçe, në bazë të njohurive të mëparshme.  **II. Zhvillimi i situatës**  **Hapi i dytë** **– Hartë semantike**  **Kronika** është tekst rrëfyes ku rrëfehen fakte dhe ngjarje të jetës së përditshme, ose historike, të cilat renditen në mënyrë kronologjike.  **Ditari** është një lloj tjetër teksti rrëfyes. Rrëfimi përgjithësisht realizohet në vetë të parë. Ditari ka karakteristikat strukturore të teksteve rrëfyese dhe mund të ketë strukturë të thjeshtë, në rastet kur ndodhitë e përditshmërisë rrëfehen në rend kronologjik, ose strukturë të ndërlikuar, kur rrëfehen disa ngjarje paralelisht, apo një ngjarje brenda një tjetre.  **Biografia.** Qëllimi i biografisë është të rrëfejë jetën dhe veprimtarinë e një njeriu, të njohur ose jo, duke u ndalur te ngjarjet më të rëndësishme, të cilat rrëfehen përgjithësisht sipas një rendi kronologjik.  **Autobiografia** është rrëfimi i dikujt për jetën e tij. Si të gjitha tekstet rrëfyese, autobiografia duhet të strukturohet mirë dhe të rrëfehet në mënyrë sa më interesante, për të mos humbur interesin e lexuesit. Autobiografia ndalet te vendi/vendet që janë të rëndësishme për shkruesin, te njerëzit që kanë pasur rëndësi dhe kanë shenjuar jetën e autorit, te ngjarjet dhe përvojat më domethënëse.  **Hapi i tretë - Praktikë e drejtuar**  **Ushtrimi 1**  Ditari është një tekst joletrar: në të mungon subjekti, mungon elementi i trilluar. Pavarësisht se edhe në veprat letrare autori mbështetet në ngjarje reale, në to kjo ndërthuret me elemente të trilluara. Ndërsa në një ditar rrëfimtari rrëfen me përpikëri ngjarjet.  **Hapi i katërt - Punë e pavarur**  Ndahet klasa në grupe dhe secili prej tyre punon me ushtrimet në tekst (2-5).  **Ushtrimi 5**  Teksti i dhënë është një autobiografi. Tema është vajtja e Çelsit, vajzës së Hilari dhe Bill Klintonit, në universitet.  Fjalët lidhëse: *Edhe pse, Sipas, Ndërkohë, Pasi kishte ardhur në përfundimin se.*  Fjalët lidhëse krijojnë lidhjen logjike dhe atë gjuhësore midis paragrafëve dhe fjalive në tekst.  Fjalët që tregojnë gjendjen shpirtërore të rrëfimtares: …*çasti të cilit kisha kohë që i druhesha;*  *Shpresonim që; Blerjet dhe përgatitja e valixheve në çastin e fundit më kishin dërrmuar dhe, siç ndodh rëndom me shumë nëna, më kapi ankthi sapo vura këmbën në konvikt.*  **Përforcim njohurish**  **Hapi i pestë – Përmbledhje sintetike**  Përmblidhen tiparet e llojeve të teksteve të shqyrtuara, duke u ndalur në:  Strukturën  Veçoritë gjuhësore  Tematikën dhe veçoritë formale. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë llojet e teksteve rrëfimtare joletrare; * rendisin tiparet e secilit prej llojeve të teksteve rrëfimtare joletrare. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për materialet e sjella në mbështetje të njohurive të reja; * për fjalorin e përdorur gjatë diskutimit; * për realizimin e hapave të procesit të komunikimit. | | | |
| **Detyra dhe puna e pavarur:** Gjeni në shtypin e shkruar një kronikë lajmi dhe analizoni strukturën e saj. | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 13: Analizë e një teksti rrëfyes** | | **Situata e të nxënit:** Paraqitet një material i shkurtër për jetën dhe veprën e Eqrem Çabejit. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - dallon tiparet kyçe të tekstit rrëfimtar joletrar (biografisë);  - analizon raportin përshkrim-rrëfim në tekst;  - dallon në tekst elementet subjektive, vlerësimet e autorit;  - hulumton dhe përzgjedh informacione rreth autorit;  - realizon një përmbledhje të biografisë. | | **Fjalët kyçe:**  **Biografi**  **Shkollimi**  **Botimet**  **Linguistikë**  **Albanologji**  **Veprimtari shkencore** | |
| **Burimet dhe mjetet mësimore:** materiale të shtypit tëshkruar, modele të komunikimit, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK**  **Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * Diskutim paraprak i njohurive * Stuhi mendimi * Hartë konceptesh * Punë në grup | | | |
| **ZHVILLIMI I ORËS SË MËSIMIT**   * **I. Veprimtari paraprake-** **Diskutim paraprak i njohurive**   Cilat janë tiparet dalluese të një teksti rrëfimtar joletrar?  -Ka një **rrëfimtar**, “zëri” që merr përsipër misionin e të treguarit të ngjarjes. Ky mund të ketë një pozicion të caktuar në raport me ngjarjen që tregohet; ai mund të jetë **jashtë** saj (nuk merr pjesë në ngjarje) ose mund të jetë **i brendshëm** (pjesëmarrës në ngjarje).  - Gjithashtu, ndihet **qëndrimi i autorit**, që jep mendimet dhe shpreh ndjenjat e tij ndaj ngjarjes.  - Karakterizohet nga **kohësia**, pra tregon ngjarje, fakte që kanë vazhdimësi në kohë dhe një kohëzgjatje të caktuar.  - Tregon për personazhe, vende apo ngjarje reale.  - Jepen fakte në lidhje me temën.  - Ngjarjet zakonisht rrëfehen në rend kronologjik.  Cilat janë llojet e teksteve rrëfimtare joletrare?  Tekstet rrëfimtare joletrare janë të shumta, ndër më të përdorshmet përmendim:  kronikën, ditarin, letrat personale, autobiografinë, biografinë, udhëpërshkrimin, reportazhin, intervistat.  **II. Zhvillimi i situatës**  **Hapi i dytë** **– Praktikë e drejtuar**  - Fragmente që tregojnë **aspekte personale** të jetës së autorit:  - Para se të hynte në ndonjë shkollë, iu desh të qëndronte një vit pranë familjes Reinmyler, në Seint Peltën afër Vjenës, për të mësuar gjermanishten.  - Por i biri kishte tjetër dëshirë e tjetër mendim. Ai donte të bëhej gjuhëtar. “Gjuhësia është për pasanikët, i tha i ati prerazi, kurse neve na duhet një zanat që të na sigurojë jetën”. Atëherë djali, “i bindur”, u regjistrua në Fakultetin e Mjekësisë së Universitetit të Romës. Por këtu ai më fort shkonte të studionte vepra gjuhësore e letrare nëpër bibliotekat romane. Në këto rrethana, babai i urtë e la të lirë të birin të bënte ashtu si donte vetë, por jo pa i thënë: “Paç veten në qafë, o bir!”  **Hapi i tretë- Organizues grafik**  Veçoritë gjuhësore   * Brenda një teksti rrëfimtar joletrar mund të dallohen gjashtë forma “ligjërimesh”:   - komentet;  - përshkrimet;  - rrëfimi (që i takon tërësisht rrëfimtarit);  - ligjërata e drejtë (që i takon personazhit);  - ligjërata e zhdrejtë;  - ligjërata e zhdrejtë e lirë (që është një bashkëpunim i rrëfimtarit me personazhin).   * Teksti rrëfimtar joletrar shpesh paraqitet i ndërthurur me paragrafë përshkrues, shpjegues, apo informues. Pjesët rrëfimtare nga pjesët përshkruese zakonisht dallohen nga këmbimi i kohës së foljeve: nga e pakryera në të kryerën e thjeshtë.   **Hapi i katërt - Punë e pavarur**  **Ushtrimi 10**  ***Autori rrëfen një moment nga jeta e tij:***  **Tregimet e nënës**  *Kur babai nuk ndodhej në shtëpi, teksa rrija ulur te tryeza e kuzhinës, ndërsa nëna rrinte me kurriz nga unë, duke qëruar perime, ose duke shtrydhur portokaj, ose duke u dhënë formë qofteve në sipërfaqen e punës, ajo më rrëfente lloj-lloj tregimesh të çuditshme dhe po, të frikshme.*  ***Autori përshkruan:***  *Tregimet e nënës mund të ishin të çuditshme, të frikshme, por ishin magjepsëse, të mbushura me guva dhe kulla, fshatra të shkretuara dhe ura të thyera, të varura në zbrazëti. Tregimet e saj nuk fillonin nga fillimi apo përfundonin me fund të bukur, por dridheshin në mugëtirë, mbështilleshin rreth vetes, dilnin nga mjegulla për një çast, të mahnitnin, të fusnin të dridhurat në palcë, e pastaj zhdukeshin prapë në errësirë, para se të kishe kohë të shihje çfarë kishe para syve.* | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë llojet dhe tiparet e teksteve rrëfyese; * interpretojnë dhe pasurojnë informacionin e dhënë. | | | |
| **Vlerësimi:** Nxënësit do të vlerësohen:   * për pjesëmarrjen në diskutime; * për materialet e sjella në mbështetje të njohurive të reja; * për fjalorin e përdorur gjatë diskutimit; * për analizën dhe interpretimin e biografisë. | | | |
| **Detyra dhe puna e pavarur: Ushtrimi 6. Plotësoni tabelën me të dhënat që përmban teksti, në lidhje me veprimtarinë shkencore dhe studimore të Çabejit.** | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 16: Strategji dhe teknika për t`u bërë një dëgjues i mirë** | | **Situata e të nxënit:** Dëgjohen sekunca të ndryshme tekstesh joletrare dhe u kërkohet nxënësve të mbajnë shënime gjatë dëgjimit. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - është i vëmendshëm ndaj folësit ose ndaj mesazhit që dëgjon;  - demonstron të dëgjuarit e qëllimshëm, duke mbajtur shënime, duke bërë pyetje dhe duke kërkuar sqarime;  - përmbledh idetë e dëgjuara, si dhe diskuton  rreth tyre;  - analizon qëllimin e folësit ose të mesazhit  që dëgjon. | | **Fjalët kyçe:**  **Strategji të paradëgjimit**  **Strategji gjatë dëgjimit**  **Strategji të pasdëgjimit** | |
| **Burimet dhe mjetet mësimore:** materiale të shtypit tëshkruar, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK**  **Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * Stuhi mendimi * Leksion i përqendruar * Organizues grafik * Punë në grupE | | | |
| **ZHVILLIMI I ORËS SË MËSIMIT**   * **Veprimtari paraprake** - Stuhi mendimi  1. Dëgjohen disa materiale dhe u kërkohet nxënësve:   Identifikohet qëllimi i dhënësit të informacionit dhe specifikohet rrjedha logjike e tekstit, duke përzgjedhur informacionin që dëgjohet: *konceptet, faktet, të* *dhënat* etj., duke dalluar informacionet parësore nga ato dytësore.  **II. Zhvillimi i situatës**  **Hapi i dytë** **– Leksion i përqendruar**  Të dëgjuarit është aftësi mendore. Dikush mund të bëhet dëgjues i mirë përmes disa strategjive dhe teknikave të të dëgjuarit. Të dëgjuarit e mirë është mbi të gjitha një përvetësim i vazhdueshëm mendor.  **Hapi i tretë- Organizues grafik**  **Strategji të paradëgjimit**  Qartësoni qëllimin për të cilin po e dëgjoni tekstin: *për informacion, për të mësuar,**për të marrë udh*ë*zime, për kënaqësi* etj. Nëse e keni të qartë qëllimin për të cilin podëgjoni një tekst, jeni në gjendje të përcaktoni se çfarë do të dëgjoni me më shumëvëmendje.  **Strategji gjatë dëgjimit**  Ndjekja e rrjedhës logjike  Mbajtja e shënimeve  Sjellja: vëmendja  **Strategji të pasdëgjimit**  Reflektim  Vlerësim  Rishikim   * Ndiqni folësin dhe tregohuni i vëmendshëm, i pranishëm dhe i gatshëm për ta   përvetësuar informacionin e dëgjuar.   * Vendosni kontaktin me sy. Qëndroni ballë për ballë, por mos e ndërprisni folësin. * Dëgjoni dhe fotografoni me mend ato që folësi është duke thënë. Mos e ndërprisni   atë dhe mos ndryshoni temë.   * Dëgjoni për mesazhin brenda mesazhit. * Nëse keni diçka të paqartë, bëni pyetje për të zgjeruar të kuptuarit dhe kërkoni sqarime në momentin e përshtatshëm. Jepini folësit vlerësimin tuaj rreth asaj që dëgjuat.   **Hapi i katërt- Punë në grupe**  **Ushtrimi 1**  Ndahet klasa në grupe ku secili punon më ushtrimet në tekst. Dëgjohen materialet e përgatitura dhe mbahen shënime duke përdorur simbole dhe shenja përkatëse.  **Ushtrimi 2**  **Paragrafi 1:**Eqrem Çabej solli dhe zbatoi në gjuhësinë shqiptare metodat dhe arritjet shkencore të gjuhësisë evropiane, duke kontribuar shumë në ngritjen e nivelit shkencor të studimeve gjuhësore shqiptare. Eqrem Cabej punoi shumë në disa fusha të dijes, por u shqua sidomos në fushën e historisë së gjuhës, në trajtimin e problemeve të origjinës së gjuhës shqipe…  **Paragrafi 2:** Veprat themelore të tij janë: “Studime etimologjike në fushë të shqipes”, në shtatë  vëllime, I “Hyrje në historinë e gjuhës shqipe”…  **Paragrafi 3**:Përveç veprave, ai ka botuar një varg studimesh në revista shkencore brenda e jashtë vendit dhe ka mbajtur dhjetëra referate e kumtesa në kongrese e konferenca kombëtare…  **Paragrafi 4:** Ai është bashkautor edhe në një varg veprash në fushën e gjuhës së sotme, siç janë…  **Paragrafi 5:**Veprat e Prof. Eqrem Çabejit janë botuar në tetë vëllime, në Prishtinë, me titullin…  **Përforcim njohurish**  **Hapi i pestë – Tabelë e vlerësimit**  Grupet dyshe vlerësojnë (me pikë, nga 1 deri në 10) shokun/shoqen e bankës në lidhje me zbatimin e teknikave të të dëgjuarit gjatë një seance dëgjimi, duke plotësuar tabelën e dhënë në tekst. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * janë të vëmendshëm ndaj folësit ose ndaj mesazhit që dëgjojnë; * analizojnë qëllimin e folësit ose të mesazhit që dëgjojnë. | | | |
| **Vlerësimi:**  Nxënësit do të vlerësohen:   * për vëmendjen ndaj mesazhit që dëgjojnë; * për analizën e qëllimit të informacionit që dëgjojnë; * për mbajtjen e shënimeve korrekte rreth materialit të dëgjuar; * për vlerësimin ndaj informacionit të dëgjuar. | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 18-19: Kronika** | | **Situata e të nxënit:** Lexohen modele kronikash të llojeve të ndryshme. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - lidh informacionin e një kronike me imazhin e lidhur me të;  - lexon për të kuptuar një kronikë dhe elementet e saj kyçe;  - vendos të dhënat e një kronike duke respektuar rendin kronologjik;  - shkruan një kronikë. | | **Fjalët kyçe:**  **Kronikë**  **Planifikimi i shkrimit**  **Hartimi i shkrimit** | |
| **Burimet dhe mjetet mësimore:** modele kronikash, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive). | | **Lidhja me fushat e tjera ose me temat ndërkurrikulare:**  **TIK**  **Qytetari**  **Histori**  **Edukim Fizik** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * Stuhi mendimi * Praktikë e drejtuar * Organizues grafik * Punë në grup | | | |
| **ZHVILLIMI I ORËS SË MËSIMIT**  **I. Veprimtari paraprake**  Lidhen përkufizimet me figurat përkatëse të paraqitura në tekstin mësimor. Argumentohet lidhja e imazhit me informacionin e dhënë në paragrafët përkatës.   1. **Zhvillimi i situatës**   **Leksion i përqendruar**  **Hapi i dytë** **–** Kronika është një lloj shkrimi, që u kushtohet lajmeve të përditshme ose ngjarjeve historike. Rrëfimi ndjek një rend kronologjik dhe autori nuk ndalet tek analiza ose tek interpretimi i ngjarjeve, pasi ai duhet të tregohet objektiv dhe i paanshëm.  **Hapi i tretë - Lexim dhe koment**  Lexohet kronika e dhënë në ushtrimin 2 dhe analizohen elementet e saj: struktura dhe veçoritë gjuhësore.  Veprimtaria: Festivali Folklorik  Koha: maj  Kush mori pjesë: Kampet Rajonale të Restaurimit  **Hapi i katërt -Punë me shkrim**  Shkruani në fletore kronikën e një ngjarjeje kulturore ose sportive.  Kujdesuni që kronika të përmbajë të gjitha elementet thelbësore të një kronike të mirëndërtuar:  Gjatë ndërtimit të saj përgjigjuni pyetjeve:  Kush?..........................................  Çfarë?.........................................  Kur?............................................  Ku?..............................................  Përse?..........................................  Si?............................................ | | | |
| **Veprimet në situatë**  Situata konsiderohet e realizuar kur:   * nxënësit realizojnë shkrimin e kronikës sipas hapave përkatës të shkrimit; * shkruajnë qartë dhe me një stil vetjak; * shtjellojnë temën dhe e zbërthejnë atë; * përdorin leksik të pasur gjatë shkrimit të kronikës. | | | |
| **Vlerësimi:**  Nxënësit do të vlerësohen:   * për realizimin e hapave të përcaktuar dhe të domosdoshëm gjatë të shkruarit, për përdorim e strategjive të ndryshme për të planifikuar shkrimin, organizimin në mënyrë logjike të mendimeve dhe të ideve; * për redaktimin e shkrimit duke përdorur edhe mendimet e të tjerëve; * për të shkruarit e qartë, me një stil vetjak dhe në mënyrë logjike, tekste për qëllime dhe për audienca të ndryshme; * për të shkruarit e teksteve të llojeve të ndryshme për qëllime personale dhe funksionale, duke zbatuar kriteret e domosdoshme për secilin lloj (formë); * për zbatimin e rregullave gramatikore, drejtshkrimore dhe të pikësimit në shkrimet e tij dhe në   procesin e redaktimit;   * për përdorimin e materialeve të ndryshme burimore që e ndihmojnë gjatë procesit të shkrimit. | | | |
|  | | | |