**MODULI 3 TEKSTI UDHËZUES**

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 22:** Veçoritë gjuhësore dhe stilistike të teksteve udhëzuese | | **Situata e të nxënit:** Lexohen udhëzime të ndryshme: manuale, kode, ligje, rregullore. | |
| **Rezultatet e të nxënit të kompetencave të fushës sipas temës mësimore:**   * merr pjesë në diskutimet në klasë për tekstet, duke marrë në konsideratë qëllimin, karakteristikat dhe situatën e komunikimit në një tekst, si dhe përmbledh përfundimet e një teksti; * përdor strategji të të lexuarit si: mbajtja e shënimeve, përmbledhja e informacionit etj., përmes të cilave demonstron të kuptuarit dhe të reflektuarit për mesazhet që transmeton teksti dhe ndalet në mënyrë të ndërgjegjshme te lloji i standardeve që duhen përdorur për një interpretim cilësor të teksteve të ndryshme; * përdor organizuesit grafikë në funksion të të kuptuarit të tekstit udhëzues. | | **Fjalët kyçe:**  **Teksti udhëzues**  **Rend logjik**  **Strukturë**  **Informacione** | |
| **Burimet dhe mjetet mësimore:** materiale të shtypit tëshkruar, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * **Diskutim njohurish paraprake** * **Stuhi mendimi** * **Organizuesi logjik i analogjisë** * **Punë në grup** * **Praktikë e drejtuar** * **Rishikim** | | | |
| **ZHVILLIMI I ORËS SË MËSIMIT**   1. **Veprimtari paraprake - Stuhi mendimi**   Lexohen fragmente të ndryshme tekstesh udhëzuese:  **Përdorimi i modemit tuaj USB**  Ju lutemi përdorni pajisje origjinale ose pajisje që janë të autorizuara. Përdorimi i ndonjë pajisje të paautorizuar mund të ndikojë në punën e modemit tuaj, dhe të shkelë rregullat përkatëse kombëtare rreth terminaleve të telekomunikacionit.  • Shmangni përdorimin e modemit pranë ose brenda strukturave metalike apo institucioneve që mund të lëshojnë valë elektromagnetike. Në të kundërt, kjo mund të shkaktojë ndërprerjen e sinjalit.  - Kërkohet nga nxënësit që të diskutojnë rreth qëllimit të shkrimit dhe informacionit kyç që ai mbart.  **II. Zhvillimi i situatës**  **Hapi i dytë** **– Leksion i përqendruar**  Tekstet udhëzuese kanë si qëllim të këshillojnë, sugjerojnë, ndihmojnë lexuesin hap pas hapi në lidhje me një veprimtari të caktuar. Në to përfshihen: nenet e ligjeve, manualet mësimore, recetat e gatimit, rregulloret e ndryshme, p.sh.: rregullorja e shkollës, klasës, rregullat e një loje etj., udhëzimet e ilaçeve, udhëzimet e hartave, postera me udhëzime etj.  Vërehen në tekst ilustrimet figurative: të drejtat e fëmijëve dhe manuali i përdorimit të një aparati celular.  **Hapi i tretë - Organizuesi grafik i analogjisë**   |  | | --- | | Veçoritë gjuhësore dhe stilistike të teksteve udhëzuese  Në tekstet udhëzuese gjuha e përdorur është formale. Përdoren terma teknikë, administrativë apo të fushave të ndryshme, të ndërthurura këto me leksikun e gjuhës së përditshme.  Gjuha është gjithnjë standarde, e thjeshtë dhe e qartë.  - Nga ana sintaksore, përdoren fjalitë me bashkërenditje, por edhe ato me nënrenditje, p.sh.: shkakore, kushtore. Këto fjali janë të qarta, pa nënkuptime dhe kryesisht të shkurtra.  - Në tekstet udhëzuese përdoret mënyra urdhërore dhe ajo lidhore, por edhe dëftore.  Foljet, të cilat janë pjesë dominante e ligjëratës, janë në kohën e tashme, të formës veprore ose joveprore. Përdoret veta e tretë dhe format foljore modale: *duhet, do, mund.* | | Veçoritë gjuhësore dhe stilistike të teksteve përshkruese  Ky lloj teksti është i pasur me mbiemra dhe fjalë përshkruese.  Përdoren ndajfolje, parafjalë, si dhe fraza që tregojnë pozicionin në hapësirë të asaj që  përshkruhet.  Foljet janë përgjithësisht në kohën e tashme dhe në të pakryerën.  **Tekstet përshkruese objektive** karakterizohen nga gjuha formale dhe, herë pas here,  kanë fjalë teknike dhe terma.  **Tekstet përshkruese subjektive** dallohen nga gjuha e figurshme, e pasur me metafora,  krahasime dhe epitete, që e bëjnë përshkrimin të gjallë dhe të prekshëm nga lexuesit. |   **Hapi i tretë - Praktikë e drejtuar dhe rishikim**  Pasi lexohet teksti “**Arti i të shkruarit**”, punohet me kërkesat e mëposhtme:  *1. Punohet për të nxjerrë kuptimin e tekstit (shpjegohet shkurt se çfarë nxënësit kuptuan dhe çfarë jo nga teksti).*  *2. Përcaktohen pikat kyçe të informacionit në tekst.*  *3. Dallohet struktura e tekstit, organizimi i jashtëm, mënyra se si zhvillohet ideja kryesore e autorit.*  *4. Bëhen disa pyetje rreth tekstit duke lidhur informacionet kryesore me përvojën vetjake.*  *5. Përmblidhet teksti me fjalë të përgjithshme.*  **Hapi i katërt- Punë në grupe**  Nxënësit punojnë me ushtrimet në tekst:  Grupi I: ushtrimi 1  Grupi II: ushtrimi 2  Grupi III: ushtrimi 3  Grupi IV: ushtrimi 4  - Renditni udhëzimet e tekstit “Arti i të shkruarit”, duke ruajtur vijimësinë logjike të përdorur në fragment. (Secili udhëzim të shprehet me një fjali.)  - Çdo ditë duhet të shkruajmë nga pak, po ashtu si ai sportisti që stërvitet rregullisht për të arritur rezultate të larta në gara.  - Për të pasur sukses në shkrimin e një krijimi, duhet t’u përmbahemi edhe kërkesave e rregullave të caktuara.  - Hapi tjetër është të vendosim përse do të shkruajmë, që të zgjedhim temën (*vijohet deri në fund me udhëzimet sipas këtij udhëzimi).* | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë veçoritë e tekstit udhëzues; * analizojnë strukturën e tekstit udhëzues. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për materialet e sjella në mbështetje të njohurive të reja; * për fjalorin e përdorur gjatë diskutimit të ushtrimeve dhe përgjigjet e dhëna; * për analizën e strukturës së tekstit udhëzues; * për analizën gjuhësore të tekstit udhëzues. | | | |
| **Detyra dhe puna e pavarur: Shkruani rregulloren e klasës suaj. Mbani parasysh udhëzimet e dhëna nga autori në tekstin e mësipërm.** | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 23,25:** Teknikat e shkrimit të teksteve udhëzuese | | **Situata e të nxënit:** Lexohen fragmente të ndryshme udhëzuese ku janë përdorur teknika të ndryshme shkrimi. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - dallon teknikat e shkrimit të tekstit udhëzues;  - dallon udhëzimet e përgjithshme nga ato specifike;  - analizon teknikat e përdorura në një tekst udhëzues;  - interpreton kuptime të fjalëve në kontekstin e përdorur. | | **Fjalët kyçe:**  **Teksti udhëzues**  **Rend logjik**  **Teknika të shkrimit**  **Udhëzime të përgjithshme dhe specifike** | |
| **Burimet dhe mjetet mësimore:** Materiale të ndryshme tekstesh udhëzuese: kode, ligje, rregullore, manuale; libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive). | | **Lidhja me fushat e tjera ose me temat ndërkurrikulare:**  **TIK**  **Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**  **Diskutim njohurish paraprake**  **Rrjeti i diskutimit**  **Këmbim njohurish**  **Punë në grup**  **Praktikë e drejtuar**  **Di/Dua të di/Mësova** | | | |
| **ZHVILLIMI I ORËS SË MËSIMIT**   1. **Veprimtari paraprake**   **II. Zhvillimi i situatës**  **Hapi i dytë** **– Leksion i përqendruar**  **Teknikat e shkrimit të udhëzimeve:**  Titulli i udhëzimeve paraqet qartë përmbajtjen e tyre.  Situata e komunikimit synon përcjelljen e informacioneve nga dhënësi te marrësi.  Përdoren folje që i tregojnë lexuesit për të bërë diçka. Shembuj: "hapni valvulën ...", "shtypni butonin ..." etj.  Renditen udhëzimet hap pas hapi, sipas rëndësisë.  Vendosen shënime dhe paralajmërime në fillim të udhëzimeve (instruksioneve), ose paraqitet lista e objekteve, përbërësve.  Jepen shpjegime specifike dhe të domosdoshme paraprakisht, psh: "Para se të filloni, sigurohuni që ..."  Nuk jepen informacione konceptuale përgjatë udhëzimeve.  Shkruhet në përshtatje me audiencën dhe përdoret një nivel qartësisht i detajuar në përputhje me aftësitë e saj.  Udhëzimet kanë një numër të kufizuar dhe jo të tejzgjatur, në mënyrë që marrësi i informacionit të mos ketë ngarkesë informacioni.  Udhëzimet duhet të jenë të plota dhe të mos kenë paqartësi. Shoqërojini ato me ilustrime figurative, harta, grafikë, tabela sipas përmbajtjes së tyre.  **Hapi i tretë - Di: Dua të di: Mësova:**  ***a.*** *Ç’cilësi fiton teksti nga burime të ndryshme informative?*  ***b.*** *Cilat janë teknikat kyçe të tekstit udhëzues?*  Nxënësit punojnë në tabelë për:  1. plotësimin e një skeme për teknikat e shkrimit të tekstit udhëzues;  3. nxjerrjen e konkuzioneve të veprimtarisë.  ***Grupi 1. Ndërtoni skemën për***  ***Grupi 2. Karakteristikat e tekstit udhëzues***  **Hapi i katërt - Punë në grupe**  Punohen ushtrimet në tekstin e nxënësit.  - Shpjegoni kuptimin leksikor të fjalës *kompetencë*. Zëvendësojeni me një fjalë sinonime, duke ruajtur kuptimin në kontekstin e dhënë.  **KOMPETENCË *f.***  1. Njohuri të thella, të plota e të përpikta që ka dikush në një fushë të dijes ose për një problem të caktuar dhe që i japin atij siguri; aftësi. Flet me kompetencë.  2. E drejtë që ka dikush për të zgjidhur një çështje në bazë të ligjeve e të rregullave në fuqi; rrethi i çështjeve që mund të shqyrtojë e mund të zgjidhë një organ shtetëror a një zyrtar i caktuar. Kompetenca ligjore. Kompetencat e ministrisë (e drejtorisë, e gjyqit). Në kompetencën e... Jashtë kompetencave të mia.  Ka kompetencë. Zgjeroj (ngushtoj, kufizoj) kompetencat e dikujt.  **KOMPETENCË/AFTËSI**  **Hapi i pestë – Përforcim njohurish**  Nxënësit punojnë të pavarur dhe përcaktojnë karakteristikat e situatës së komunikimit për tekstin e dhënë, me temë: “Çfarë duhet të bëjmë për të shkruar mirë?” duke iu përgjigjur pyetjeve:  a) Cili ishte mesazhi?  b) Ç’lloj marrësi ishte?  c) Kush është dërguesi dhe çfarë qëllimi ka në këtë tekst?  ç) Cili është kanali i komunikimit?  d) Ç’kod përdor për të dhënë mesazhin?  e) Cili ishte objekti i mesazhit të dhënë?  Nxirren konkluzionet e punës. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë veçoritë e tekstit udhëzues; * analizojnë strukturën e tekstit udhëzues. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për materialet e sjella në mbështetje të njohurive të reja; * për fjalorin e përdorur gjatë diskutimit të ushtrimeve dhe përgjigjet e dhëna; * për analizën e teknikave të shkrimit të tekstit udhëzues. * për analizën gjuhësore të tekstit udhëzues. | | | |
| **Detyra dhe puna e pavarur:** Lidhni informacionin e tekstit me përvojat tuaja në procesin e të shkruarit. Cilat janë disa udhëzime të tjera që do t’u sugjeronit shokëve tuaj? Shkruani jo më pak se pesë udhëzime. | | | |

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 27-28:** Shkruajmë rregullore | | **Situata e të nxënit:** Lexohet rregullorja e shkollës dhe vërehen teknikat e shkrimit të saj. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - realizon hapat e përcaktuar dhe të domosdoshëm gjatë të shkruarit, përdor strategji të ndryshme për të planifikuar shkrimin e tij, organizon në mënyrë logjike mendimet dhe idetë,  - redakton shkrimin duke përdorur edhe mendimet e të tjerëve;  - shkruan qartë, me një stil vetjak dhe në mënyrë logjike, tekste për qëllime dhe për audiencën e caktuar;  - shkruan tekste të llojeve të ndryshme për qëllime personale dhe funksionale, duke zbatuar kriteret e domosdoshme për rregulloren;  - zbaton rregullat gramatikore, drejtshkrimore dhe të pikësimit në shkrimet e tij dhe në procesin e redaktimit;  - përdor materiale të ndryshme burimore që e ndihmojnë gjatë procesit të shkrimit. | | **Fjalët kyçe:**  **Teksti udhëzues**  **Rregullore**  **Planifikim**  **Hartim**  **Rishikim** | |
| **Burimet dhe mjetet mësimore:** fletore të punëve me shkrim, modele rregulloresh, shkumësa mengjyra (kur është e mundur projektor osetabelë interaktive) | | **Lidhja me fushat e tjera ose me temat ndërkurrikulare:**  **TIK**  **Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * **Diskutim paraprak** * **Udhëzime shkrimi** * **Punë me shkrim sipas grupeve** | | | |
| **ZHVILLIMI I ORËS SË MËSIMIT**   1. **Veprimtari paraprake**   **Diskutim paraprak**  Cilat janë teknikat e përdorura në planifikimin e një shkrimi? Po në hartimin e tij? Rishikim?  **II. Zhvillimi i situatës**   * **Hapi i dytë** **– Udhëzime shkrimi**   **Veprimet për çdo hap të procesit të të shkruarit**  Parashkrimi:  Rishikimi dhe reflektimi:  Skicimi/draftimi/shestimi:  Redaktimi:  Konsultimi/ndarja me të tjerët:  **Hapi i tretë - Punë në grupe**  Shkolla ofron shërbime që shërbejnë për zhvillimin e komunitetit, dhe komuniteti është pjesë përbërëse e aktiviteteve që organizon shkolla. Informacionet e mëposhtme janë fokusuar te prindërit, si një nga fuqitë thelbësore përbërëse të komunitetit.   * Prindërit janë pjesë e zhvillimit të jetës së nxënësve në shkollë. * Prindërit marrin iniciativa për zhvillimin e orëve të hapura mësimore. * Komuniteti jep ide për planet që ndikojnë në rritjen e performancës së nxënësve. * Ata marrin pjesë nëpërmjet punëve vullnetare në shkollë, ose në raste të veçanta mundësojnë fonde për zhvillimin e shkollës. * Prindërit mund të mblidhen në shkollë nëse kanë nevojë për të diskutuar për të përmirësuar kushtet e shkollës apo për të përmirësuar marrëdhëniet mësues-nxënës-prindër. * Prindërit ofrojnë shërbime në fushat që ata njohin ose punojnë: mjekësi, sport, arte etj.   Informacionet e dhëna shndërrohen në një tekst: rregullore. | | | |
| **Veprimet në situatë**  Situata konsiderohet e realizuar kur:   * nxënësit shkruajnë rregulloren sipas temës së kërkuar; * zbatojnë strukturën e saj përkatëse; * analizojnë strukturën e tekstit: rregullore; * synojnë stil dhe origjinalitet krijues; * respektojnë rregullat gramatikore. | | | |
| **Vlerësimi:**  Nxënësit do të vlerësohen:   * për shkrimin e rregullores; * për materialet e sjella në mbështetje të temës; * për fjalorin e përdorur gjatë shkrimit të rregullores; * për respektimin e strukturës së rregullores së shkruar. * për zbatimin e rregullave drejtshkrimore gjatë shkrimit të rregullores. | | | |