**MODULI**

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 36: Karakteristikat strukturore, gjuhësore dhe stilistike të teksteve argumentuese** | | **Situata e të nxënit:** Lexohet një fragment nga një tekstargumentues dhe diskutohet rreth veçorive të tij. | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - analizon tekstin, veçoritë dhe strukturën e tij;  - krahason tekste të llojeve të ndryshme;  - identifikon karakteristika të formës të teksteve, si: hyrja, mbyllja, paragrafi, fragmenti.  -analizon veçoritë gjuhësore të një teksti. | | Fjalët kyçe:  Teksti argumentuese  Qëllimi  Funksioni  Lloje tekstesh argumentuese  Strukturë (parashtrim, tezë, argumente, antitezë etj.)  Veçori gjuhësore dhe stilistike | |
| **Burimet dhe mjetet mësimore:** materiale të shtypit tëshkruar, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive). | | **Lidhja me fushat e tjera ose me temat ndërkurrikulare:**  **TIK, Histori, Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * Stuhi mendimi * Hartë semantike * Lexim i drejtuar i tekstit * Punë në çift * Përmbledhje e strukturuar * Punë me shkrim | | | |
| **ZHVILLIMI I ORËS SË MËSIMIT**  **I. Veprimtari paraprake**  **Hapi i parë - Stuhi mendimesh** + **Harta semantike**  **Teksti argumentues: qëllimi, funksionet, llojet, veçoritë strukturore dhe gjuhësore-stilistike** (Rikujtohen njohuri rreth këtij teksti, të marra një vit më parë).  - Ç’do të thotë të argumentosh?  - Cili është qëllimi i teksteve argumentuese?  - Ku gjenden tekstet argumentuese? Cilat janë llojet e tyre?  - Cilat janë veçoritë strukturore të këtij lloj teksti? Si ndërtohet ai?  - Çfarë paraqitet në hyrje (parashtrimi)?  - Ç’është teza?  - Ç’është antiteza?  - Zbërthehet struktura e tekstit argumentues:  Hyrja (tema, problem) + teza + argumente në mbështetje të tezës + antiteza + argumente në mbështetje të antitezës + mbyllja.  - Llojet e argumenteve: argumente që sjellin fakte konkrete, argumente të autoriteteve të fushës përkatëse, argumente logjike, argumente pragmatike etj.  **II. Zhvillimi i situatës**  **Hapi i dytë** **– Lexim i drejtuar i tekstit *Prejardhja e gjuhës shqipe***  **Hapi i tretë - Punë në çift**  **Ushtrimi 1-5:**  **Përforcim njohurish**  **Hapi i katërt – Përmbledhje e strukturuar**   * Karakteristikat strukturore të teksteve argumentuese **Parashtrimi:** pjesa në të cilën paraqitet çështja/tema. **Teza:** pikëpamje a ide, që shtrohet si e vërtetë dhe mbrohet me anë të argumenteve. **Argumentet:** arsyetimet për të vërtetuar ose për të kundërshtuar një tezë; provat që sillen për të mbrojtur ose për të hedhur poshtë një qëndrim. **Antiteza:** gjykimi që i kundërvihet tezës. **Përfundimet:** pjesa në të cilën ripohohet teza. Përdoren përgjithësisht folje të së shkuarës, por edhe në të tashmen. Në këtë rast, e tashmja përdoret brenda kohëve të shkuara. * Karakteristikat gjuhësore e stilistike  - Ndërtohen mbi leksikun e duhur, në varësi të fushës së argumentimit. - Gjuha mund të ngjallë emocion, në funksion të bindjes së lexuesit. - Foljet janë të tipit argumentues, si: *gjykoj, vlerësoj,* *kundërshtoj, bind, mendoj, mbështes, pranoj, argumentoj, vërtetoj* etj. - Përdoren dendur foljet gjysmëndihmëse *mund dhe duhet,* ose togje fjalësh e ndajfolje që shprehin: * mundësinë e ndodhjes së një veprimi: *është e mundshme, është e nevojshme,* *është e domosdoshme, është e udhës* etj.; * shkallën e vërtetësisë së argumentit: *sigurisht, me siguri, domosdo, patjetër,* *pa fjlë, pa frikë, me çdo kusht, vërtet, në të vërtetë, ndoshta, kushedi,* *vetëkuptohet, siç duket, sipas të gjitha gjasave, pa dyshim, në fakt, me të drejtë,* *natyrisht* etj.; * lidhje logjike mes argumenteve: *përveç kësaj, krahas kësaj, ndër të tjera,* *përkundrazi, sidoqoftë, ndërkaq, në këto rrethana, së pari, së dyti, nga njëra anë,* *nga ana tjetër, rrjedhimisht, për pasojë, bie fjala, për shembull, ta zëmë* etj. - Mund të përdoren përemra në vetën e parë njëjës ose shumës, për të parashtruar argumentet dhe qëndrimet në mbështetje të tezës. - Teksti mund të ketë të ndërkallura tekste të tjera me natyrë përshkruese, shpjeguese ose rrëfyese. - Citohen burime të besueshme ose shkencore. Citimet mund të jenë të drejtpërdrejta mes thonjëzash ose në formë të tërthortë, kur autori I referohet një burimi duke e perifrazuar atë. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë veçoritë e tekstit argumentues; * analizojnë strukturën e tekstit argumentues. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për fjalorin e përdorur gjatë diskutimit të ushtrimeve dhe përgjigjet e dhëna; * për analizën e strukturës së tekstit argumentues; * për analizën gjuhësore të tekstit argumentues. | | | |
| **Detyra dhe puna e pavarur:**  **- Hartoni një tekst argumentues. Mund të përdorni edhe situatën nga ushtrimi 6. Analizoni veçoritë strukturore dhe gjuhësore-stilistike të tekstit tuaj.**  **- Hulumtoni mbi prejardhjen dhe lashtësinë e shqipes.** | | | |

**MODULI**

|  |  |  |  |
| --- | --- | --- | --- |
| **Fusha: Gjuhët dhe**  **komunikimi** | **Lënda: GJUHA SHQIPE** | **Shkalla: E PESTË** | **Klasa: XI** |
| **Tema mësimore 37 38: Lashtësia e shqipes (Karakteristikat strukturore, gjuhësore dhe stilistike të teksteve argumentuese)** | | **Situata e të nxënit: Ç’dini për prejardhjen e gjuhës shqipe dhe për lashtësinë e saj?** | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  - analizon tekstin, veçoritë dhe strukturën e tij;  - krahason tekste të llojeve të ndryshme;  - identifikon karakteristika të formës së teksteve, si: hyrja, mbyllja, paragrafi, fragmenti;  - analizon veçoritë gjuhësore të një teksti. | | Fjalët kyçe:  Teksti argumentues  Qëllimi  Funksioni  Lloje tekstesh argumentuese  Strukturë (parashtrim, tezë, argumente, antitezë etj.)  Veçori gjuhësore dhe stilistike | |
| **Burimet dhe mjetet mësimore:** materiale të shtypit tëshkruar, libri i nxënësit, tabela, *fleep‐charter*, shkumësa mengjyra (kur është e mundur projektor osetabelë interaktive). | | **Lidhja me fushat e tjera ose me temat ndërkurrikulare:**  **TIK, Histori, Qytetari** | |
| **Kompetencat kyçe:**  **Rezultatet e të nxënit sipas kompetencave kyçe**  **Kompetenca e komunikimit dhe e të shprehurit**  **Kompetenca e të menduarit**  **Kompetenca e të nxënit**  **Kompetenca personale**  **Kompetenca qytetare**  **Kompetenca digjitale** | | | |
| **Metodologjia dhe veprimtaritë e nxënësve**   * Stuhi mendimi * Lexim i drejtuar i tekstit * Punë në çift * Punë në grupe * Përmbledhje e strukturuar * Punë me shkrim | | | |
| **ZHVILLIMI I ORËS SË MËSIMIT**  **I. Veprimtari paraprake**  **Hapi i parë - Kontrolli i detyrës së shtëpisë**  **Hapi i dytë - Stuhi mendimesh:**  **-** Ç’dini për prejardhjen e gjuhës shqipe dhe për lashtësinë e saj?  **II. Zhvillimi i situatës**  **Hapi i tretë** **– Lexim i drejtuar i tekstit “**Lashtësia e shqipes”  **Hapi i tretë - Punë në çift**  Ushtrimi 1-3  **Hapi i katërt - Punë në grupe**  Grupi i parë: Ushtrimi 4  Grupi i dytë: Ushtrimi 5  Grupi i tretë: Ushtrimi 6  **Hapi i pestë - Kontrolli i punës me grupe**  **III. Përforcim njohurish**  **Hapi i pestë – Përmbledhje e strukturuar**  **Listoni veçoritë strukturore dhe gjuhësore të tekstit “**Lashtësia e shqipes”. | | | |
| **Veprimet në situatë**  Situata konsiderohet e realizuar kur:   * nxënësit përgjigjen saktë; * dallojnë veçoritë e tekstit argumentues; * analizojnë strukturën e tekstit argumentues. | | | |
| **Vlerësimi:**  Nxënësit do të vlerësohen:   * për pjesëmarrjen në diskutime; * për fjalorin e përdorur gjatë diskutimit të ushtrimeve dhe përgjigjet e dhëna; * për analizën e strukturës së tekstit argumentues; * për analizën gjuhësore të tekstit argumentues. | | | |
| **Detyra dhe puna e pavarur: Hartoni një tekst argumentues. Mund të përdorni edhe situata nga ushtrimi 7. Analizoni veçoritë strukturore dhe gjuhësore-stilistike të tij.** | | | |